BREAKING | Maruvi Sushant Ge Loabiveriyaa Gellijje - Vaguthu\nދާދިފަހުން މަރުވި އިންޑިއާގެ އެކްޓަރު ސުޝާންތު ސިންގް ރާޖްޕުތުގެ ލޯބިވެރިޔާ، ރީއާ ޗަކްރަބޯތީ ވީނުވީއެއް ނޭނގި "ގެއްލިއްޖެ" ކަމަށް އިންޑިއާގެ ނޫސްތަކުން ބުނެފިއެވެ.\nރީއާ އޭނާ ދިރިއުޅޭ ގެއިން ގެއްލިފައި ވަނީ، ސުޝާންތު މަރުވީ ރިއާގެ ސަބަބުން ކަމަށް ކުރާ ތުހުމަތުތަކަކާއި އެކު ފުލުހުންނަށް މައްސަލައެއް ހުށަހަޅާފައި ވަނިކޮށެވެ.\nނޫސްތައް ބުނާގޮތުން ރީއާ ދިރިއުޅޭ ގެއިން އޭނާ ގެއްލިފައިވުމާއި ގުޅިގެން މިހާރު ބިހާރުގެ ފުލުހުން ދަނީ އެނާ ހޯދުމުގެ މަސައްކަތް ކުރަމުންނެވެ. ނަމަވެސް މިހާތަނަށް އޭނާއަށް ވީނުވީގޮތެއް ޔަޤީންކުރެވިފައެއް ނުވެއެވެ.\nމިކަމާއި ގުޅިގެން ބައެއް ފަރާތްތަކުން ރީއާ ތަހުޤީޤަށް ފިލީ ކަމަށް ބުނަމުންދާއިރު، އަނެއް ބަޔަކު ތުހުމަތު ކުރަނީ ސުޝާންތުގެ އާއިލާއިން ނުވަތަ އެނޫންވެސް ބަޔަކު ރީއާ ރަހީނުކުރީ ކަމަށެވެ.\nރީއާ އާއި ދެކޮޅަށް މައްސަލަ ހުށަހެޅުމުގައި އިސްކޮށް ހުރީ ސުޝާންތުގެ ބައްޕައެވެ. މުމްބާއީގައި ސުޝާންތުގެ މަރުގެ މައްސަލަ ބަލަމުން ދަނިކޮށް އާ މައްސަލައެއްގެ ގޮތުގައި މި މައްސަލަ ފައިލްކޮށްފައި ވަނީ ބިހާރުގެ ފުލުހުންގެ އިދާރާގައެވެ. އެ މައްސަލައިގައި ބުނެފައިވަނީ ސުޝާންތުގެ މަރުގައި ރީއާގެ އަތެއްވާ ކަމަށް ތުހުމަތު ކުރެވޭ ކަމަށާއި، އެއީ ވަރަށް ބޮޑަށް ރާވައިގެން ކޮށްފައިވާ ކަމެއް ކަމަށް ބެލެވޭ ކަމަށެވެ.\nމި މައްސަލަ އާއި ގުޅިގެން ބިހާރުގެ ފުލުހުން ވަނީ ތަހުޤީޤެއް ފެށުމަށް ތައްޔާރުވެ، ރީއާ އާއި ސުވާލު ކުރަން ނިންމާފައެވެ. މި ތަހުޤީޤު ކުރިޔަށް ގެންދިއުމަށް ބިހާރުގެ ފުލުހުން ވަނީ މުމްބާއީ ފުލުހުންގެ ކްރައިމް ޑިވިޝަނުން ބައެއް "އެވިޑެންސް" ފޯރުކޮށްދިނުމަށް ވެސް އެދިފައެވެ. ނަމަވެސް ސުޝާންތުގެ މަރުގެ މައްސަލަ ތަހުޤީޤު ކުރަމުން ދަނީ މުމްބާއީ ފުލުހުން ކަމަށްވާތީ، އެ އިދާރާއިން މިކަމާއި ގުޅުންހުރި ހުރިހާ މައްސަލަތައް ބެލުމަށް ރީއާ އެދިފައިވާ ކަމަށް ރިޕޯޓްތައް ބުނެއެވެ.\nސުޝާންތުގެ ބައްޕަ ރީއާ އަށް ތުހުމަތުކޮށް ބުނެފައި ވަނީ، ސުޝާންތު ރީއާ ދިރިއުޅޭ ގެޔަށް ގެންދިޔައީ ވެސް މިފަދަ ކަމެއް ރޭވުމަށް ކަމަށް ބެލެވޭ ކަމަށެވެ. މިގޮތުން އެގޭގައި ސުޝާންތަށް ނުރަނގަޅު ވިސްނުންތައް ވިސްނުވައިދީގެންނާއި، އޭނާއަށް އެކި ފާޑުގެ ބޭސް ދީގެން އޯވަޑޯޒްވެސް ކޮށްފައިވާ ކަމަށް ސުޝާންތުގެ ބައްޕަ ތުހުމަތު ކުރެއެވެ.\nއޭނާ ބުނެފައި ވަނީ ސުޝާންތުގެ މަރަށްފަހު ރީއާގެ އާއިލާއިން ކަންކަން ސިއްރު ކުރުމަށް މަސައްކަތްކުރާ ކަމަށެވެ. މިގޮތުން ތަހުޤީޤަށް މުޙިންމު ބައެއް ތަކެއްޗާއި ސުޝާންތުގެ ފޯނު ހިމެނޭހެން އޭނާގެ ތަކެތި ރީއާގެ އާއިލާއިން ފޮރުވާފައިވާ ކަމަށް ވެސް ސުޝާންތުގެ ބައްޕަ ވަނީ ބުނެފައެވެ.\nސުޝާންތު މަރުވުމުގެ ކުރީން ރީއާ އޮތީ، ފިލްމަކުން ސުޝާންތައް ފުރުސަތެއް ލިބިއްޖެ ނަމަ ލީޑު ރޯލަށް ދެމީހުން އެކީގައި ހަމަޖެހުމުން ނޫން ގޮތަކަށް ފުރުސަތުގެ ބޭނުން ނުހިފަން ސުޝާންތައް ޝަރުތުކޮށްފައި ކަމަށްވެސް ސުޝާންތުގެ ބައްޕަ ތުހުމަތު ކުރެއެވެ. ސުޝާންތު މަރުވީ ރީއާގެ ފަރާތުން މިފަދަ ނާއިންސާފުވެރި ގިނަ ކަންކަމާއި ކުރިމަތިވިފަހުން ކަމަށްވެސް އޭނާ ވަނީ ބުނެފައެވެ.\nސުޝާންތުގެ ކުއްލި މަރާއި ގުޅިގެން ރީއާއަށް ތުހުމަތުތަކެއް ކުރަމުންދާއިރު، ބޮލީވުޑްގެ ބައެއް އެހެން މަޝްހޫރު ފަންނާނުންނަށް ވެސް ތުހުމަތުތައް ކުރަމުން ދެއެވެ. ނަމަވެސް މި މައްސަލަގައި މިހާތަނަށް ސާބިތުހިފޭ ހެއްކެއް އެފަރާތްތަކަށް ހުށަހެޅިފައެއް ނުވެއެވެ. ހަމަ އެހެންމެ ފުލުހުން ކުރިޔަށްގެންދާ ތަހުޤީޤުގައި މިހާތަނަށް ތުހުމަތު ކުރެވޭ މީހެއްވެސް ނެތެވެ.\nމީގެ ކުރިން ބޮލީވުޑްގެ މަޝްހޫރު ބައެއް ތަރިން ކަމަށްވާ ސަލްމާން ޚާނާއި، އަދިއްތިޔާ ޗޯޕްރާ އާއި ކަރަން ޖޯހަރާއި، ސަންޖޭ ލީލާ ބަންސާލީގެ އިތުރުން އެކްތާ ކަޕޫރަށްވެސް ސުޝާންތުގެ އާއިލާއިން ތުހުމަތުތައް ކުރަމުން ދިޔައެވެ. މިގޮތުން ސުޝާންތުގެ އާއިލާއިން ބުނެފައި ވަނީ މި ތަރިންނަކީ ސުޝާންތު ކުރިއަރައި ދިއުމަށް ހުރަސް އަޅަމުންދިޔަ މީހުން ކަމަށާއި، އެހެންކަމުން އޭނާގެ މަރުގައި އެމީހުންގެ އަތެއް ވެދާނެ ކަމަށެވެ.\nއުމުރުން 34 އަހަރުގެ ސުޝާންތު މަރުވީ ޑިޕްރެޝަންގައި ގިނަ ދުވަހު އުޅުމަށްފަހު ކަމަށް ރިޕޯޓްތައް ބުނެއެވެ. އެކަމާއި ގުޅިގެން އޭނާގެ މަރުގެ ޒިންމާ އެހެން މީހުންގެ ބޮލުގައި އެޅުވުމަށް އާއިލާއިން ކެނޑިނޭޅި މަސައްކަތް ކުރަމުން ދިޔަނަމަވެސް، ސުޝާންތު އޭނާގެ ފުރާނަ ދުއްވާލީ އަމިއްލަ އިޚްތިޔާރުގައި، ފަންކާއެއްގައި ވާގަނޑެއް ޖަހައި ދަން ޖެހިގެންކަމާއި އެކަމުގައި މީހެއްގެ އަތެއް ނެތްކަން މިހާތަނަށް ހިންގި ތަހުޤީޤުން ހާމަވެއެވެ.\nއަދި ހަމަ އެހެންމެ މި މަރާއި ގުޅިގެން ހެދި ޕޯސްޓްމޯޓަމް ރިޕޯޓުން، އޭނާ މަރުވެފައި ވަނީ ނޭވާ ހޮޅިއަށް ބާރުވެ ހަށިގަނޑަށް އޮކްސިޖެން ނުލިބިގެން ކަމާއި، އޭނާ މަރުވުމުގައި ބައެއްގެ ފަރާތުން ގޯނާއެއް ލިބިފައި ނުވާކަން ކަށަވަރު ކުރެވިފައި ވެއެވެ.\n2020 ވަނަ އަހަރުގެ އެންމެ މޮޅު އެކްޓަރަކަށް ސުޝާންތު\nއަންކިތާގެ އިންސްޓަގުރާމް ފޮލޯވަރުންނާއި ސުޝާންތުއާއި އޮތީ ކޮންގުޅުމެއް؟\nޑުރަގު މައްސަލައިގައި ގިނަ ރަހުމަތްތެރިންތަކެއް ގެއްލިއްޖެ - އަރުޖުން\nޖުލައި 30, 2020 02:43\nހީވަނީ ތި އަންހެނާގެ އަތެއްވާނެހެން ތިކަމުގަ?\nޖުލައި 30, 2020 03:18\nއިންޑިއާގެ ގޭގޭތެރޭ ހުންނަ އާއިލީ ހަބަރުތައް ތިޔައީ އަހުންނާ ބެހޭކަމެއްނޫނޭ، ތިޔަބ ހާނުންނަކާ ކަޕޫރުންނަކާ ޕޫރީންތަކެއް ގެއްލުނިއްޔާ އަހުންނަށް ކިއެއްތޭ.\nޖުލައި 30, 2020 07:23\nއިންޑިއާގަ ވެސް މީނަގެ ވާހަކަ މިހާވަރަށް ލިއާނެހެންނެއް ހިޔެއްނުވޭ. ވަގުތު ނޫހުގެ ކުދިން މީމނައަށް ދީވާނާވެގެން އުޅޭހެން ހާދަ އެބަހީވެޔޭ. އެހެންޔާ ޝުޝާންތު ހުންނަ ގެއާ ދިމާލަށް ވާރޭ ކޮޅެއް ވެހުނަސް ބޮޑު ހަބަރަކަށް ހަދައިގެން އެވާހަކަ އެބަލިޔޭވީމޔާ.\nޖުލައި 30, 2020 09:55\nދަންޖެހިގެން މަރުވުމަކީ ބޮޑުވެގެންވާ ފާފަަެައެއް\nޖުލައި 30, 2020 10:50\nމި ދަންޖެހުނު މަރު ޚަބަރު ސުރުހީ އަށް ލިޔަންޖެހޭތަ ކޮންމެ ދުވަހަކު ހަމަ؟\nޖުލައި 30, 2020 11:25\nމަހޭޝް ބަޓް އާ ތި ރީއާ ގެ ކަމެއްހެން ހީވަނި\nއޮގަސްޓް 2, 2020 23:18\nތިޔަވާނީ ޔާމިންގެ ކަމަކައް\nއޮގަސްޓް 4, 2020 07:46\nމސުޝާންތާއަކުން ނެއްޓެން ނޭގުނު.


Wistle Blower Portal Ah Hushe elhunu 264 Massala ACC Ah ވިސްލްބްލޯވާ އަށް ހުށައެޅުނު 264 މައްސަލަ އޭސީސީއަށް – Huvadhoo News Wistle Blower Portal Ah Hushe elhunu 264 Massala ACC Ah Huvadhoo News\nވިސްލްބްލޯވާ އަށް ހުށައެޅުނު 264 މައްސަލަ އޭސީސީއަށް\nކޮރަޕްޝަން ހުއްޓުވަން ރައީސް އިބްރާހީމް މުހައްމަދު ސޯލިހްގެ ސަރުކާރުން އުފެއްދެވި ވިސްލްބްލޯވާ ޕޯޓަލަށް ހުށަހެޅުނު 264 މައްސަލައެއް އެންޓި ކޮރަޕްޝަން ކޮމިޝަން (އޭސީސީ) އަށް ފޮނުވައިފި އެވެ.\nރައީސް އޮފީހުގެ ތަރުޖަމާނު މަބްރޫކް އަޒީޒް ވިދާޅުވީ ވިސްލްބްލޯވާ ޕޯޓަލް މެދުވެރިކޮށް ހުށަހަޅާފައިވާ މައްސަލަތަކަށް ބިނާކޮށް މިދިޔަ މަހުގެ ނިޔަލަށް 264 މައްސަލައެއް އޭސީސީ އަށް ހުށަހަޅާފައިވާ ކަމަށެވެ. އޭގެތެރެއިން ބައެއް މައްސަލަ ތަހުގީގު ކުރުމަށް ފަހު އެ މުއައްސަސާއަކަށް އިސްލާހީ ފިޔަވަޅުތައް އެޅުމަށް ލަފާދީފައިވާނެ ކަމަށެވެ.\nމަބްރޫކް ވިދާޅުވީ ނުސީދާކޮށް ނުވަތަ ނޭނގުމުގެ ތެރެއިން ގޯސްކޮށް ހިނގާފައިވާ ބައެއް މައްސަލަތައް ވެސް ވިސްލްބްލޯވާ މެދުވެރިކޮށް މުއައްސަސާގެ އިސްވެރިޔާއާ މުއާމަލާތް ކޮށްގެން ހުއްޓުމަކަށް ގެނެެސްފައިވާ ކަމަށެވެ.\n2019 ގައި ވިސްލްބްލޯވާ ގެ ނަމުގައި ޕޯޓަލެއް ތައާރަފް ކޮށް ކާކުކަން ނޭނގޭ ގޮތަށް މައުލޫމާތު ހިއްސާ ކުރާ މީހާއަށް ހިމާޔަތް ލިބިގެން އޮންލައިންކޮށް ރިޕޯޓް ކުރެވޭ މި ވަސީލަތަކީ ރައީސް ސޯލިހް ވެރިކަމަށް ވަޑައިގެން ކޮރަޕްޝަނުން ދައުލަތަށް ލިބޭ ގެއްލުން ކުޑަކޮށް ކޮރަޕްޝަން ހުއްޓުވަން އެޅުއްވި ފިޔަވަޅުތަކުގެ ތެރެއިން ފިޔަވަޅެކެވެ.\nއެޗްއާރްސީއެމް ގެ ދަށުގައި އޮންނަ ވިސްލްބްލޯ ޔުނިޓަކީ ކޮރަޕްޝަނުގެ މައްސަލަތައް ހުށައަޅާިއި ދޭ މީޙުންގެ މައުލޫމާތު ރައްކާތެރިކަން ފޯރުކޮށްދިނުމާއި އެމީހުން ހިމާޔަތް ކުރުމެވެ. މި ޕޯޓަލް މެދުވެރިކޮށް ވިސްލްބްލޯ ކުރާ ފަރާތްތަށް ރައްކާތެރި ކުރާނެ ގާނޫނެ ވެސް ވަނީ ހަދާފައެެވެ.


Moosun nudhanees Dhanbun jam hadhamaa!\nމީހަކު އޭނާ ބިނދެފައިވާ ދަނބުތަކެއް ދައްކާލަނީ: ދަނބުން އެންމެ މިރުކޮށް އުފެއްދޭ ކާނާއަކީ ޖޭމް -- އަހުމަދު އަޝްހާދު އަބްދުﷲ (ޖެރީ) | އަވަސް\nހުޅުމާލޭގެ ބިޔަ ބޮޑު މަގުތަކުގެ ދެފަރާތުގެ ނަލަޔަށާއި ހިޔަލަށް ހައްދާފައި ހުރި ދަނބު ގަސްތަކަށް މިއޮތީ މަތިވަރު އައިސް ދަނބުތައް ދޮންވެ ފައްކާވެފަ އެވެ. ކަމާކަން ފަށާފައި އެ ގަސްތައް ދޮށަށް މީހުން ބައި ހަދައިގެން މި ދަނީ ދަނބު ބިނުމަށެވެ. ހުތް ފޮނި ރަހައެއް ލާ މި މޭވާ އަކީ ކުޑައިރުގެ ހަނދާނެކެވެ. ދަނބޭ ބުނީމާ ވެސް ހަނދާންވާނީ ކުޑައިރު އެކުވެރިންނާއެކު ދަނބުގަސްތަކާއި ޖޭމު ގަސްތަކުން މޭވާ ބިން ހަނދާންތަކެކެވެ.\nދަނބު ގަހުން ދަނބު ބިދެގެން ކާލާ ދުލަށާއި ތުންފަތަށް ކުލަ އަރުވާލާ އެކުވެރިންނާއެކު އުޅުނު މަޖާ ހަނދާންތަކެކެެވެ. ގަހަކުން މޭވާ ވަގުތުން ބިދެލައިގެން ކާލުމަކީ ޒާތެއްގެ ހިތްހަމަޖެހުމެކެވެ. ދަނބު ތިޔާގި މި ދުވަސްކޮޅު ދަނބުގެ ވާހަކަ ދެއްކުމުން އެތަައް އަހަރެއްގެ ފޮނި ހަނދާންތަކެއްގެ ތެރެއަށް ގެނބިގެން ހިނގައިދާނެ އެވެ.\nމީހަކު ހުޅުމާލޭގައި ދަނބު ބިންނަނީ: މަތިވަރު މިހާރު ވަނީ ވަރަށް ބޮޑަށް ދެރަވެފައި -- އަހުމަދު އަޝްހާދު އަބްދުﷲ (ޖެރީ) | އަވަސް\nފަހަރުގައި އެންމެ ފަހުން ދަނބެއް ކޭ ހަނދާން ވެސް ނުހުރެދާނެ އެވެ. އަތްފޯރާ ފަށުގައި ދަނބު ނެތަސް ދިގު ދަނޑިއެއް ހިފައިގެން ދަނބު ބިންނަން އެއްމެން މިދަނީ މި ސަބަބާއި ހެދި ކަމުގައި ވެސް ވެދާނެ އެވެ. ހުޅުމާލޭގައި ބައެއް މީހުން މި މޭވާ ބިނދެ ޖޫސް ޕެޓީ ކޮތަޅު ކޮތަޅުގައި ޕެކްކޮށް ވިއްކުމުގައި ވެސް އެބައުޅެ އެވެ. އާއިލާތައްކަށް ހަދިޔާގެ ގޮތުގައި ވެސް އެބަ ފޮނުވަ އެވެ. އެހެން ކަމުން ކޮންމެހެން ދަނބުގަސް ދޮށަށް ނުދެވުނަސް އަދި ދެރަވާނެ ކަމެއް ނެތެވެ.\nމީހަކު ބިނދެފައިވާ ދަނބު ތަކެއް: ދަނބަކީ ސިއްހަތަށް ފައިދާ ހުރި މޭވާއެއް -- އަހުމަދު އަޝްހާދު އަބްދުﷲ (ޖެރީ) | އަވަސް\nކުޑައިރުގެ ހަނދާނާއި ގުޅިފައިވާ މި މޭވާ އަކީ ސިއްހަތަށް ވަރަށް ފައިދާ ހުރި މޭވާ އެކެވެ. ފެހިން ރަތަށް، އަދި ދޮންވެ ފައްކާވުމުން ދަނބުކުލައަށް ބަދަލުވާ މި މޭވޭ އަކީ ވިޓަމިން އާއި އެންޓިއޮކްސިޑެންޓް ގިނަ މޭވާއެކެވެ. އަދި ހަކުރު ބަލި ހުންނަ މީހުނަށް މި މޭވާއަކީ ވަރަށް ރަނގަޅު އެއްޗެއްކެވެ. ގައިގެ ހަކުރު ކޮންޓްރޯލް ކުރުމަށް އެހީވެދެ އެވެ. ދަނބު މޫސުމުގައި ދަނބު ބޯކޮށް ލިބެން އޮތް އިރު، މި މީރު މީރު ހުތް ފޮނިރަހައިގެ މޭވާއިން މީރު ކާ އެއްޗެއް ހަދަން ވިސްނައިފިން ހެއްޔެވެ؟\nހުޅުމާލޭގެ ދަންބު ގަސްތައް: މި ދުވަސްރުގެ އެންމެނަށް ވެސް އެންމެ މަގުބޫލީ ދަނބު -- އަހުމަދު އަޝްހާދު އަބްދުﷲ (ޖެރީ) | އަވަސް\nދަނބުން ހެެދޭނެ ފަސޭހަ އެކައްޗަކީ ޖޭމެވެ. މާ ބޮޑު މަސައްކަތެއް ކުރާކަށް ވެސް ނުޖެހޭނެ އެވެ. ހޯމްމޭޑް ޖޭމްގެ އެންމެ ބޮޑު އެއް ފައިދާއަކީ ސުޕަމާކެޓް ހަރުގައި ގިނަ ދުވަސް ބެހެއްޓުމަށް ބަންދުކޮށްފައި ހުންނަ ޖޭމަށް އަޅާ އެކި އެކި ޕްރިޒަވޭޓިވް ނުހުންނާނެތީ އެވެ. ދަނބު މޫސުމުގައި ދަނބުގަހުން ތާޒާ މޭވާ ބިނދެލައިގެން ގޭގައި ޖޭމް ތައްޔާރު ކޮށްލެވިދާނެ އެވެ.\nހެދުނުގެ ނާސްތާއަށް ފްރެޝް ހޯމްމޭޑް ޖޭމެއް އެއްވަނަ ނުވާނެ ހެއްޔެވެ. ޕޭންކޭކް އާއި އެއްކޮށް ކެއުމަށާއި ޓޯސްޓާއި އެއްކޮށް ކާލުމަށް ވެސް ދަނބު ޖޭމް ފައްކާ ވާނެ އެވެ. އަަމިއްލަ ޖޭމެއް ހެދުމުގެ އަނެއް ފައިދާ އަކީ ޖޭމުގެ ފޮނިކަން ކޮންޓްރޯލް ކުރެވޭނެތީ އެވެ. ބައެއް ފަހަރަށް ސުޕަމާކެޓުން ގަަންނަ ޖޭމުގައި މޭވާގެ ރަހައަށް ވުރެ ބޮޑަށް ފޮނި ރަހަ ގަދަ އެވެ.\nދަނބުން ޖޭމު ހަދާނެ ގޮތް\nތާޒާ ދަނބު: މީރު ޖޭމް ތައްޔާރުކޮށްލަން ވަރަށް ރަނގަޅުވާނެ -- ފޮޓޯ: އަވަސް\n250 ގްރާމް ދަނބު\n75 ގްރާމް ހަކުރު\nދެ ސަމްސާ ލުނބޯ ހުތް\nދަނބުން ޖޭމު ހެދުމަށް ބޭނުން ވަނީ ދޮންވެފައި ހުރި ދަނބެވެ. ދޮން ދަނބުގެ ބޭރުގައި ގަދަ ދަނބުކުލައެއް ހުންނާނެ އެވެ. އަދި އޮމާންވެފައި އޮފެއް ވެސް ހުންނާނެ އެވެ. އެންމެ ފުރަތަމަ ދަނބުތައް ރަނގަޅަށް ދޮވެލާށެވެ. އެއަށްފަހު ކުޑަ ތެއްޔެއްގައި 1/4 ޖޯޑު ފެނުގައި ދަނބު ކައްކާށެވެ. ގާތްގަނޑަކަށް 10 މިނެޓު ކެއްކުމުން ދަނބު މަޑުވެ އޮށް މޭވާއިން ވަކިވާނެ އެވެ. އެއަށް ފަހު އޮށްތައް ނަގާށެވެ.\nއޮށް ނެގުމަށް ފަހު ހަކުރު އަޅާ މަޑުމަޑުން އެއް ކުރާށެވެ. މަޑު ގިނީގައި ބަހައްޓައިގެން ކެއްކުމުން ހަކުރު ރަނގަަޅަށް ވިރޭނެ އެވެ. ދެން ގިނި ކުޑަކޮށް ގަދަ ކޮށްލާ ޖޭމް އޮލަވަންދެން ކައްކާށެވެ. އެއަށްފަހު ލުނބޯހުތް ކޮޅު ޖަހާލާ އެއްކޮށްލާށެވެ. މިގޮތަށް ކައްކާ ޖޭމް ހިހޫ ވުމުން ބިއްލޫރި ފުޅިއަކަށް އަޅާށެވެ. ފްރިޖުގައި ތިން ދުވަހު ބެހެއްޓޭނެ އެވެ. ދަނބު މޫސުން ނުދަނީސް މިއަދު ނޫނީ މާދަމާ ޓްރައި ކޮށްލާށެވެ.\nހުޅުމާލެ ކެފޭ ރެސްޓޯރެންޓް


America ge Congress ah Muslim2anhenun | Mihaaru\nއެމެރިކާގެ ކޮންގްރެސް އަށް ހޮވުނު މުސްލިމް މެންބަރު އިލްހާން އުމަރު ވާހަކަ ދައްކަނީ. --ފޮޓޯ:އޭއެފްޕީ\nއެމެރިކާގެ ކޮންގްރެސް އަށް މުސްލިމް ދެ އަންހެނުން\n07 ނޮވެމްބަރ 2018 - 12:493comments\nވޮޝިންޓަން (ނޮވެމްބަރު 7) - އެމެރިކާގެ ކޮންގްރެސް އަށް މުސްލިމް ދެ އަންހެނުން އިންތިޚާބުކޮށްފި އެވެ.\nކޮންގްރެސްގެ ގޮނޑި ކާމިޔާބު ކުރި މުސްލިމް ދެ އަންހެނުން ވެސް ނިސްބަތް ވަނީ ޑިމޮކްރެޓިކް ޕާޓީއަށެވެ. ސޯމާލިއާގެ ރެފިއުޖީއެއް ކަމަށްވާ އިލްހާން އުމަރު، މިޑް-ޓާމް އިންތިޚާބުގައި މިނެސޮޓާގެ ދާއިރާއަކަށް އިންތިޚާބުވި އިރު ފަލަސްތީން ދަރިކޮޅަށް ނިސްބަތްވާ ރާޝިދާ ތަލީބަށް ކުރިން ވަނީ ޑިޓްރޮއިޓުގެ ދާއިރާ ޔަގީންވެފަ އެވެ. މުސްލިމް ދެ އަންހެނުންނާއި އެކު ކޮންގްރެސްގެ ދަށު ގޭގައި މުސްލިމުންގެ އަދަދު ތިނަކަށް އަރާނެ އެވެ. އިންޑިއާނާ ސްޓޭޓުގެ ޑިމޮކްރެޓިކް ޑިސްޓްރިކްޓުގެ ގޮނޑި ވަނީ މުސްލިމް މެންބަރު އަންދަރު ކާލްސަން އަލުން ވަނީ ކާމިޔާބުކޮށްފަ އެވެ.\nއިލްހާން، 37، އަދި ރާޝިދާ، 42، އަކީ ރައީސް ޑޮނަލްޑް ޓްރަމްޕުގެ އިމިގްރޭޝަން ސިޔާސަތާ ދެކޮޅަށް އަޑު އުފުލި ސިޔާސީ ދެ ފަރާތެވެ. އިލްހާން ގޮނޑި ކާމިޔާބުކޮށްފައި ވަނީ އެމެރިކާގެ ކޮންގްރެސް އަށް ފުރަތަމަ އިންތިޚާބުވި މުސްލިމް މެންބަރު ކެއިތު އެލިސަންގެ ބަދަލުގަ އެވެ. ކޮންގްރެސްގައި 12 އަހަރު ހޭދަކުރުމަށް ފަހު އެލިސަން ވަނީ މިނެސޮޓާގެ އެޓާނީ ޖެނެރަލްގެ މަގާމަށް ވަޑައިގަތުމަށް ނިންމައިފަ އެވެ. ރާޝިދާ ތަލީބް ގޮނޑި ކާމިޔާބު ކުރި އިރު އެ ދާއިރާ އަށް އެހެން މީހަކު ވާދަކޮށްފައެއް ނުވެ އެވެ. އެހެންވެ ޑިމޮކްރެޓިކް ޕްރައިމަރީ އޮގަސްޓް މަހު ކާމިޔާބު ކުރިއިރު އޭނާ އަށް ގޮނޑި ވަނީ ޔަގީންވެފަ އެވެ.\nސޯމާލިއާގެ ދާޚިލީ ހަނގުރާމައިން ސަލާމަތްވުމަށް އިލްހާންގެ މައިންބަފައިންނާ އެކު ކެންޔާ އަށް ހިޖުރަކުރީ އުމުރުން އަށް އަހަރުގަ އެވެ. އެ ގައުމުގައި ހަތަރު އަހަރު ހޭދަކުރުމަށް ފަހު އެމެރިކާގެ މިނެސޮޓާގައި އެ އާއިލާ ދިރިއުޅެން ފެށީ 1997 ވަނަ އަހަރު އެވެ.\nއެމެރިކާގެ ކޮންގްރެސް އަށް އިންތިޚާބުވި ފަލަސްތީން ދަރިކޮޅުގެ ރާޝިދާ. --ފޮޓޯ:އޭޕީ\nރާޝިދާ ވަނީ 2009-2014 އަށް މިޝިގަން ސްޓޭޓް އެސެމްބްލީގައި ވެސް ޚިދުމަތް ކޮށްފަ އެވެ. ގާނޫނީ ރޮނގުން ޑިގްރީ ހާސިލް ކޮށްފައިވާ ރާޝިދާ ވަނީ އެޓާނީއެއްގެ ގޮތުން ވެސް މަސައްކަތް ކޮށްފަ އެވެ.\nރާޝިދާ ވަނީ އޮގަސްޓް 2016 ގައި ރައީސް ޑޮނަލްޑް ޓްރަމްޕް ޑިޓްރޮއިޓްގައި ދެއްވި ތަގްރީރަކަށް ހުރަސް އަޅައިފަ އެވެ. ރާޝިދާ ވަނީ އެ މީހުންގެ ދަރިންނަށް "މިއަށް ވުރެ ރަނގަޅު ގޮތެއް ބޭނުންވާ ކަމަށާއި" ގާނޫނު އަސާސީގައި އޮތް އެއްޗެއް ޓްރަމްޕް ވިދާޅުވުމަށް ހަރުއަޑުން ގޮވާލައިފަ އެވެ. އޭގެ ފަހުން ސެކިއުރިޓީ ގާޑުން ވަނީ ރާޝިދާ ހޯލުން ނެރެފަ އެވެ.\nއެމެރިކާގެ ކޮންގްރެސް އަށް ހޮވުނު ފުރަތަމަ މުސްލިމަކީ މިނެސޮޓާގެ ގޮނޑި 2006 ވަނަ އަހަރުކާމިޔާބު ކުރެއްވި އަދި މި ފަހަރު ކޮންގްރެސް އިން ވަކިވާ ކެއިތު އެލިސަން އެވެ. އޭގެ ފަހުން މުސްލިމް ދެ ވަނަ މެންބަރެއްގެ ގޮތުގައި ކޮންގްރެސް އަށް އިންތިޚާބުވީ އިންޑިއާނާގެ ގޮނޑި 2008 ވަނަ އަހަރު ކާމިޔާބު ކުރެއްވި އަންދްރޭ ކާސަން އެވެ. އޭނާ މިފަހަރު ވެސް ވަނީ ގޮނޑި ކާމިޔާބުކޮށްފަ އެވެ.\nއިތުރު ލިޔުންތައް މުސްލިމުން ޔޫއެސް ކޮންގްރެސް


މިކޮމިޝަނުގެ ނަންބަރު: A)AB-2019/260) އިޢުލާނުގައި ހިމަނާފައިވާ ޓްރޭނަރުންގެ ދުވަހު އެލަވަންސްއަށް ބަދަލު ގެންނަން ބޭނުންވާތީ އެ އިޢުލާނު ބާޠިލްކޮށް، 2020 ވަނަ އަހަރު އޭޕްރީލް މަހު ބޭއްވުމަށް ހަމަޖެހިފައިވާ ލޯކަލް ކައުންސިލްތަކުގެ އިންތިޚާބުގެ ވޯޓުލާ މަރުކަޒުތަކުގައި ޙަރަކާތްތެރިވާ އޮފިޝަލުން ތަމްރީނު ކުރުމަށް އަތޮޅުތަކާއި ސިޓީތަކުގައި ޓްރެއިނަރުންގެ ގޮތުގައި ޙަރަކާތްތެރިވާނެ 80 (އަށްޑިހަ) ޓްރޭނަރުން ހޯދުމަށް އަލުން އިޢުލާނުކުރީމެވެ.\nއޮފިޝަލުން ތަމްރީނުކުރުމަށް ހޮވޭ ޓްރެއިނަރުންނަށް އަމާޒުކޮށް 2020 މާރޗް 07 އިން 13 އަށް ޓްރެއިނިންގ އޮފް ޓްރެއިނާރސް (ޓީ.އޯ.ޓީ) ޕްރޮގްރާމެއް މާލޭގައި ކުރިއަށްގެންދެވޭނެއެވެ. ޓްރެއިނަރުންގެ ގޮތުގައި ހޮވޭ ފަރާތްތަކަށް ކުރިއަށްގެންދާ ޓީ.އޯ.ޓީގެ އެންމެހައި ޚަރަދުތައް ހަމަޖައްސާނީ މި ކޮމިޝަނުންނެވެ. ޓީ.އޯ.ޓީ ފުރިހަމަ ކުރައްވާ ފަރާތްތަކާއެކު އިޤުރާރު ކުރެވޭނެއެވެ. ތަމްރީނުކުރުމުގައި އަތޮޅުތަކާއި، ސިޓީތަކުގައި ޙަރަކާތްތެރިވާ ކޮންމެ ދުވަހަކަށް -/1000 (އެއްހާސް) ރުފިޔާގެ އުޖޫރައެއް ދެވޭނެއެވެ. އަދި ޓްރެއިނިންގ އޮފް ޓްރެއިނާރސް (ޓީ.އޯ.ޓީ) ޕްރޮގްރާމު ފުރިހަމަ ކުރުމުން -/1800 (އެއްހާސް އަށްސަތޭކަ) ގެ އުޖޫރައެއް ދެވޭނެއެވެ.\nވީމާ، މިކަމަށް ޝައުޤުވެރިވާ ފަރާތްތަކުން 30 ޖެނުއަރީ 2020 ވާ ބުރާސްފަތި ދުވަހުގެ 15:00 ގެ ކުރިން މިކޮމިޝަނަށް އެޕްލިކޭޝަން ފޯމް ހުށަހެޅުއްވުން އެދެމެވެ. އީމެއިލް މެދުވެރިކޮށް އެޕްލިކޭޝަން ހުށަހަޅުއްވާ ފަރާތްތަކަށް [email protected] ފޮނުވުން އެދެމެވެ. ޓްރެއިނަރުން ހޮވުމުގައި ވޭތުވެދިޔަ އިންތިޚާބުތަކުގެ ތަޖުރިބާ ލިބިފައިވާ ފަރާތްތަކަށާއި، އުގަންނައި ދިނުމުގެ ފަންނުގައި ޙަރަކާތްތެރިވާ ފަރާތްތަކަށް އިސްކަންދެވޭނެއެވެ.\nއަދި ދަންނަވަމެވެ. ކުރިން ކުރެވުނު ނަންބަރު: A)AB-2019/260) އިޢުލާނަށް އެޕްލިކޭޝަން ފޯމް ހުށަހަޅުއްވާފައިވާ ފަރާތްތައް އަލުން ފޯމް ހުށަހަޅުއްވާކަށް ނުޖެހޭނެއެވެ.\nއިންތިޚާބަށް ތަމްރީނުކުރަންޖެހޭ އެކި ފަރާތްތައް ތަމްރީނުކުރެވޭނެ ފެންވަރުހުރިކަން އިންޓަވިއުގައި ސާބިތުކޮށްދިނުން.\n30 ޖުމާދަލްޢޫލާ 1441


Covid Aa Gulhigen Hulhumale Gai Haflaa Thakaai Ehvvunthah Beyyvvun Manaa Kohffi - Vaguthu\nކޮވިޑާއި ގުޅިގެން ހުޅުމާލޭގައި ހަފްލާތަކާއި އެއްވުންތައް ބާއްވަން މަނާކޮށްފި\n4 މަސް ކުރިން ( ޖެނުއަރީ 6, 2022 )\nކޮވިޑް-19 ފެތުރުން ކޮންޓްރޯލް ކުރުމަށް ހުޅުމާލޭގެ އެކި ސަރަހައްދުތަކުގައި ގިނަ މީހުން އެއްވާއި އެއްވުންތަކާއި، ހަފްލާތަކާއި، ހަރަކާތްތައް ބޭއްވުމަށް ހުއްދަދިނުން ހައުސިންގް ޑިވެލޮޕްމެންޓް ކޯޕަރޭޝަން (އެޗްޑީސީ) އިން ވަގުތީގޮތުން މެދުކަނޑާލައިފިއެވެ.\nއެޗްޑީސީ އިން މިއަދު ނެރުނު ބަޔާނެއްގައި ބުނީ، ކޮވިޑް އޮމިކްރޮން ވޭރިއެންޓް ރާއްޖެއިން ފެނިފައިވުމާއެކު، ބަލިޖެހޭ އަދަދު މާލެ ސަރަހައްދުގައި އިތުރުވަމުންދާތީ ބަލިފެތުރުން ކޮންޓްރޯލް ކުރުމުގެ ފިޔަވަޅެއްގެ ގޮތުން ހުޅުމާލޭގެ ސަރަހައްދުތަކުގައި ގިނަ މީހުން އެއްވާ ހަފްލާތަކާއި ހަރަކާތްތައް ބޭއްވުން މެދުކަނޑާލުމަށް އެޗްޕީއޭއިން އަންގާފައިވާ ކަމަށެވެ.\nއެޗްޕީއޭގެ އެންގުމާއި ގުޅިގެން އެޗްޑީސީން މިފަދަ ކަންކަމަށް ދޫކުރަމުން ގެންދާ ހުއްދަތައް ދޫކުރުން ވަގުތީގޮތުން މެދުކަނޑާލައިފައިވާ ކަމަށް ވެސް ބުނެފައިވެއެވެ.\nރާއްޖޭގައި މިހާރު ކޮވިޑަށް ފައްސިވާ އަދަދުތައް އަނެއްްކާވެސް މި ވަނީ ވަރަށް ބޮޑަށް މައްޗަށް ޖެހިލާފައެވެ. އެގޮތުން މިދިޔަ ތިން ދުވަހު ރާއްޖޭގެ ކޮވިޑްގެ އަދަދުތައް 200 އިން މަތީގައި އުޅޭއިރު، މާލެ ސަރަހައްދުން ކޮވިޑަށް ފައްސިވި އަދަދު އިއްޔެ އުޅުނީ 100 އިން މަތީގައެވެ.\nރާއްޖެ އާއި ދުނިޔޭގެ އެކި ކަންކޮޅުތަކުގައިވެސް ކޮވިޑަށް ފައްސިވާ އަދަދުތައް ވަރަށް ބޮޑަށް އިތުރުވެގެން ގޮސްފައި ވަނީ އާ ވޭރިއެންޓާއި ގުޅިގެންނެވެ.\nރާއްޖެއިންެސް އާ ވޭރިއެންޓްގެ ވޭދަނަތައް ފެނިފައިވާއިރު، ކުރިއަށް އޮތް ތިން ހަފްތާގައި ރާއްޖޭގައި ކޮވިޑްގެ ވޭދަނަތައް އިތުރުވެދާނެ ކަމަށް ސިއްހީ މާހިރުން ވަނީ ލަފާދެއްވާފައެވެ.


ދުނިޔޭގައި ހުރެ ސުވަރުގެ ވަން މީހެއްގެ ވާހަކަ | ޙެޔޮބަސް\nމިއީ އެއްފަހަރެއްގައި ޝެއިޚު އަރީފީ ކިޔައިދެއްވާފައިވާ ޙަޤީޤީ ހާދިޘާއެކެވެ.\nމައްކާގެ މާތްވެގެންވާ ޙަރަމްފުޅުގައި ކަޢުބަތުﷲ ގެފުޅުގެ ކައިރީގައި ޠަވާފުކުރަމުންދިޔަ މީހެކެވެ. އޭނާ ﷲސުބުޙާނަހޫ ވަތަޢާލާއަށް ދުޢާ ކުރަމުން ދިޔައެވެ. އޭ ހައްދަވާ ބޮޑުކުރެއްވި ރަސްކަލާކޯއެވެ. މިއަޅާގެ ފާފަ ފުއްސަވައި މިއަޅާއަށް ހެޔޮރަޙުމަތް ލައްވާށިއެވެ. މިފަދައިން ދުޢާކުރަމުން ޠަވާފުކުރަމުން ދަނިކޮށް އަވިގަދަކަމުން މިބޭބެ އަނބުރައިގަނެއްޖެއެވެ.\nއަނބުރައިގަތުމުން މިބޭބެ ގެންދެވުނީ މައްކާގެ ހޮސްޕިޓަލެއްކަމަށްވާ އަޖްޔާދު ހޮސްޕިޓަލަށެވެ. ހޮސްޕިޓަލުގައި އެޑްމިޓުކުރެވިފައި އޮއްވައި މިބޭބެ ހޭ އަރައިފިއެވެ. ހޭ އެރުމުން މިބޭބެއަށް މިއޮވެވުނު ކޮޓަރިއަށް ނަޒަރުހިންގާލިއެވެ. ފާރުތައްވަނީ ހުދުކުލައިންނެވެ. މުޅި ކޮޓަރިވަނީ ހުދުކުލައިންނެވެ. ކޮޓަރީގެ ހުރިހާ އެއްޗެއްވަނީ ހުދުކުލައިންނެވެ.\nދެން މިބޭބެ ވާތްފަރާތަށް ނަޒަރު ހިންގާލިއެވެ. ކޮޓަރީގެ ދޮރުފޮތި ތަކާއި މިބޭބެ އޮތް އެނދުގެ ބެޑްޝީޓުތަކާއި އަދި އެނދުވެސްވަނީ މުޅިން ހުދުކުލައިންނެވެ. މިބޭބެ ހައިރާންވެ އަންތަރީސްވެއްޖެއެވެ. އަދި ދުވަމުން ދިޔަ ވަސްވެސް މިބޭބެއަށް ވީ ވަރަށް މީރުވަހަކަށެވެ. ތަވާފުކުރަން ހުއްޓާ ހޭ ނެތުމަށްފަހު ދެން މިހޭލެވުނީ ހުދުކުލައިގެ ބޮޑު ގަނޑުވަރެއްގައި އޮއްވައެވެ.\nމިބޭބެ ހީކުރީ މިއޮވެވުނީ ސުވަރުގޭގައި ކަމަށެވެ. މިބޭބެއަށް ވީ އުފަލުން ބުނާނެ ބަހެއްވެސް ނޭންގުނެވެ.\nމިބޭބެ ގޮވަން ފެށިއެވެ. ” ﷲ އަކުބަރު. ﷲ ގެ ވަޢުދުފުޅަކީ ހައްޤު ބަސްފުޅުކަމަށް އަހަރެން ހެކިވަން.. އަލްޖަންނަތް، އަލްޖަންނަތް”\nދެން މިބޭބެ ކަނާތް ފަރާތަށް ބަލައިލިއިރު ޕިލިޕީންސުގެ ފަސް ނަރުހުން ތިއްބެވެ. މިހުރިހާ ނަރުހުންވެސް ތިބީ ހުދުކުލައިގެ ހެދުން ލައިގެންނެވެ. މިބޭބެއަށް ދޮންބަޔަކު ހުދުކުލައިގެ ހެދުންލައިގެން ތިބިތަން ފެނުމުން ހީކުރީ މިއީ ޙޫރުލްޢީނުން ކަމަށެވެ.\nދެން މިބޭބެ އަނެއްކާ ގޮވަން ފެށިއެވެ. ” ﷲ އަކުބަރު. ޙޫރުލް އީނުން. ޙޫރުލް ޢީނުން. މިތިބީ ޙޫރުލް ޢީނުން.”\nނަރުހުންނަށް މިބޭބެ ކިޔާ އެއްޗެއް ނޭންގުމުން ނަރުހުން ހީކުރީ މިބޭބެ މޮޔަވެފައި ހުރީ ކަމަށެވެ.\nދެން މިބޭބެ ގައިގެ މަތީގައި އޮތް ބެޑްޝީޓު ނެގުމަށްފަހު ނަރުހުންނާއި ދިމާއަށް ދާން އުޅެން ފެށުމުން ނަރުހުންތައް މިބޭބެ މައިތިރިކުރަން ގާތްވަމުން ދިޔައެވެ.\nއެވަގުތު މިބޭބެ ބުނަމުން ދިޔައެވެ. ” ފަހަރަކު މީހަކު. ފަހަރަކު މީހަކު”\nމިބޭބެ ހީކުރީ ސުވަރުގޭގެ ޙޫރުލް އީނުންތައް މިބޭބެގާތައް އަންނަން ފެށީ ކަމަށެވެ.\nPrevious article“ޤުރުއާން ބާވައިލެއްވުން”) 1 ވަނަ ބައި)\nNext articleފަތިސްނަމާދަށް ދިޔަކުޑަކުއްޖާ


Ibra Ah Furassaara Kuri Kamah Bune Dhauruvamun Ahna Video Aky 2012 Ge Video Eh - Vaguthu\nއިބްރާއަށް ފުރައްސާރަ ކުރި ކަމަށްބުނެ ދައުރުވަމުން އަންނަ ވީޑިއޯއަކީ 2012 ގެ ވީޑިއޯއެއް\nރަސޫލާ އަށާއި ދީނަށް ފުރައްސާރަ ކުރި ރައްޔިތުންގެ މަޖިލީހުގެ ކުރީގެ މެމްބަރު އަދި މަންދު ކޮލެޖުގެ ވެރިޔާ އިބްރާހިމް އިސްމާއިލާ އާއި ޒުވާނުން ތަކެއް މަގުމަތިން ދިމާކޮށް އިބްރާ ދަތުރު ކުރި ކާރުގައި ހުޅުޖަހަން ގޮވާލާ ވީޑިއޯ އެއް މީސް މީޑިއާގައި އާއްމުވެފައިވާއިރު، އެއީ 2012 ގެ ވީޑިއޯއެއްކަން ހާމަވެއްޖެއެވެ.\nއާންމުވެފައިވާ މި ވީޑިއޯއިން ފެންނަނީ ޒުވާނުންތަކެއް އިބުރާއާ އޭނާ ކާރެއްގައި ދަނިކޮށް ކާރު މަޑުކުރުވުމަށް އޭނާއާ ދިމާލަށް އައުގުރާނަ ގޮވައި އިބުރާ ކާރުތެރޭގައި ހުއްޓާ ކާރު ހުޅުޖަހާލުމަށް ގޮވާލާ މަންޒަރު ދައްކުވައިދޭ މަންޒަރެވެ.\nމީސް މީޑިޔާގައި އިބުރާ ދައްކަމުންދާ ވާހަކަތަކާ ގުޅިގެން ގިނަ އަދަދެއްގެ ދީނީ އިލްމުވެރިންނާއި، ދައުލަތުގެ މަތީ މަގާމުތައް ފުރުއްވާފައިވާ ބޭފުޅުން އަދި ގިނަ އަދަދެއްގެ އާއްމުންވެސް ދަނީ ވާހަކަ ދައްކަވަމުންނެވެ. އެގޮތުން، ކުރީގެ ޕްރޮސެކިއުޓަރ ޖެނެރަލް މުހުތާޒު މުޙުސިންވެސް ވަނީ އިބުރާގެ ވާހަކަތަކަށް ނުސީދާ ކޮށް ރައްދު ދެއްވާފައެވެ.\nރައީސް އިބްރާހިމް މުހައްމަދު ޞާލިހްގެ ވެރިކަން ފެށުނު ފަހުން ފާޅުގައި އިސްލާމްދީނާއި ދެކޮޅަށް ވާހަކަދައްކާ ދިވެހިންގެ އަދަދު ވަނީ މީން ދުވަހަކު އިތުރު ނުވާ ވަރަށް އިތުރުވެފައެވެ. ނަމަވެސް އެފަދަ ވާހަކަ ދައްކާ ފަރާތްތަކާއި މެދު ސަރުކާރުން އެއްވެސް ފިޔަވަޅެއް ނާޅައެވެ.\nޖެނުއަރީ 23, 2019 15:10\nޕީީ.އެން.ސީ އަޑީގަ އޮވެގެން ކުޅޭ ގޭމަކާ ވައްތަރީ\nޖެނުއަރީ 23, 2019 15:12\nޖެނުއަރީ 23, 2019 15:48\nމީހަމަ އެމްޑީޕީ އަދި ހަސީނު އުފެއްދި ޕާޓީ އަޑީގައޮވެގެން ކުރާކަމއް މިކަމަކީ ޔަހޫދީންގެ އެއްބާރުލުން ހޯދަންކުރާކަމެއް. އަސްލު މިކަމުގެ އަޑީގަހުލީ ތިލާދީނީ އަންނި ބުރާންތި. މީމިގައުމު ހަލާކުކޮއްލި ބުރާންތި. މިފަޅާއެރީ އެވީޑިއޯވެސް އެކަންވެސް ކުރީމަމަ އިބުރާ އަންނި އަޑީގަހުރެގެން.\nޖެނުއަރީ 23, 2019 16:11\nލާދީނީ ސަރުކާރު ގޭމް ޖައްސަނީ\nޖެނުއަރީ 23, 2019 18:07


Tharaqqee Gennaanee Fithurathuge Usoolaa Eh Gothah: Nadheed - Vaguthu\nޖެނުއަރީ 12, 2019 23:50\nފިތުރަތުގެ އުސޫލު ނުދަންނަ ފިތުރަތާ ދެކޮޅުމީހަކު ފިތުރަތޭ ކިޔައިގެ މިދައްކަނީ ކޮންވާހަކައެއް.\nޖެނުއަރީ 12, 2019 23:54\nޖެނުއަރީ 13, 2019 00:28\nއަޅެ ކަލޭމެނަށް ފާހަނގަ ނުކުރެވޭތަ މަ ގައިގަ މުނާފިޤުންގެ ސިފަ ހުރި ކަމަށް.\nމިހާ ވަރަށް މި ތެޅެނީ އެމްޑީޕީ އަށް މެޖޯރިޓީ މަޖިލިހުގަ\nލިިބިއްޖެއްޔާ މުޅި ރާއްޖެ ކާފަރު ގައުމަކަށް ބަދަލު ކުރާން\nޖެނުއަރީ 13, 2019 00:37\nނަސީރު ތަރައްގީކުރިރަށްތައް ރަތްޔެތުންހަދާންއިބަހުރި މިސާލަކަށް ތިނަދޫ ބާކީ ރަށްތައް ހަދާން ކޮށްލާ\nޖެނުއަރީ 13, 2019 00:38\nކޮންހާ ބޭކާރު އަނގައެއް ތަޅާކަށް ތިގެންނަ އެއްޗެއްގެނެސް ދައްކަބަލަ. މިކަލޭގެމީ މުޅިންވެސް އަނގައިން ކަންކަންކުރާ އެއްޗެއް. މާދަމާ އިރުއަރާނީ މިކަހަލަ ކޮންމެސް އަނގައެއް އަރުވައިގެން އަނގައިން ކަމެއް ނިންމާލާދުވަހަކަށް. ބަލަންތިބޭ.\nޖެނުއަރީ 13, 2019 00:40\nތަރައްގީ ގެނެސްބަލަ ފިތުރުއީދާ އަލްހާއީދުގެ ފަހުން ނަސީދޫ\nޖެނުއަރީ 13, 2019 00:50\nާތަރައްގީ ގެނެވޭނީ ތަރައްގީއަކީކޯއްޗެއްކަންދަންނަ މީހަކައް. ޜައީސް ނަސީދަކީ ރައްޔިތުންދެކެލޯބިވާ ބޭފުޅެއް.މިއަދު ދިވެހިރާއްޖެ މިދެކެމުންދާ ތަރައްގީގަ ނަސީދުގެ ހިއްސާ ވަރައްބޮޑު.މީ ދިވެހިކޮންމެދަރިއަކު މިއަދު އުފަލާއެކު ފާހަގަކުރާކަމެއް\nޖެނުއަރީ 13, 2019 02:34\nމަރުހަބާ ރައީސް ނަށީދް\nޖެނުއަރީ 13, 2019 04:18\nދެން ފުރަތަމަ އައްޑޫ ބަނދަރު ތަކަށް އިސްކަންދީ... މިނިކުފާނު ގެނައުމުގަ 90% މަސައްކަތްކުރީ އައްޑޫއިން\nޖެނުއަރީ 13, 2019 05:46\nމިކަލޭގެޔަށް ފިތުރަތުގެ އުސޫލު އެނގޭބާ މިކަލޭގެ މި އިނީ ހަމައިން ނެއްޓިފަ މަޖުލިހުގެ އިންތިހާބާހެދި ކުޑަކުޑަ އޮށެއްގެ ސިއްރުން ވަޅުޖެހުނު ބިންމަތީގައި ބޮޑު ބިޔަގަހެއް އުފެއްދެވީ ކޮންފަރާތަކުން ކަން މި ޖާހިލަށް ނޭނގޭތީ އަޖައިބެކޭ!!!!!!\nޖެނުއަރީ 13, 2019 06:11\nފިތހުރަތހުގެ އުސޫލާ އެއްގޮތަށް އުޅެބަލަ! އޭރުން ހުންނާނީ އިސްލާމް ދީނުގެ މަތިވެރި އުސޫލުގެ ތެރޭގައި!\nޖެނުއަރީ 13, 2019 06:59\nފުރަތަމަ މާލޭގެ ތޮށި ނަގަމާ އަޖުމަ ބަލަން އެއަށް ފަހު ދެއްތޯ އެހެން ޖަޒީރާތައް. ރައީސް އެމްޑީޕީގެ ރައީސް އާއި މިހަވާލު ކުރެއްވީ ބޮޑު މަސައްކަތް ދޯ.......\nޖެނުއަރީ 13, 2019 07:23\nވެލި އެނބުރި އެނބުރި ނުކިޔާ އޮއެ ދެމޭގޮތަށޭ ބުނިއްޔާ މީހުންނަށް މާސާފުވާނެ\nޖެނުއަރީ 13, 2019 07:56\nމީ ކޮންއެއްޗެކޭ ކިޔަންއުޅޭ މީހެއްތަ؟\nޖެނުއަރީ 13, 2019 08:05\nޖަޒީރާ ރާއްޖެ ވީމަ ރަށްރަށުގެ ވަށައިގެން ވެލި އެނބުރެންޖެހޭނެކަމަށް ފިތުރަތުގެ އުސޫލު ނުދަންނަ މީހަކަށް ހީވެދާނެ. މަރުވުމަށްފަހު އަލުން ދިރޭނެކަމީވެސް ހަގީގަތެއް އެކަމަކު ބަޔަކު އެކަންވެސް ގަބޫލެއްނުކުރޭ. މިއީ ކިހާބޮޑު ފިތުރަތުގެ އުސޫލެއް. ދެން ރާއްޖެއަކު އެއްވެސް ތަރައްގީއެއް ނޯންނާނެތާ. ބަނދަރެއް ހަދާކަށްނުޖެހޭ. ކޮންގްރީޓެއް ބޭނުމެއްނުވޭ.\nޖެނުއަރީ 13, 2019 08:07\nކަލޭ ތީ ބޯ ގަމާރެއް. ތަރައްގުއި ކަލޭމެންނަށް ކުރެވޭނީ. ބަލަ. ކަލޭމެންނަށް ނުވާނެތީއޭ ތިގޮތަށް ތި ކިޔަނީ... އަހަރުމެންނަށް އެނގޭ ވެގެން އުޅޭގޮތް. ކުރާނެ ގޮތް ނޭގޭ ބަޔަކަށް ކޮން ތަރައްޤީ އެއް ކުރެވޭނީ!\nޖެނުއަރީ 13, 2019 08:16\nފިތުރަތުގެ އުސޫލަކީ ކޮބައިބަ؟ ތިބުނަންއުޅޭ، ހަމައިގައި ނުހުރެވޭ ޝަހުވާނީ ނަފްސުބާރު ހުރި ފިތުރަތުހޭ ނޫނީ ރުޅިވަރުަކަމާއި ނޭއްގާނީ ބާރުގެ މަތީވާ ނަފްސުން ދައްކާ ފިތުރަތުހޭ ނޫނީ ކޮންފިޠުރަތެއްހޭ\nޖެނުއަރީ 13, 2019 08:17\nބޭބެއަށް ފިޠުރަތަކީ ކޮބައިކަން އެނގޭތަ؟ މިހެން މި އެހީ ފިޠުރަތަކީ ކޮބައިކަން އެނގޭ މީހަކު ' ނިދިނައިމާ ޤުރްއާނާއި ސުންނަތް ދޫކޮށް އެހެން ޙައްލެއް ހޯދަން' އުޅެދާނެ ކަމަށް ހީނުވާތީ ???\nޖެނުއަރީ 13, 2019 08:40\nއެ ބޮޑު ބިޔަ ގަހަކީ އެއްވެސް ޝައްކެއް ނެތް ގޮތުގައި އަޅުގަނޑު. މި ރައީސް ނަޝީދު. ސަލާމް.\nޖެނުއަރީ 13, 2019 08:55\nނަސީދަކީވަކިވަކިންގުނަވަންތައްހޭލާމީހެއް މިހާރު އެއުޅެނީ ވެއްޔާގުޅޭ ގުނަވަން ހޭލައިގެން ތޯއްޗެއް.\nޖެނުއަރީ 13, 2019 09:44\nފިތުރަތުގެ އުސޫލަށް ބަލަބަލާ ތިބެން ޖެހޭތަ؟ މިއީ ކުރިއަރާފައިވާ ދުނިޔެއެއް. ދުނިޔޭގެ ކުރިއަރާފައިވާ ގައުމުތައް ފިތުރަތުގެ އުސޫލުތަކާއެއްކޮށް ކުރިއަރައިގެން ދިޔަ ގޮތުގެ ނަމޫނާ ބަލައި ތުބުޅިއަކަށް ކަށިމައްޗަކަށް ބެލުމެއްނެތި ހަލުވި ފިޔަވަޅެއްގައި ކުރިޔަށް ގެންދަން ވެއްޖެ.


Camp ge sababun kulhuntheringe gulhun badhahi vejje: Aku - vNews.mv\nނޫސްވެރިންގެ ބައްދަލުވުުމުގެ ތެރެއިން ކެޕްޓަން އަކްރަމް އަބްދުލްޣަނީ (އަކޫ)- ފޮޓޯ:- ވީނިއުސް\nކޭމްޕުގެ ސަބަބުން ކުޅުންތެރިންގެ ގުޅުން ބަދަހިވެއްޖެ: އަކޫ\nއައްފާން މުހައްމަދު 30 September 2021, 19:56\nސާފް ޗެމްޕިއަންޝިޕަށް ތައްޔާރުވުމުގެ ގޮތުން ގައުމީ ޓީމުން ގަތަރުގައި ކުރި ކޭމްޕުގެ ސަބަބުން ޓީމުގެ ގުޅުން ވަރަށް ބޮޑަށް ރަނގަޅުވެ ވަރުގަދަވެއްޖެ ކަމަށް ގައުމީ ޓީމުގެ ކެޕްޓަން އަކްރަމް އަބްދުލް ޣަނީ (އަކޫ) ބުނެފިއެވެ.\nމާދަމާރޭ ނޭޕާލާއި ދެކޮޅަށް ކުޅޭ މެޗުގެ ކުރިން މިއަދު ގަލޮޅު ދަނޑުގައި ބޭއްވި ނޫސްވެރިންގެ ބައްދަލުވުމުގައި ވާހަކަދައްކަވަމުން އަކޫ ބުނީ ކުރިއާ ހިލާފަށް މި ކޭމްޕުގެ ސަބަބުން ކުޅުންތެރިންގެ މެދުގައި އޮންނަ ގުޅުން ވަރަށް ބޮޑަށް ރަނގަޅުވެއްޖެ ކަމަށާއި ބޮންޑު ވަރުގަދަވެއްޖެ ކަމަށެވެ.\nއަދި މި ކޭމްޕުގެ ފައިދާ މުބާރާތުގައި ފެނިގެންދާނެ ކަމަށާއި އުންމީދުކުރަނީ މި މުބާރާތް ކާމިޔާބު ކުރުން ކަމަށް އަދި ކުރިއަށް ދާނީވެސް އެ އަޒުމުގައި ކަމަށް، 2018 ވަނަ އަހަރު ރާއްޖެއިން ސާފް ޗެމްޕިއަންޝިޕް ކާމިޔާބުކުރިއިރު އެޓީމުގެ ކެޕްޓަން ބޭންޑު އަޅައިގެންވެސް ކުޅުނު ގޯލްޑް ކެޕްޓަން އަކޫ ބުންޏެވެ.\n"ކުރިއެކޭ ހިލާފަށް އެއްކުޅުންތެރިއަކު އަނެއް ކުޅުންތެރިއަކާ މެދު އޮތް ގުޅުން ބަދަހިވެފަ މިވަނީ. ގަތަރުގަ ކުރި މި ކޭމްޕުގެ ތެރެއިން އަޅުގަނޑުމެންގެ ބޮންޑު އިތުރަށް ވަރުގަދަވެފަ މިވަނީ. ﷲ އިރާދަފުޅުން މިމުބާރާތުގަ އެކަން ފެނިގެންދާނެ. އަޅުގަނޑުމެން އެންމެންވެސް މި ނުކުންނަނީ ދިވެހިރާއްޖެ އަށް މިކަން ކާމިޔާބުކުރަން. އެހެންވީމަ އެގޮތުގަ އަބަދުވެސް ކުރިއަށް ގެންދާނީ"\nކެޕްޓަން އަކުރަމް އަބްދުލްޣަނީ\nސެޕްޓެމްބަރު މަހުގެ 10 ވަނަ ދުވަހުން ފެށިގެން 27 ވަނަ ދުވަހުގެ ނިޔަލަށް ގައުމީ ޓީމުން ގަތަރުގެ ވެރިރަށް ދޯހާގައި ކޭމްޕު ކޮށްފައިވާއިރު ގައުމީ ޓީމުން ގަތަރަށް ފުރީ 30 ކުޅުންތެރިންގެ ސްކޮޑަކާ އެކުއެވެ. އެހެންނަމަވެސް ކޭމްޕު ނިންމާލާ އެނބުރި ރާއްޖެ އައީ 23 ކުޅުންތެރިންގެ ފައިނަލް ސްކޮޑަކާ އެކުއެވެ. އަދި މާލެ އައުމަށްފަހު އަނިޔާގެ ސަބަބުން މި 23 ކުޅުންތެރިންގެ ސްކޮޑުގައި ހިމެނުނު އަލީ ހައިޝަމް (ޗުމްޕު) އާއި މުހައްމަދު ނާއިމް ސްކޮޑުން ބާކީކުރިއިރު މޫސާ ޔާމީން (ޔާމްބެ) ވަނީ ސްކޮޑަށް އަލުން ނަގާފައެވެ.\nނޭޕާލާއި ދެކޮޅަށް ރާއްޖެ ކުޅޭ މެޗު ފަށާނީ ހުކުރު ދުވަހުގެރޭ މުބާރާތުގެ ހުޅުވުމުގެ ރަސްމިއްޔާތަށް ފަހުއެވެ.\nއަކްރަމް އަބްދުލް ޣަނީ (އަކޫ) ސާފް ޗެމްޕިއަންޝިޕް ކުޅިވަރު


DDPL: Maziya In Nilandhoo Kolhah 13 Goal Jahaifi - Vaguthu\nމިރޭ ކުޅުނު މެޗުގެ ތެރެއިން: މާޒިޔާއިން ވަނީ މެޗުގައި ނިލަންދޫ ކޮޅަށް 13 ގޯލް ޖަހާފައި --- ފޮޓޯ/ އެފްއޭއެމް\nދިރާގު ދިވެހި ޕްރިމިއާ ލީގުގައި މާޒިޔާ ސްޕޯޓްސް އެންޑް ރެކްރިއޭޝަން ކްލަބުން، ފ. ނިލަންދޫ ކޮޅަށް 13 ގޯލް ޖަހައިފިއެވެ.\nމިރޭ ގައުމީ ދަނޑުގައި ކުޅުނު މެޗުން މާޒިޔާ މޮޅުވީ 13-0ގެ ނަތީޖާއަކުންނެވެ. މެޗުގައި މާޒިޔާގެ އިބްރާހީމް ވަހީދު ހަސަން (އިއްބެ) ވަނީ ފަސް ގޯލް ޖަހާފައެވެ.\nމިއަހަރުގެ ލީގަށް އެންމެ ބޮޑަށް، ކުރިއާލާ ރަނގަޅު ތައްޔާރީތަކެއްވި ޓީމަކީ މާޒިޔާއެވެ. އެޓީމުން ރަނގަޅު ޓްރާންސްފާ ތަކަކާއެކު ސީޒަނަށް ތައްޔާރުވި އިރު، ޓީމަށް ކުރިން އިރުޝާދު ދިން ކާމިޔާބު ކޯޗު، މަރުޖާން ސެކޮލޮވްސްކީވެސް ވަނީ ޓީމަށް ގެނެސްފައެވެ. މިއަހަރުގެ ފުޓުބޯޅަ ސީޒަންގެ ތިން ތަށްޓަށް އަމާޒު ހިފާފައިވާ މާޒިޔާއިން ސީޒަން ފެށުމުގެ ކުރިން އދ. މަހިބަދޫގެ އިތުރުން ސައުދީ އަރަބިޔާގައިވެސް ކޭމްޕް ކޮށްފައިވާ އިރު، އެޓީމު ލީގުގައި މި ފެންނަނީ ތަފާތު މޮޅުކޮށެވެ.\nމާޒިޔާއިން ލީގުގައި ކުޅުނު ފުރަތަމަ މެޗުގައި ގްރީން ސްޓްރީޓްސް ބަލިކޮށްފައި އޮތް އިރު، ނިލަންދޫން ސީޒަނާ ކުރިމަތިލީ ބޮޑެތި ޗެލެންޖުތަކަކާ އެކުގައެވެ. ކްލަބު ލައިސަންސިންގެ މައްސަލަތަކެއްވެސް ދިމާވެފައިވާ އިރު، މިރޭގެ މެޗަށް ނުކުތް އިރު އެޓީމު އޮތީ ފުރަތަމަ ހަފްތާގައި ކުޅުނު މެޗުން ދަ ގްރާންޑޭ އަތުން ބަލިވެފައެވެ.\nމެޗުގެ ފުރަތަމަ ކަށިގަނޑާއެކުވެސް މާޒިޔާގެ އެޓޭކްގެ ނުރައްކާ ފެނިގެންދިޔައެވެ. ތިންވަނަ މިނެޓުގައި އަރިމަތިން އެއްލި ބޯޅައެއް، އޭރިއާ ތެރޭގައި ހުރި އަސަދުﷲ އަބްދުﷲ ބޮލުން ޖައްސާލި އިރަށް ފަހިވީ ނާއިޒް ހަސަން (ދާދު)އަށެވެ. އޭނާ އެއްވެސް އުނދަގުލެއް ނެތި ބޯޅަ ފޮނުވާލީ ގޯލަށެވެ. މެޗު ކޮންޓްރޯލްކޮށް، އެޓޭކަކަށްފަހު އެޓޭކެއް، ހަމަލާއަކަށްފަހު ހަމަލާއެއް އުފައްދަމުންދިޔަ މާޒިޔާއިން 10 ވަނަ މިނެޓުގައި ދެވަނަ ގޯލެއްވެސް ޖެހިއެވެ.\nއަސަދުﷲ ތަނަވަސްކޮށްދިން ފުރުސަތުން އިބްރާހީމް މަހުދީ (ފޭދޫ އިއްބެ) ދެވަނަ ގޯލް ޖެހި އިރު، އޭގެ 10 ވަރަކަށް މިނެޓް ފަހުން އަސަދުﷲ ވަނީ މާޒިޔާގެ ތިންވަނަ ގޯލްވެސް ޖަހާފައެވެ. މާޒިޔާއިން ހާފް ނިމުމުގެ ކުރިން އިތުރުން ފަސް ގޯލެއް ފުލުފުލުގައި ޖެހި އިރު، އެ ގޯލްތައް ޖަހައިދިނީ މޫސާ ޔާމީން (ޔާމްބެ)ގެ އިތުރުން އަސަދުﷲއާއި އިއްބެއެވެ. ހާފް ނިމުމުގެ ކުރިން މާޒިޔާގެ ކެޕްޓަން އަސަދުﷲ ހެޓްރިކް ފުރިހަމަ ކޮށްފައިވާ އިރު، ދެވަނަ ހާފްގެ ކުރީކޮޅުގައި ދާދު ވަނީ އޭނާގެ ދެވަނަ ގޯލްވެސް ޖަހާފައެވެ.\nއިއްބެ އޭނާގެ ހެޓްރިކް ފުރިހަމަ ކޮށް ފަސް ގޯލްވެސް ޖަހާފައިވާ އިރު، ފަހު ވަގުތު ވަނީ ދެވަނަ ހެޓްރިކެއް ފުރިހަމަ ކުރުމަށްވެސް ރަނގަޅު ފުރުސަތުތަކެއް ލިބިފައެވެ. ދެވަނަ ހާފްގައި މާޒިޔާގެ ޑިފެންޑަރު ސަމޫހު އަލީ (ސަމުއްޓެ)ގެ ގޯލެއްވެސް ވަނީ ފެނިގެން ގޮސްފައެވެ.\nދިރާގު ދިވެހި ޕްރިމިއާ ލީގުގެ މެޗުތައް ދެން އޮންނާނީ ހޮނިހިރު ދުވަހުއެވެ.\nޖޫން 27, 2019 11:45\nނިލަންދޫގައި ކުޅުނު ނަމަ އެއްވެސް ޓީމްއަކުން ލާހިކު މޮޅުވާކަށް މެސީ ރޮނާލްޑޯ އަޔަސް ނިލަންދޫގަ ނަމަ ދައްވާނެ .. ނިލަންދޫ އަކީ ފަންޑިތަ ހަދާގެން މޮޅުވާ ބައެއް އެހެންވީމަ ދަށްވާނެއްނު


ދުނިޔޭގެ ޙަޔާތަށް ބެލިނަމަވެސް ދިރިއުޅުން ކާމިޔާބުކުރެވެނީ އެކަމަށްޓަކައި ހީވާގިވެ ބުރަކޮށް މަސައްކަތްކުރާ މީހުންނަށެވެ. އެމީހާ ކުރާ މަސައްކަތްތަކާއިމެދު ވިސްނައި ފިކުރުކުރަން ގިނަ ވަގުތު ހޭދަކުރާ މީހުންނަށެވެ.\nއިމްތިޙާނަކަށް ބެލިނަމަވެސް އެކަން އޮތީ ހަމަ މިފަދައިންނެވެ. ރަނގަޅު ނަތީޖާ ހޯދެނީ ފިލާވަޅުދަސްކުރަން މަސައްކަތްކޮށް ފިލާވަޅުތަކާއިމެދު ވިސްނައި ފިިކުރުކުރަން ގިނަ ވަގުތު ހޭދަކުރާ ދަރިވަރުންނަށެވެ.\nއާޚިރަތް ކާމިޔާބުކުރެވި ސުވަރުގެ ލިބުންވެސް އޮތީ ހަމަ މިމަގުންނެވެ. އަޅުކަމުގައި ހޭދަކުރާވަގުތު ގިނަކުރަންޖެހެއެވެ. ﷲ ތަޢާލާގެމަތިން ހަނދުމަކޮށް ޛިކުރުކޮށް އެކަލާނގެ ހަނދުމަކުރަން ވީހައި ގިނަ ވަގުތު ހޭދަކުރަން ޖެހެއެވެ. ފާފަކުރުން މަދުކުރަންޖެހެއެވެ. ފާފަކުރުން މަދުކުރެވޭނީ ﷲ ތަޢާލާގެމަތިން ހަނދުމަކުރުން ގިނަކޮށް ބިރުވެތިވީ މިންވަރަކުންނެވެ.\nވީމާ ސުވަރުގެ ލިބިގަތުމަށް ކުރަންޖެހޭ މަސައްކަތްތައް ކުރުމުގައި ކަންނެތްވެގެން ހުރެ ސުވަރުގެ ލިބުމަށް އެދުމަކީ މޮޔަކަމެކެވެ. މިސާލަކަށް ބައެއް މީހުން އުމުރުން ދުވަސްވުމުން އަޅުކަންކުރުން ގިނަކުރަން ވިސްނައިގެން ޒުވާން އުމުރު އެބަ ނަގައިލައެވެ. އޭނާ މަރުވާނީ ކޮންޢުމުރެއްގައިކަން އޭނާއަށް އެނގެނީ ކިހިނަކުން ހެއްޔެވެ؟ އެކަމަށް ގަރަންޓީ ދިނީ ކާކުހެއްޔެވެ؟\nމަރުމަތީގައި ޝަހާދަތް ކިޔާލައިގެން ސުވަރުގެ ވަންނަން ނިންމައިގެން ތިބޭ ބައަކުވެސް އުޅެއެވެ. މަރުމަތީގައި ތައުބާވެވި ޝަހާދަތްކިޔޭނެ ކަމުގެ ގަރަންޓީ ދިނީ ކާކުހެއްޔެވެ؟ މަރުހިއްޕެވުމަސް ވަޑައިގަންނަވާ މަލާއިކަތާ ލޮލަށް ފެންނަ ހިސާބުން ތައުބާވުމުގެ ދޮރުތައް ބަންދުކުރައްވަވައެވެ.\nސުވަރުގެ އެދޭ މީހާ މިކަންކަމަށް ވަރަށް ބޮޑަށް ވިސްނަންވާނެއެވެ. މިފަދަ ނަޞޭޙަތްތައް ވަރަށް ގިނައިންދެވެއެވެ. އެއީ މިކަމަކީ އިންސާނާގެ ޙަޔާތުގައި އެންމެ މުހިންމު ކަންތައް ކަމުގައިވާތީއެވެ. ސުވަރުގެ ހޯދަން ހީވާގިނުވެ ސުވަރުގެ ލިބުމަށް އުންމީދުކުރެވޭނީ ކޮންފަދައަކުން ހެއްޔެވެ؟


ވާލޯބި ދެންނޭނގޭހޭ (30) | Feshun.mv\nވާލޯބި ދެންނޭނގޭހޭ (30)\n12 ޑިސެމްބަރ 2021 - 15:23\nނަވާވިސްވަނަ އަދަދާއި ގުޅޭ\nޝަމްއަލްގެ ސުވާލަށް ޖަވާބު ދޭނެ ގޮތެއް ނުވިސްނުމުން ޒާރާ ޚިޔާރުކުރީ ހިމޭންކަމެވެ. އެއްވެސް އެއްޗެއް ބުނުމެއްނެތި ހަމަހިމޭންކަންމަތީގައި އޭނާ އޮތެވެ. އިރުކޮޅެއްފަހުން ޑޮކްޓަރު އައިސް ޒާރާ ޗެކްކުރުމަށްފަހު ގެއަށް ދިއުމުގެ ހުއްދަ ދިނެވެ. އެހުރިހައި އިރުވެސް ދެމަފިރިން ދެމެދަށް ވެރިވެފައިވީ ބުނެދޭން ނޭނގޭފަދަ ހަމަހިމޭންކަމެވެ. އިސްވެ އެއްވެސް މީހަކު ވާހަކަ ދައްކާކަށް މަސައްކަތެއް ނުކުރެއެވެ. ހިތުގައިވި ހުރިހައި ޝަކުވާއެއް ފޮރުވައިލައިގެން ޝަމްއަލް ހުރީ ގެއަށް ދެވެންދެނެވެ. ހޮސްޕިޓަލު ތެރޭގައި ޒާތީ ދިރިއުޅުމުގެ ކަންކަމާއި ގުޅޭ އެއްވެސް ކަމަކާ މެދުގައި ވާހަކަދައްކަން އޭނާ ބޭނުންނުވީއެވެ.\nގެއަށް އައިސް ކޮޓަރިއަށް ވަތްގޮތަށް ދޮރު ތަޅުލަމުން އޭނާ ޒާރާއާ ކުރިމަތިލިއެވެ. ލައިގެންހުރި ޖިންސްގެ ދެޖީބަށް އަތްޖަހައިލައިގެން ހުރިއިރު އެމޫނުމަތީގައި އެއްވެސް އަސަރެއް ފައުޅުވާކަށް ނެތެވެ. އެހެނަސް ދެލޮލުގައި ފުނިޖެހިފައިވި ޝަކުވާތައް ޒާރާ ދުށްޓެވެ. ތުންފިއްތައިލުމާއެކު އޭނާ ދުރަށް ނަޒަރު ހުއްޓައިލަމުން އެނދުގެ އެއްފަރާތުގައި އިނށީދެލިއެވެ.\n"އަހަރެން ޒާރާއަށް ކުރި އިތުބާރުގެ ބަދަލުގަ އަހަންނަށް ދޭން އެނގުނު ހަދިޔާއަކީ މިއީތަ؟" ނަފުސުގެ މައްޗަށް ގަދަވެގަންނަން އުޅުނު ރުޅިގަނޑު ކޮންޓްރޯލް ކުރަމުން ޝަމްއަލް ބުނެލިއެވެ. އެއަޑުގައިވި ހަރުކަށިކަން އިހުސާސުވެ ޒާރާ އިސްއުފުލައިލިއެވެ.\n"ކައިވެނިކޮށްގެން މިހައި ދުވަސް ވީއިރުވެސް އަހަރެމެން ދެމެދުގަ އެފަދަ އެއްވެސް ގުޅުމެއް ނެތްއިރު، ޒާރާގެ ބަނޑުގަ ތިއޮތީ އަހަރެންގެ ދަރިއެއް ނޫންކަން ވަރަށް ޔަގީންކޮށް އަހަންނަށް ބުނަން އެނގޭ.." ދެންވެސް ވާހަކަ ދެއްކީ ޝަމްއަލްއެވެ.\n"ހުރިހައި އެއްޗެއް އެނގޭއިރު ކޮންހާ ބޭކާރު ވާހަކައެއް ތިދައްކަނީ..؟" ހިތްހަމަނުޖެހިފައި ޒާރާ ދެލޯއަޅައިލިއެވެ. ހިނދުކޮޅެއްކުރިން އެހިތަށް ވެރިވެފައިވި ލަދުވެތިކަންވެސް ފިލައި ދިޔަކަހަލައެވެ.\n"އަހަރެން ޒާރާދެކެ ހަގީގަތުގަވެސް ހާދަ ލޯބިވީމޭ.. މިހައި ދުވަހު ކެތްތެރިވެ މިކައިވެނި ސަލާމަތްކުރަން ބޭނުންވީ އެލޯތްބަށްޓަކާ.. ޒާރާއަށް ދެރަގޮތެއްވާން އަހަރެން ނޭދޭތީ.. އެކަމަކު.. ހަމައެކަނި ލޯބިވެގެން ދިރިއުޅުމެއް ނޫޅެވޭނެކަން އަހަންނަށް ނުވިސްނުނީ.. އެހެންނޫންނަމަ މިއަދު އަހަރެންވީ ލޯބީގެ ކޮންމެވެސް އަގެއް އޮތީސް.. ކުޑަމިނުން އަހަރެންދެކެ ލޯބި ނުވިނަމަވެސް އެލޯތްބަށް ޒާރާ ޤަދަރުކުރީސް.. ޒާރާގެ ހިތް އެދުނުހައިކަމެއް ފުރިހަމަކޮށްދެމުން އަހަރެން މިހުރިހައި ދުވަހު މިއުޅުނީ މިދުވަސް ދެކޭކަށް ނޫނޭ ޒާރާ.. އެހެން މީހުނެކޭ އެއްގޮތަށް ހަމަޖެހޭ އުފާވެރި ދިރިއުޅުމެއް އަހަންނަށްވެސް ކޮންމެވެސް ދުވަހަކުން ލިބޭނެކަމަށް ހީކުރިން.. އަހަރެން ހާދަ އުއްމީދެއް ކުރީމޭ.. ޒާރާއަށް އިހުސާސު ނުވިއަސް، ހާދަ އިންތިޒާރެއް ކުރީމޭ.. އެކަމަކު މިއަދު.. އެއިން އެއްވެސް ކަމެއްގެ އަގެއް ނެތް.. މިނޫން ގޮތަކަށް އަހަރެންގެ ހިތް ޒަޚަމް ކޮށްލަން ޒާރާއަށް ނޭނގުނީތަ؟ ލޯބިނުވާނަމަ ކައިވެނި ކުރެވުމުގެ ކުރިން އަހަރެން ގާތު ރީތިކޮށް ބުނިނަމަ.. އަހަރެން މިކައިވެނިވެސް ހުއްޓުވީމުސް.. އަހަރެންގެ އެއްވެސް ކުށެއްނެތި ޒާރާ އަހަންނަށް ތިދިނީ ކޮންފަދަ ބޮޑު ކެއްސެއް.. މި ހިތްދަތިކަން ހައްގުވާން އަހަރެން ކުރީ ކޮން ކުށެއްކަން ޒާރާ އަހަންނަށް ބުނެދީބަލަ.." ޝަމްއަލްގެ ވާހަކަތަކަށް އެއްވެސް އެއްޗެއް ބުނުމެއްނެތި ޒާރާ މަޑުމަޑުން އިނެވެ. ބުނާނެ އެއްޗެއް އޭނާއަށް ނުވެސް ވިސްނުނީއެވެ. ޝަމްއަލް ދެއްކި ވާހަކަތައް ހިތުގެ އަޑިން ޚުދު އޭނާއަށްވެސް ގަބޫލުކުރެވޭތީއެވެ. ދެކޮޅަށް ދައްކާނެ އެއްވެސް ވާހަކައެއް އޭނާގެ ނެތެވެ. ޒާރާގެ އެހިމޭންކަމުން ޝަމްއަލްގެ ހިތަށް އިތުރަށް ތަދުކުރުން ނޫންހެން ކަމެއް ނުވިއެވެ. އިސްޖަހައިލުމާއެކު އޭނާ ފުންނޭވާއެއް ދޫކޮށްލީ ސިކުނޑީގައި އެނބުރެމުންއައި ވާހަކަތައް ދުލާ ހަމައަށް ގެންނާނެ ގޮތަކާ މެދުގައި ވިސްނަމުންނެވެ.\n"އަހަރެން ދުވަހަކުވެސް ހިއެއް ނުކުރަން މިހެން ބުނަން ޖެހިދާނެ ކަމަކަށް.. އެހެނަސް... މިއަދު ޒާރާ އަހަންނަށް ސާބިތުކޮށްދީފި.. ހަގީގަތުގަވެސް ޒާރާ އަހަރެންދެކެ ލޯބިނުވާކަން.. އަހަންނާއެކު ދިރިއުޅެން ގަސްދުނުކުރާކަން.. މިކައިވެންޏަކީ އަހަންނަށް ހެދުނު ކިހައި ބޮޑު ގޯހެއްކަން.. ޒާރާގެ ދިރިއުޅުމުގަ އަހަރެންގެ ހަގީގީ މަގާމް އަހަންނަށް އަންގައިދީފި.. އަހަރެންގެ ކުށަކީ.. ޒާރާދެކެ ލޯބިވެވުންކަމުގައި ވާނަމަ ވަރަށް ބޮޑަށް މަޢާފަށް އެދެން.. މިއަދު ޒާރާ ބޭނުންވާ ފަދައިން އަހަރެން ކަންތައް ކޮށްދޭނަން.."\n"ޝައްމު.." ޝަމްއަލްގެ ވާހަކަތަކުގެ މިސްރާބު ވިސްނި އިންތަނުން ޒާރާއަށް ތެދުވެވުނީ ކުއްލިއަކަށެވެ. ވައިއަޑުން ޝަމްއަލްއަށް ގޮވައިލެވުނުއިރު އޭނާ ދެފަރާތަށް ބޯހުރަމުން ދިޔައެވެ. ކަރުނަތައް ދެލޮލަށް ބޮނޑިވެގަތީ އެވާހަކަތަކުން ހިތަށް އަސަރު ކުރިވަރުންނެވެ. ނޫނެކޭ ބުނެ ހަޅޭއްލަވައި ގަންނަން އޭނާ ބޭނުންވިއެވެ. އެހެނަސް ކަރުތެރެ ހިކި ޒާރާގެ އަޑު ބޭރުވާގޮތެއް ނުވިއެވެ. ކަރުނުން ބަރާވެފައިވި ދެލޯ ޒާރާއަށް އަމާޒު ކޮށްލުމާއެކު ޝަމްއަލް ހިތިގޮތަކަށް ހިނިތުންވެލިއެވެ.\n"ދެން އިތުރަށް މިކައިވެނި ދެމެހެއްޓުމުގެ ބޭނުމެއްނެތް.. ކުޑަ އުއްމީދެއްވިއަސް، މިއަދު އެއުއްމީދުވެސް ޒާރާ މުޅިން ފުނޑުފުނޑު ކޮށްލައިފި.. އަހަންނަށް މަޢާފުކުރޭ.. އެކަމަކު ދެން އަހަންނަކަށް އިތުރަށް ކެތެއްނުވާނެ.. މިއަދުން ފެށިގެން ޒާރާ ތީ އަހަރެންގެ އަނތްބެއް ނޫން.. ތިހުރީ.. ވަރިކޮށްފަ.." ދެލޯމަރައި ތަގުޅިކޮށްލަމުން ޝަމްއަލް ބުނެލިއެވެ. އެނިންމުން ނިންމަން ލަސްވެއްޖެކަމުގައި އޭނާގެ ހިތް ބުނެލިއެވެ. ކައިވެނިކުރި އެންމެ ފުރަތަމަ ދުވަހުން ފެށިގެން ޒާރާގެ ފުށުން އޭނާއަށް ލިބުނީ އަނިޔާއެވެ. ހިތާމައާއި ހިތްދަތިކަމެވެ. ހުރިހައި ދުވަހު ކެތްކޮށްގެން އޭނާ ހުރީ ޒާރާގެ ހައްގުގައެވެ. އެހެނަސް އޭނާގެ ދެލޯ މިއަދު ޒާރާ ހުޅުވައިދީފިއެވެ. ފެންފުރުނީ ފޫނެތް ފަޔަކަށްކަން ވަރަށް ރަނގަޅަށް ވިސްނައިދީފިއެވެ. ވީއިރު އެކައިވެނި މަތީގައި ދެމިހުރުމުގެ އިތުރު ބޭނުމެއް ކޮބައި ހެއްޔެވެ؟ ރުޅިއައިސް ހަޅޭއްލަވަން ބޭނުންވިއަސް އޭނާ އަމިއްލަ ނަފުސުގެ މައްޗަށް ބާރުފޯރުވަމުން ދިޔައީ އެއީ އޭނާގެ ގޮތް ނޫންވީމައެވެ. މަޑުމައިތިރިކަމާއެކު ވާހަކަދެއްކި ނަމަވެސް އެއަޑުގައިވީ ހަރުކަށިކަމެވެ. ނުރުހުމެވެ.\nޝަމްއަލްގެ ވާހަކަތައް ޒާރާގެ ކަންފަތާއި ހަމައަށް އައީ ހޮނު ގުގުރިއެއްގެ ސިފައިގައެވެ. ވަރިއާ ހަމައަށް ދާކަށް އަދި އޭނާ ތައްޔާރެއް ނޫނެވެ. އޭނާގެ އާއިލާއަށް އޭނާ ދައްކާނީ ކޮން މޫނެއް ހެއްޔެވެ؟ އެނބުރި ގެއަށް ގޮސްފިނަމަ ބައްޕަ އޭނާއާ ސުވާލު ކުރާނެކަން ޔަގީނެވެ. ދޭނެ އެއްވެސް ޖަވާބެއް އޭނާގެ އަތުގައި ނެތްއިރު އެދިރިއުޅުމަށް ވަދާޢު ކިޔާކަށް ޒާރާ ބޭނުމެއްނުވެއެވެ. ކޮންމެވެސް އެއްޗެކޭ ކިޔައި ޝަމްއަލް ރުއްސުން މުހިންމު ކަމުގައި ޒާރާ ނިންމިއެވެ. ހަލުވިކަމާއެކު ޝަމްއަލްގެ ގާތަށް ޖެހިލަމުން އެއަތުގައި ހިފައިލަން ޒާރާ އުޅުނެވެ. ނުރުހިފައި ވަގުތުން ޝަމްއަލް ޖެހިލީ ދުރަށެވެ.\n"ޝައްމު ޕްލީޒް.. އަހަންނަށް އެންމެ ފުރުސަތެއް ދީ.. އަހަންނަށް ތިހެން ނުހަދާ.. އާދޭސްކުރަން.. މިއީ ނުވާކަމަށް ހަދާފަ އަހަރެމެންނަށް އަލުން ފަށައި ނުގަނެވޭނެތަ؟ ޕްލީޒް.. އަހަންނަށް މަޢާފުކުރޭ.. ޝައްމު ބުނިހައި ގޮތެއް ހަދައިގެން އަހަރެން އުޅެފާނަން.." ދެއަތް ޖޯޑުކޮށްލަމުން ޒާރާ އާދޭސްކޮށްލިއެވެ. ކޮންމެފަދަ އެއްޗެއް ކިޔައިގެން ނަމަވެސް ޝަމްއަލްގެ ހިތް ރުއްސަން ޒާރާ ބޭނުންވެއެވެ.\n"ވަޓްސް ދި ޔޫސް ޒާރާ.. ހުރިހައި ކަމެއް ނިމިއްޖެ.. އިޓްސް އޯވަރ.. ޒާރާ ދޭ.. އަހަރެންގެ ދިރިއުޅުމުން ނުކުމެގެން އަމިއްލަ މިނިވަން ދިރިއުޅުން އުޅެން ދޭ.." ކުރިއަށް ދިއްކޮށްލި ޒާރާގެ އަތް ފޮޅުވައިލަމުން ޝަމްއަލް ބުނެލިއެވެ.\n"ޝައްމު ޕްލީޒް.. ލެޓް މީ އެކްސްޕްލެއިން..."\n"ބޭނުމެއްނެތް.. ތިބޭކާރު ވާހަކަތައް އަޑުއަހާކަށް އެއްވެސް ޝައުގެއްނެތް.." ޝަމްއަލްގެ އަޑު ބާރުވެލިއެވެ. އަނެއްކާވެސް އާދޭސްކޮށްލަމުން ޝަމްއަލްއާ ގާތަށް ޒާރާ ޖެހިލިއެވެ. އެއާއެކު މިއޮއްހުރިހައި އިރު ޝަމްއަލް ހިފަހައްޓަމުން އައި ރުޅިގަނޑު ކޮންޓްރޯލުން ނެއްޓިކަހަލައެވެ. އޭނާގެ އަތުގައި ޒާރާ ހިފައިލުމާއެކު ދަތްކުނޑި ވިކައިލަމުން އެއަތް ފޮޅުވައިލިއެވެ.\n"އަހަރެން.. އަހަރެން ގޮސް ވަންނާނެ އެއްވެސް ތަނެއް ނެތޭ.. ހެޔޮނުވާނެ.. އަހަރެން ވަރި ނުކުރޭ.." ޒާރާގެ ދެލޮލުން ކަރުނަތައް އޮހިގަތީ ބޭއިޚުތިޔާރުގައެވެ. އޭނާގެ ބައްޕަގެ ރުޅިއައިސްފައިހުރި މޫނު ސިފަވުމާއެކު ޒާރާއަށް ހިންދިރުވައިލެވުނެވެ.\n"ތި ބޮނޑި ބުއިމުގެކުރިން ހުރިހައި ކަމަކާމެދު ވިސްނާލިނަމަ.. އިތުރަށް އެންމެ ސުކުންތަކުވެސް ތި ސޫރަ ދެކޭކަށް އަހަންނަކަށް ކެތެއް ނުވާނެ.. އައި ތަނަކަށް ދާން އުޅޭ.. މިގޭގަވެސް ކަލޭ ހުންނާކަށް އަހަންނަކަށް އެއްބަހެއް ނުވެވޭނެ.. ޒާރާގެ ދިރިއުޅުމަށް ޒާރާއަށް މަރުހަބާ.." އަލަމާރީގެ އެއްފަރާތުގައި ހުރި ފޮށި ނަގައިގެން ގެނެސް ޒާރާ ކުރިމަތީގައި ބަހައްޓަމުން ޝަމްއަލް ބުނެލިއެވެ. އޭރުވެސް ރޮމުން ދެފަރާތަށް ބޯހޫރަމުން ޒާރާ ދިޔައެވެ. ހުއްޓުމެއްނެތި އެއަނގައިން ނުކުންނަމުންދިޔައީ އާދޭހެވެ. އެހެނަސް އެއިން އެއްވެސް ބަހަކަށް ހެއްލުމަށްވުރެ ޝަމްއަލްގެ ހިތަށް ލިބިފައިވި ޒަޚަމް މާފުނެވެ.\n"އަހަރެން އެނބުރި އަންނައިރު ޒާރާ މިގޭގަ ހުރެގެން ނުވާނެ.. ޖަސްޓް.. ލީވް.. އަހަރެން ވީ ލޯބި ޒާރާއަކަށް އިހުސާސެއްނުވި.. ނުވިސްނުނު.. އަހަރެންވާ ލޯތްބެއް ނޭނގުނު.. މިހިތުގެ ލޯތްބަށް ޤަދަރު ނުކުރި މީހަކަށް މިހިތަކުން ޖާގައެއްނެތް.. ގުޑްބާއި ޒާރާ.." ކޮޓަރީގެ ދޮރާއި ހަމައަށް އައިސް ހުއްޓިލަމުން ވޭނުން ފުރިގެންވި ގޮތަކަށް ޝަމްއަލް ބުނެލިއެވެ. ފަސްއެނބުރި ޒާރާއަށް ބެލުމުގެ އެއްވެސް ޝައުޤެއް އޭނާގެ ނެތެވެ. އިތުރަށް އެންމެ ސުކުންތެއްވެސް މަޑުކޮށްލުމެއްނެތި ކޮޓަރިން ނުކުންނަމުން ޝަމްއަލް ދޮރުލައްޕައިލިއެވެ. އެއާއެކު ރޮއެގަންނަމުން ޒާރާއަށް ބޮލުގައި ދެއަތުން ހިފަހައްޓައިލެވުނެވެ.\nއީވާންއާ އެކު އީކްވެސް އެނދުގައި އިނށީދެލައިގެން އިންއިރު ދެމެދަށް ވެރިވެފައިވީ ހިމޭންކަމެވެ. އީވާންގެ މޭގައި ލަށްވެލައިގެން އީކް އިނީ ފުންވިސްނުމަކަށް ގެއްލިފައެވެ. އީކްގެ ބޮލުގައި ފިރުމަން އީވާން އިންއިރު އޭނާގެ ދެލޯހުއްޓިފައިވީ އެނދުމަތީގައި އޮތް މާކިންގެ ފޮޓޯގަނޑަށެވެ. ފަނޑު ހިނިތުންވުމެއް އޭނާގެ ތުންފަތުގައިވިއެވެ. މާކިން މަތިން އީކް ހަނދާންކުރުމަކުން އީވާންގެ އެއްވެސް ޝަކުވާއެއް ނެތެވެ. އެއީ އެއްއިރެއްގައި އީކްގެ ދިރިއުޅުމުގައި އެންމެ ޚާއްސަ އެއް ފަރާތްކަން އޭނާ ހަނދާން ނައްތައެއް ނުލައެވެ.\n"އީ.." މަޑުމަޑުން އީވާން ގޮވައިލިއެވެ. އިތުރަށް އީވާންގެ މޭގައި ބޮނޑިވެލަމުން އީކް ހޫން ލައްވައިލިއެވެ.\n"މާހާ އެއީ އީ ދަންނަ ކުއްޖެއްތަ؟" ވިސްނަން އިނުމަށްފަހު އީވާން އަހައިލިއެވެ. އެސުވާލާއެކު އީވާންއާ ދުރުވެލަމުން އެމޫނަށް އީކް ބަލައިލިއެވެ. އަދި ލަސްލަހުން ބޯޖަހައިލިއެވެ. ދުރަށް ނަޒަރު ހުއްޓައިލުމާއެކު މާހާއާއި އޭނާއާ ދެމެދުގައި މާޒީގައި ހިނގި ހުރިހައިކަމެއް އީކް ކިޔައިދިނެވެ. އީކްގެ ވާހަކަތަކުން އީވާންގެ ބޮލުގައި ރިއްސައިލިއެވެ. ރާހިލްގެ ވާހަކަތަކުގައި ކޮންމެވެސް ވަރެއްގެ ހަގީގަތެއް ވާކަމުގައި ހިތް ބުނެލިއެވެ. މަޑުން ހުރެގެން އެއްވެސް ކަމެއް ނުވާނެކަން ވިސްނި އީވާން ގޮތެއް ނިންމިއެވެ. ކޮންމެ ގޮތެއް ހަދައިފައި ނަމަވެސް އެމައްސަލައިގެ އެންމެ އަޑިއަށް ފީނަން އޭނާ ބޭނުންވެއެވެ. މާކިންގެ މަރަކީ ބައަކު ރާވައިގެން ކުރި ކަމެއްނަމަ އޭނާއަށް އިންސާފު ހޯދައިދޭން އީވާން ބޭނުންވެއެވެ.\nއީކްގެ މޫނުގައި ހިފައި އޭނާއާ ދިމާއަށް އަނބުރައިލަމުން އޭނާ ދައްކާ ވާހަކަތައް ކަނުލައި އަޑުއެހުމަށް އީވާން ބުނެލީ ސީރިއަސްކަމާ އެކުއެވެ. ބޯޖަހައިލަމުން އޭނާގެ ހުރިހައި ސަމާލުކަމެއް އީވާންއަށް ހުއްޓައިލައިގެން އީކް އިނެވެ. އެންމެ ފުރަތަމަ އޭނާއާއި މާހާ ދިމާވިގޮތުން ފެށިގެން މާހާ އޭނާއަށް ލޯބިހުށައެޅި ދުވަހާއި އަދި އޭގެފަހުންވެސް އެދެމެދުގައި ހިނގައިދިޔަ ހުރިހައި ހާދިސާއެއް ވަރަށް ސާފުކޮށް އީވާން އޮޅުންފިލުވައިދިނެވެ. އަދި ރާހިލް އޭނާއާ ބައްދަލުކުރިކަމާއި އެދުވަހު އޭނާއަށް ރާހިލް ހާމަކޮށްދިން ހަގީގަތުގެ ވާހަކަވެސް އީވާން ކިޔައިދިނެވެ. ދެލޯބޮޑުވެފައި ހުރިހައި އިރު އީކް އިނީ ބަސްހުއްޓިފައެވެ. ހަސަދަވެރިވެ މާހާ އެދަރަޖައަށް ވެއްޓިދާނެކަމަކަށް ކުޑަކޮށްވެސް އޭނާއަށް ހީކުރެވިފައެއް ނެތެވެ. އޭނާގެ އެންމެ ގާތް އެކުވެރިޔާ ގޮތުގައިހުރެ އޭނާގެ ބުރަކަށްޓަށް ވަޅި ޖަހައިފާނެކަމަކަށް ހުވަފެނުގައިވެސް އީކް ހިތަށްނާރައެވެ. ދެފަރާތަށް ބޯހޫރައިލަމުން ނިތުގައި އީކް އަތްހިންގައިލިއެވެ.\n"ތީ.. ތީ ހަގީގަތްކަން ކިހިނެއް އެނގެނީ.." ހިންދިރުވައިލަމުން އީކް އަހައިލީ މަޑުމަޑުންނެވެ.\n"އަހަރެމެން ޖެހޭނީ ހޯދަން.. އެކަމަކު އީކް ވާނެ ވަރަށް ހިތްވަރުގަދަވާން.." އީކްގެ މަޑު ކަފަކޮޅެއްފަދަ އަތްތިލައަށް ލޯތްބާއެކު ފިތައިލަމުން އީވާން ބުނެލިއެވެ. ކިހިނެއްހޭ ބުނާފަދަ ގޮތަކަށް އީވާންއަށް އީކް ބަލައިލިއެވެ. ހަށިފުރައި ނޭވާއެއް ދޫކޮށްލަމުން އޭނާގެ ޕްލޭން އީކްއާ އީވާން ހިއްސާކުރިއެވެ. ދެފަހަރަކު ތުންފިއްތައިލި ނަމަވެސް އޭނާ އެއްބަސްވިއެވެ. ދެލޮލަށް ފެނުނު މަންޒަރުގެ ހަގީގަތް އެނގުމަށްފަހު އެހިތުގައި އުފެދުނު ގިލަންވެރިކަންވަނީ ފިލައި ގޮސްފައެވެ. އީވާންގެ މައްޗަށް ހިތް ސާފުވެއްޖެއެވެ. ދެމެދުގައި ހިއްސާ ނުކުރާ އެއްވެސް ސިއްރެއް ނެތެވެ. ހަމަޖެހުން އީކްގެ ނަފުސަށް ލިބިފައިވީ އެހެންވެއެވެ.\n"އީ.. ޑޫ ޔޫ ޓްރަސްޓް މީ.." އީކްގެ ދެއަތްތިލައިގައި ހިފައިލަމުން އީވާން އަހައިލިއެވެ. މަޑުމަޑުން ބޯޖަހައިލަމުން އީކް ލުއިކޮށް ހިނިތުންވެލިއެވެ. "އީގެ އިތުބާރު ގެއްލޭފަދަ އެއްވެސް ކަމެއް އިރާދަކުރެއްވިއްޔާ އަހަރެން ނުކުރާނަން.." އީކްގެ ނިތުގައި ބޮސްދެމުން އީވާން ބުނެލިއެވެ. "އަހަންނަށް އެކަން ޔަގީންވޭ.." ސީދާ އީވާންގެ ދެލޮލަށް ބަލައިލަމުން އީކް ބުނެލީ ލަދުވެތި ގޮތަކަށެވެ. އެކުޑަ މޫނުކޮޅަށް އަރައިފެއިބި ކުލަވަރުން އީވާންގެ ހިތް މޮޔަކޮށްލިފަދައެވެ. ލަސްލަހުން އީކްގެ މޫނާއި އޭނާގެ މޫނު ގާތްކޮށްލިއެވެ. ޖީބުގައި އޮތް ފޯނު ވައިބްރޭޓްވާން ފެށީ އެވަގުތުއެވެ. ހިތްހަމަނުޖެހުމުގެ އަޑެއް ލައްވައިލަމުން އީވާން ދުރަށްޖެހިލިއެވެ. އެއާއެކު އީކްގެ ހިނިގަނޑު ފަޅައިގެންދިޔައެވެ. ގުޅަނީ އީވާން މަސައްކަތް ކުރާ ކޮލެޖުންކަން ފޯނުގެ ސްކްރީނަށް އަރައިފައިހުރި ނަމުން އީކްއަށް އެނގުނެވެ. އީވާންގެ މޭގައި އަތްއަޅައި ދުރަށް ކޮށްޕައިލަމުން ދާށޭ އީކް ބުނެލީ ސަމާސާ ގޮތަކަށެވެ. ދެލޯހަނިކޮށްލަމުން އިންތަނުން އީވާން ތެދުވިއެވެ. "ޖަސްޓް ވެއިޓް.. ދެން އަހަރެންގެ އަތުޖެހޭ ފަހަރަކުން އެހައި ފަސޭހައިން ދޫކޮށެއްނުލާނަން.. ވަރިހަމަ ކޮންމެ މީހަކު ގުޅިއަސް.." އޭނާއާ ދުރަށް ޖެހިލި އީކްއާ ދިމާއަށް އެއްލޯ މަރައިލަމުން ލާނެތް ރާގަކަށް އީވާން ބުނެލިއެވެ. ލަދުގަތްވަރުން އީކްގެ މޫނަށް ލޭކުލަ ފާއްދައިލިއެވެ. ހިނިތުންވެފައި އީވާންއަށް ބަލަން ދުރުގައި އޭނާ ހުއްޓެވެ. ކަރުގައި އަޅައިފައިވި ޓައީ ރަނގަޅުކޮށްލަމުން އިންތަނުން ތެދުވެ ކޮޓަރީގެ ދޮރާ ދިމާއަށް އީވާން މިސްރާބުޖެހިއެވެ. އެވަގުތު އީވާންގެ ނަމުން އީކް ގޮވައިލިއެވެ. ދޮރުހުޅުވަން އުޅެފައިވެސް އީކްގެ އަޑަށް ހުއްޓެމުން ފަސްއެނބުރި އީވާން ބަލައިލިއެވެ. ކުދި ފިޔަވަޅުތަކެއްގައި އައިސް އީވާންގެ ކުރިމައްޗަށް ހުއްޓިލަމުން އީކް ހަދިޔާކޮށްލީ ލަދުވެތި ހިނިތުންވުމެކެވެ. އަދި ކަނައަތް އުފުލައިލުމާއެކު އަތުގެ ނުފުށުން އީވާންގެ ކޮލުގައި ފިރުމައިލަމުން ކުޑަކޮށް ކޮރައިލިއެވެ. އީވާންގެ މޫނާ ގާތްވެލުމާއެކު އެކޯފާތުގައި އޭނާގެ ތުންފަތް ޖައްސައިލަމުން ލުއިލުއިކޮށް ބޮސްދިނެވެ. އީކްގެ އެއަމަލުން އީވާނަށް ލިބުނީ ހައިރާންކަމެވެ. ހިތް އުފަލުން ނަށައިގަތްއިރު އޭނާގެ ތުންފަތް ދެފަރާތަށް ދެމިލީ ލިބުނު ހަމަޖެހުމަކުންނެވެ. އީވާންއާ ދުރުވެލަމުން އެދެލޮލަށް އީކް ބަލައިލިއެވެ. "އައި ލަވް ޔޫ.." ރަކި ހިނިތުންވުމަކާއެކު އީކް ބުނެލިއެވެ. "އައި ލަވް ޔޫ މޯ މައި އެންޖެލް.." އީކްގެ ހިމަ އުނަގަނޑުގައި ހިފައި ގަޔާލައި ފިއްތައިލަމުން އީވާން ބުނެލީ ލޯބިން ފުރިގެންވި ރާގަކަށެވެ.\n5 މަސް ކުރިން ago\nވާހަކަ އަޕް ކުރާލެއް ހާދަލަހޭ…. މިފަހަރު ވާނެ ދެދުވަހަށް ވާވަރަށް ގެނެސްދެން…


Covid-19: UK in bali jehunu meehunge adhadhu 1 lakka ah vure ithuru vejje - AO News\nކޮވިޑް-19: ޔޫކޭ އިން ބަލިޖެހުނު މީހުންގެ އަދަދު ލައްކައަކަށް ވުރެ އިތުރުވެއްޖެ\nއިނގިރޭސިވިލާތުގައި ވޭތުވެދިޔަ 24 ގަޑިއިރުގެ ތެރޭގައި ކޮރޯނާވައިރަސް އަށް މުޅިން އަލަށް ޕޮޒިޓިވްވި 4،600 އަށްވުރެ ގިނަ މީހުންނާއެކު އެ ގައުމުގައި މިހާތަނަށް ބަލިޖެހުނު މީހުންގެ އަދަދު 1 ލައްކައަށްވުރެ އިތުރުވެއްޖެއެވެ.\nއެގޮތުން، މިހާތަނަށް ކޮވިޑް-19 އަށް ޓެސްޓް ކުރެވުނު 327,608 އެއްހާ މީހުންގެ ތެރެއިން ގާތްގަނޑަކަށް 103,093 މީހުން މި ރޯގާ އަށް ޕޮޒިޓިވްވެފައިވާކަމަށް އެގައުމުގެ ޑިޕާޓްމަންޓް އޮފް ހެލްތު އިން މިއަދު ކުރި ޓުވީޓެއްގައި ވެއެވެ.\nމީގެއިތުރުން، ވޭތުވެދިޔަ ދެ ދުވަހުގެ ތެރޭގައި އެ ގައުމުން 1,600 އަށް ވުރެ ގިނަ މީހުން މަރުވެފައިވާއިރު، މި ބަލީ ގައި މިހާތަނަށް މަރުވި މީހުންގެ އަދަދު ވަނީ 13,729 އަށް އަރާފައެވެ.\nމުޅި ދުނިޔެއިން މިހާތަނަށް 2.1 މިލިއަން މީހުން މި ބައްޔަށް ޕޮޒިޓިވްވެ، 137,073 މީހުން މަރުވެފައިވާއިރު، މިހާރު އެންމެ ގިނައިން މީހުން މަރުވެފައިވަނީ އެމެރިކާ އިންނެވެ. އެ ގައުމުގެ 28,641 މީހުން މަރުވެފައިވާއިރު، 650,000 އާ ގާތްކުރާ އަދަދަކަށް މީހުން ވަނީ މިބައްޔަށް ޕޮޒިޓިވްވެފައެވެ.


Eydhafushi Goathi Dhookurun: Shakuvaa thahkah mi annanee javaabu dhemun: Council\nގޯތި ލިސްޓުގެ ޝަކުވާތަކަށް މި އަންނަނީ ޖަވާބު ދެމުން: ކައުންސިލް\nބ. އޭދަފުށީ ކައުންސިލުން އިއުލާންކޮށްފައިވާ، އޭދަފުށިން ގޯތި ލިބުނު މީހުންގެ ވަގުތީ ލިސްޓަށް ހުށަހެޅި ޝަކުވާތަކަށް ޖަވާބުދެމުން އަންނަ ކަަމަށް އޭދަފުށީ ކައުންސިލުން ބުނެފި އެވެ.\nގޯތި ލިބުނު މީހުންގެ ވަގުތީ ލިސްޓު އާއްމުކުރުމާ އެކު، ޕޮއިންޓް ދީން ގޮތާމެދު ހިތްހަމަ ނުޖެހުން ފާޅުކޮށް ގިނަ ބަޔަކު ކަންބޮޑުވުން ފާޅުކުރި އެވެ. އެ މައްސަލަތައް ރަސްމީކޮށް، ހުށަހަޅަން ދިން މުއްދަތު މިދިޔަ ބުދަ ދުވަހުގެ ނިޔަލަށް ވަނީ ހަމަވެފަ އެވެ.\nމި ޝަކުވާތަކާ ގުޅޭ ގޮތުން “އީޓީ” ން ސުވާލު ދެންނެވުމުން ކައުންސިލުގެ ރައީސް ތޮލާލު އަބްދުއްރަހްމާން މިއަދު ވިދާޅުވީ ލިސްޓަށް ހުށަހެޅި ޝަކުވާތައް ކައުންސިލުން އަންނަނީ ވަކިވަކިން ބަލަމުން ކަމަށެވެ. އެ ހުރިހާ ޝަކުވާތަކަށް ވެސް ޖަވާބުދޭނެ ކަމަށް ވިދާޅުވި އެވެ.\n“ޝަކުވާތަކަށް ވަކިވަކިން ޖަވާބުދިނުމުގެ މަސައްކަތް ކުރަމުން މިދަނީ، ލިސްޓަށް ގެންނަން ޖެހޭ އިސްލާހުތަކާ އެކު، އަދި ގާނޫނީ ގޮތުން ލަފާ ހޯދުމަށްފަހު ދާއިމީ ލިސްޓު އާއްމުކުރާނީ،” ތޮލާލު ވިދާޅުވި އެވެ.\nއޭދަފުށީ ހިއްކި ބިމުން ފުރަތަމަ ބުރުގައި ދޫކުރުމަށް ނިންމާފައިވާ 158 ގޯއްޗަށް އެދި 662 މީހަކު ފޯމު ހުށަހެޅި އެވެ. ގޯތި ލިބޭ މީހުންގެ ލިސްޓު އާއްމުކުރުމާ އެކު، އެންމެ ބޮޑު ޝަކުވާ އަކީ އާއްމުކުރި އުސޫލުގައިވާ އަދަދަށްވުރެ މަދުން ޕޮއިންޓް ލިބިފައިވާކަމަށް ބުނެއެވެ.\nދޮންފަނު ބަނދަރު ހަދަން ފަށައިފި\nބ. އަތޮޅު ރިސޯޓެއްގައި އެއް މިލިއަން ޑޮލަރަށް ހަތަރު ދުވަހުގެ ޗުއްޓީއެއް!\nގޮއިފުޅަފެހެންދޫ ގުޅާލުމަކީ އަލުން ވިސްނަން ޖެހޭ ކަމެއް: ރައީސް


Dhookohli Meehunge Thereygai, Masthuvaathetheege Netweorkege Bayaku Nuhimeneyne: PG - Vaguthu\nކޮވިޑް-19: ފައްސިވާ ދިވެހިންގެ އަދަދު މަޑުޖެހުމެއް ނެތި މައްޗަށް! - 10 ގަޑިއިރު ކުރިން\nމަސްތުވާތަކެތީގެ ނެޓްވޯކްތަކުގައި ހިމެނޭ މީހުން ދޫކޮށެއް ނުލަން: ޕީޖީ\n1 މަސް ކުރިން ( މެއި 26, 2020 )\nޕީޖީ ހުސައިން ޝަމީމް --\nޖަލުތަކުގައި ކޮވިޑް-19 ފެތުރުނަ ނުދިނުމަށް އަޅާ ފިޔަވަޅެއްގެ ގޮތުން، ދޫކޮށްލި މީހުންގެ ތެރޭގައި މަސްތުވާތަކެތީގެ ނެޓްވޯކަކަށް ނިސްބަތްވާ އެއްވެސް މީހަކު ނުހިމެނޭނެ ކަމަށް ޕްރޮސެކިއުޓަރ ޖެނެރަލް ހުސެއިން ޝަމީމް ވިދާޅުވެއްޖެއެވެ.\nޝަރީއަތް ނިމެންދެން ބަނދުގައި ތިބި ބައެއް މީހުން ދޫކުރާ ވާހަކަ މީޑިއާގައި ރިޕޯޓްކުރުމާއި އެކު އެކަމުގެ ސަބަބުން މުޖުތަމައުގައި ކުށް ގިނަވާނެ ކަމަށް ބުނެ ޕީޖީއަށް ވަނީ ބައެއް ފާޑުކިޔުންތައް އަމާޒުވެފައެވެ. ޚާއްސަކޮށް މަސްތުވާތަކެތީގެ ވިޔަފާރިކުރުން ފަދަ މުޖުތަމައުއަށް އޭގެ އަސަރު ކުރާ ކުށްތައް އިތުރުވެދާނެ ކަމަށް މީސް މީޑިއާގައި ޚިޔާލުފާޅުކުރި ބައެއް މީހުން ބުންޏެވެ.\nޕީޖީ ޝަމީމް "ވަގުތަށް" ވިދާޅުވީ ޝަރީއަތް ނިމެންދެން ބަންދުގައި ތިބި 30 މީހަކު ޝަރުތުތަކަކާ އެކު ދޫކޮށްލުމުގެ މަސައްކަތް މިހާރު ނިމިފައިވާކަމަށެވެ. އެ މީހުންގެ ތެރޭގައި ސީރިއަސް ކުށްތައް ކޮށްފައިވާ މީހުން ނުހިމެނޭނެ ކަމަށް ވެސް އޭނާ ވިދާޅުވިއެވެ.\n"އެއްވެސް ކުޑަ ކުއްޖަކާއި ބެހުނު މީހެއް ނުހުންނާނެ. މީހަކު މަރާލި މީހެއް ނުހުންނާނެ. މަސްތުވާތަކެތީގެ ވެސް ގްރާމް ހަމަނުވާ މީހުން ތިބޭނެ، ބޮޑު ގްރޫޕެއްގެ މީހެއް ނުހުންނާނެ. ނުރައްކާތެރި މާރާމާރީގައި ހިމެނޭ މީހެއް ނުހުންނާނެ. ސީރިއަސް އެއްވެސް ކުށެއްގެ މީހަކު ނުހުންނާނެ. ކުދި ތަންތަނުގައި ގިނަ މީހުން ތިބުން، އެއީ ހޯމް މިނިސްޓަރގެ ވެސް ސީޕީގެ ވެސް އެންމެ ބޮޑު ކޮންސާން އަކަށްވީ. މިހާރު އެކަން ނިމިއްޖެ. މި ދެ ދުވަހަކު މި ނިމުނީ." ޝަމީމް ވިދާޅުވިއެވެ.\nރާއްޖޭގެ ޖަލުތަކުގައި ކޮވިޑް-19 ފެތުރުނަ ނުދިނުމަށް އަޅާ ފިޔަވަޅުތަކުގެ ތެރެއިން ދޫކޮށްލި 30 މީހުންނަކީ، ޝަރީއަތް ނިމެންދެން ބަންދުގައި ތިބި މީހުންނެވެ. އެ މީހުން ދޫކޮށްލީ އެ މީހުންގެ މައްސަލަތައް ރިވިއުކޮށްދިނުމަށާއި، އޭގެ ތެރެއިން ލުއި ދެވެން ހުރި މީހުންނަށް ލުއިދެއްވުމަށް އެދި ހޯމް މިނިސްޓްރީން ޕީޖީ އަށް ސިޓީފުޅެއް ފޮނުއްވުމުންނެވެ.\nއެ ސިޓީއާ ގުޅިގެން ޝަރީއަތް ނިމެންދެން ބަންދުގައި ތިބި މީހުންގެ މައްސަތައް ބަލަމުންދާކަން ޕީޖީ އޮފީހުން ވަނީ ހާމަކުރައްވާފައެވެ.\nދޫކޮށްލި މީހުންނަށް ކުރިމަތިކުރުވި ޝަރުތުތަކުގެ ތެރޭގައި މާލެއިން ނުފުރުމާއި، ކޯޓަށް ހާޒިރުވުމާއި، އިތުރު ކުށެއް ނުކުރުން ހިމެނެއެވެ. އެއްވެސް ޝަރުތަކާއި ޚިލާފުވެއްޖެ ނަމަ އެ މީހުން އަލުން އަނބުރާ ބަންދަށް ގެންދެވޭނެއެެވެ.\nޑރ. ޖަމީލް، ޕީޖީ ޝަމީމަށް: ވާހަކަ ގިނަނުކޮށް އަމަލު ގިނަ ކުރޭ!\nޕީޖީ ޝަމީމްގެ ބަސް: ރޭޕް ކުރާ މީހުން ސަލާމަތް ނުވާނެ\n11 އަހަރުގެ ކުއްޖަކު ރޭޕްކުރި އަނީސްގެ މައްޗަށް ތިން ދައުވާއެއް އުފުލައިފި\nމެއި 26, 2020 13:06\nޝަމީމް ވިދާޅުވެދެއްވަބަލަ ދޫކޮށްލި މީހުންގެ ތެރޭގައި ހިމެނޭ މ.ޏަމްޏަމްގެ އިސްމާޢީލް ޝަރީފް ހައްޔަރު ކޮށް ޝަރީއަތް ނިމެންދެއް މުއްދަތު ޖަހާފައި އޮތީ ކޮން ކުށަކާއި ގުޅިގެންކަން . ނިމިގެންދިއަ ރޯދަމަހު ލިބުނު ސަވާބު ގިނަވެގެންދޯ ތި ދޮގު ހަދަނީ\nމެއި 26, 2020 14:05\nވަރަށް ދަންނަ މީހެއް. ވަރަށް ފޭކު މީހެއް. ޕީޖީ އަކާށް ހުންނަން ކަމުދާ މީހެއްނޫން\nމެއި 26, 2020 14:28\nދަންނަ އެކަކު ދޫކޮށްލި. މަސްތުވާތަކެތި ވިއްކާ ބޮއެ ވައްކަންކޮށްހަދާ\nމެއި 26, 2020 15:37\nބަލަ ޝަމީމޫއެވެ. އިތުރުފުޅު ނުހައްދަވާށެވެ. ދެން މ.ޏަމްޏަމްގެ އިސްމާއީލް ޝަރީފް އަކީ ކިހިނެތް ދޫކޮށްލި މީހެއްތޯއެވެ. އެބޭފުޅާއަކީ ކިލޯއަކަށްވުރެ ގިނަ މަސްތުވާތަކެއްޗާއެކު އަތުލައިގަތް ބޮޑު ޑީލަރެކެވެ. ތިކުޅުއްވާ ގޭމް އެނގޭ ދިވެހިން ބައިވަރެވެ. ނޭނގޭކަމަށް ހީފުޅު ނުކުރަށް ވާށެވެ. ހުދު އޭނާގެ އާއިލާއަށް އޭނާދޫވާކަން ކުރިން އެންގެއެވެ. އެމީހުންވަނީ އެމްސީހަމީދު ބޭނުން ނުވިޔަސް އޭނާ ވަރަށް އަވަހަށް ޖަލުން ނެރޭނެކަމުގެ އިންޒާރު ފުލުހުންނަށް ދީފައެވެ. ދޫކޮށްލީ ފުލުހުންނަށް ވަގަށެވެ. ދޫކޮއްލިކަން ފުލުހުންނަށް އެނގުނީ ދޫކޮށްލިފަހުން މެއެވެ. އަރިސްކުދިން ލައިގެން ރިވިއު ކޮމެޓީ ތިތާތެރޭ ހައްދަވައިގެން ތިޔަކުޅޭ ގޭމަކީ މަނިކުފާނު ބޭނުންވާ ބަޔަކު ދޫކޮއްލުމަށް ބޭނުންވާ މީހަކަށް ދައުވާނުކުރަން ކުރައްވާ ކަމެކެވެ. ކޯޓުގައި ޝަރީއަތްނިމި ހުކުމާ ހްމައަށް ގޮސްހުރި މަނިކުފާނު ބޭނުންވާ ޑްރަގް ޑީލަރުންގެ މައްސަލަތަށްވެސް އަނބުރާގެނެސް މަސްލަހަތު ނެތޭބުނެ ނިންމަވަމުން ތިޔަގެންދަވަނީ ޕާޓީގެ ނުފޫޒުން ނޫންދެން ކޮންކަމަކާހެއްޔެވެ. މިފަހަރު ތިކުޅުނު ގޭމަކީ އިއްސެ ދޫކޮށްލަން ކުޅުނުގޭމެއްކަން އެނގެއެވެ.\nމެއި 26, 2020 15:46\nތިޔައީ ބޭފުޅަގެ ޕާޓީގެ އެދިލެއްވުމަށް މިނިސްޓްރީގަތިބި އެކްޓިވިަސްޓުން ފޮނުވި ލިސްޓެއް ޕޮލިސްގެ ބަހެއް ނުހޯދާ. ދޫކޮށްލި މީހުންގެ 99.9% އަކީ މަސްތުވާތަކެތި ވިޔަފާރި ކުރާ މީހުން ގްރާމް ހަމަނުވާ މީހަކު މަސްތުވާތަކެތީގެ މައްސަލައިގަ ޝަރީއަތް ނިމެންދެން ބަންދު ނުޖަހާނެކަން ބޭފުޅައަށް ނޭނގެނީ ފޮތްކިޔާލެއް މަދުވީމަ\nޖުލައި 5, 2020 00:20\nޗައިނާފްލެޓްގެ ފުރާޅުތައް މަސްތުވާތަކެތީގެ ކިއްލާތަކަކަށް ބަދަލުވަމުންދާ ޚަބަރު ދަނީ އަޑުގަދަވަމުން


ޅ.ނައިފަރު އުތުރު ސިނާއީ ސަރަހައްދުން ބިން ކުއްޔަށް ދޫކުރުން (އަލަށް ދޫކުރެވޭ)\nޅ.ނައިފަރު އުތުރު ސިނާއީ ސަރަހައްދުން އަލަށް ކުއްޔަށް ދޫކުރުމަށް ކަނޑައެޅިފައިވާ ބިންތައް ކުއްޔަށް ހިފުމަށް ބިޑް ހުށަހެޅުމުގެ ފުރުސަތު ހުޅުވާލަމެވެ.\n12 ސެޕްޓެމްބަރ 2019 އިން ފެށިގެން 22 ސެޕްޓެމްބަރ 2019 ވަނަ ދުވަހުގެ 12:00 އާއި ހަމައަށް ނައިފަރު ކައުންސިލްގެ އިދާރާއިން ބިޑް ޑޮކިއުމެންޓްސް ގަންނަން ލިބޭނެއެވެ. ބިޑް ޑޮކިއުމެންޓްސް ވިއްކާނީ ދެންނެވިފައިވާ ތާރީޚުން ފެށިގެން ކޮންމެ ދުވަހެއްގެވެސް 9:00 އިން 12:00 އަށް ނައިފަރު ކައުންސިލްގެ އިދާރާއިންނެވެ.\nބިޑް ޑޮކިއުމެންޓެއްގެ އަގަކީ 50.00 ރުފިޔާއެވެ.\nމި ބިޑާއި ގުޅިގެން ބޭއްވޭ ޕްރީ ބިޑް މީޓިންގ އޮންނާނީ 22 ސެޕްޓެމްބަރ 2019 ވަނަ ދުވަހުގެ 13:00ގައި ނައިފަރު ކައުންސިލްގެ އިދާރާގައެވެ. ޕްރީ ބިޑް މީޓިންގް އަށް ވަޑައިގަންނަވާއިރު ބިޑް ޑޮކިޔުމެންޓްސް ގެންނަވަން ވާނެއެވެ. ބިޑް ޑޮކިއުމެންޓްސް ބައްލަވައި ގަންނަވާ ބޭފުޅުންގެތެރެއިން ޕްރީ ބިޑް މީޓިންގްއަށް ހާޒިރުނުވާ ފަރާތްތަކަށްވެސް ބިޑް އޯޕެން މީޓިންގްގައި ބައިވެރިވެވޭނެއެވެ.\nބިޑް ޑޮކިއުމެންޓްސް ބައްލަވައިގަނެފައިވާ ފަރާތްތަކުން، ބިޑްހުށަހަޅާ ފޯރމް ފުރިހަމަކޮށް ހުށަހެޅުން އޮންނާނީ 29 ސެޕްޓެމްބަރ 2019 ވަނަ ދުވަހުގެ 13:00 ގައި ނައިފަރު ކައުންސިލްގެ އިދާރާގައެވެ.\nބިޑް ހުށަހަޅުއްވަންވާނީ ބަންދުކުރެވިފައިވާ ސިޓީ އުރައެއްގައެވެ.\nޕަބްލިޝްކުރި ގަޑި: 1937\nސުންގަޑި: 22 ސެޕްޓެންބަރު 2019 1200\n- އިޢުލާންގެ ޕީ.ޑީ.އެފް


Aniyaa Aai Gulhigen Mifaharuge EURO Gai Ibrahimovic Nufennane - Vaguthu\nއަނިޔާާއާއި ގުޅިގެން މިފަހަރުގެ ޔޫރޯގައި އިބްރަހިމޮވިޗް ނުފެންނާނެ\nއިޓާލިއަން ލީގުގެ ވަރުގަދަ ޔުވެންޓަސް އަތުން 3-0 އިން އޭސީ މިލާނު މޮޅުވި މެޗުގައި ކަކުލަށް ލިބުނު އަނިޔާއާއި ގުޅިގެން ކުޅުމާއި ދުރުގައި ހުންނަ ޖެހުނު ޒްލަޓާން އިބްރަހިމޮވިޗް އަށް ކުރިޔަށްއޮތް ޔޫރޯގައި ނުކުޅެވޭނެކަަން ހާމަވެއްޖެ އެވެ.\nއުމުރުން 39 އަހަރުގެ ފޯވާޑް ވަނީ ދާދިފަހުން ސްވިޑަން ގައުމީ ޓީމަށްވެސް ނަގާފައެވެ. އަދި އިބްރަހިމޮވިޗް ވަނީ މި އުމުރުގައި އޭނާގެ ގައުމަށް ހިދުމަތްކޮށްދިނުމުގެ ފުރުސަތު ލިބޭތީ އުފާކުރާކަމަށް މީގެކުރިން ބުނެފައެވެ.\nޔުވެންޓަސް މެޗުގައި އިބްރަހިމޮވިޗް އަށް ލިބުނު އަނިޔާއާއި ގުޅިގެން ގިނަ ބަޔަކު އެފަހަރުވެސް ބުނަމުންދިޔައީ އެއީ އާދައިގެ އަނިޔާއެއް ކަމަށެވެ. ނަމަވެސް އަނިޔާ ސީރިއަސްކަން ހާމަވީ ޔޫރޯގައި ނުކުޅެވޭނެކަން ހާމަކޮށް ސްވިޑަންގެ ކޯޗު ކައިރި ބުނި ބަސްތަކުންނެވެ. ސްވިޑެންގެ ކޯޗު އެންޑަސަން ކައިރި އިބްރަހިމޮވިޗް މިވާހަކަތަށް ބުނިކަން ކޯޗު ހާމަކޮށްފައިވަނީ ދާދިފަހުންނެވެ.\nސްވިޑަން އާއެކު ވާދަވެރި މުބާރާތެއް ކުޅުމުގެ ހުވަފެން ދެކެމުން އައި އިބްރަހިމޮވިޗަށް މި ކުރިމަތިވި އަނިޔާއާއި ގުޅިގެން ގިނަ ދުވަސްތަކެއް ވަންދެން ކުޅުމާއި ދުރުގައި ހުންނާނެ ކަމަށް ބެލެވެއެވެ. އިބްރަހިމޮވިޗް ވަނީ 2016 ގެ ޔޫރޯގައި ސްވިޑަން ޓީމަށް ކުޅުމަށްފަހު ރިޓަޔާކޮށްފައެވެ. މިއީ އޭނާގެ ކެރިއަރު ނިންމާލަން އެންމެ ބޭނުންވި ފަހަރު ކަމަށް ރިޕޯޓުތައް ބުނެއެވެ.\nސްވިޑަންގެ ތާރީހު ދުށް އެންމެ މޮޅު ކުޅުންތެރިންގެ ތެރޭގައި ހިމެނޭ އިބްރަހިމޮވިޗް އަކީ އެ ގައުމުގެ ބަތަލެކެވެ. އަދި އޭނާއަކީ ސްވިޑަންގެ ތާރީހުގައި އެންމެ ގިނަ ލަނޑު އެ ގައުމަށް ޖަހައިދިން ކުޅުންތެރިޔާ އެވެ.


COVID19: Malé in ehen rahrashah dhathuru kohfaivaa faraaiythah ekaherivumah angaifi - AO News\nމާލެއިން އެހެން ރަށްރަށަށް ދަތުރުކޮށްފައިވާ ފަރާތްތައް އެކަހެރިވުމަށް އަންގައިފި\nމާލެއިން ރާއްޖޭގެ އެހެން ރަށްރަށަށް ދަތުރުކޮށްފައިވާ ފަރާތްތައް އެކަހެރިވުމަށް ހެލްތު ޕްރޮޓެކްޝަން އެޖެންސީ (އެޗްޕީއޭ) އިން އަންގައިފި އެވެ.\nއެޗްޕީއޭ އިން މިރޭ ނެރުނު އެންގުމެއްގައި ބުނެފައި ވަނީ 15 އޭޕްރީލް 2020 އިން ފެށިގެން މާލެ، ހުޅުމާލެ، ވިލިމާލެ، ގުޅިފަޅު ނުވަތަ ތިލަފުށިން ރާއްޖޭގެ އެހެން ރަށަކަށް ދަތުރުކޮށްފައިވާ މީހަކު ކަމުގައިވާނަމަ، އެފަދަ މީހަކު އެ ރަށަކަށް ދާ ދުވަހުން ފެށިގެން 14 ދުވަހުގެ މުއްދަތަކަށް، އެފަދަ މީހަކު ދިރިއުޅޭ ތަނުގައި ނުވަތަ އެނޫންވެސް ތަނެއްގައި އެކަހެރިވުމަށް އަންގާ ކަމަށެވެ.\nމީގެ އިތުރުން ވައިގެ މަގުން ނުވަތަ ކަނޑުގެ މަގުން އުޅަނދުފަހަރުގައި މުދާ ބޭލުމަށް ނުވަތަ މުދާ އެރުވުމަށްވެސް މާލެ، ހުޅުމާލެ، ވިލިމާލެ، ގުޅިފަޅު ނުވަތަ ތިލަފުށްޓަށް ފައިބައިފިނަމަ، އެފަދަ މީހުންވެސް އަމިއްލައަށް އެކަހެރިވުމަށް އެޗްޕީއޭ އިން ވަނީ އަންގައިފަ އެވެ.\nއަދި އެ އެންގުމާއި އެއެއްގޮތަށް އެންގުން ރައްދުވާ ފަރާތްތަކުން ޢަމަލުކުރާކަން ލޯކަލް ކައުންސިލްތަކާއި ކަމާބެހޭ އިދާރާތަކުން ކަށަވަރުކުރުމަށްވެސް އެޗްޕީއޭ އިން ވަނީ އަންގައިފަ އެވެ.\nމާލެއިން ކޮވިޑް-19 އަށް އަލަށް މީހަކު ޕޮޒިޓިވްވެފައި ވަނީ މިމަހުގެ 15 ދުވަހު ކަމަށްވާއިރު، އެދުވަހު މާލެ ފުރަބަންދުކުރުމުގެ ކުރިން ގިނަ އަދަދެއްގެ މީހުން ވަނީ ރަށްރަށަށް ފުރައިގެން ގޮސްފައެވެ.\nއެޗްޕީއޭ އިން ވަނީ ކޮވިޑް-19 ފެތުރުން ކޮންޓްރޯލްކުރުމަށްޓަކައި މާލެ ސަރަޙައްދު ފިޔަވައި ރާއްޖޭގައި ހުރިހާ ރަށެއްގައިވެސް ޒަރޫރީ ބޭނުމެއްގައި މެނުވީ އެއްރަށުން އަނެއް ރަށަށް ދަތުރުކުރުން މަނާކޮށް ފުރަބަންދުކޮށްފަ އެވެ.\n(ހެލްތު ޕްރޮޓެކްޝަން އެޖެންސީ (އެޗްޕީއޭހެލްތު ޕްރޮޓެކްޝަން އެޖެންސީކޮރޯނާ ވައިރަސްކޮރޯނާވައިރަސްކޮވިޑް-19ކޮވިޑް19އެޗްޕީއޭމާލެ ސިޓީ


މަގުހެދުމުގެ މަސައްކަތް އެމްޑީޕީން ކުރިއަށްގެންދާގޮތަށް އެޕާޓީގެ ލަންދޫގޮފިން ފާސްކޮށްފި. | Landhooinfo\nމަގުހެދުމުގެ މަސައްކަތް އެމްޑީޕީން ކުރިއަށްގެންދާގޮތަށް އެޕާޓީގެ ލަންދޫގޮފިން ފާސްކޮށްފި.\nލަންދޫގެ މަތިން ނަގާފައިވާ ފޮޓޯއެއް\nނ.ލަންދޫ ކައުންސިލާއި ފުށިވެލަވަރު ރިސޯޓާއި، ގުޅިގެން ކުރިއަށްގެންދަންފަށާފައިވާ އަދި މިހާރު ހުއްޓިފައިވާ ނ.ލަންދޫގެ މަގުހެދުމުގެ މަސައްްކަތް އެމްޑީޕީ ލަންދޫ ގޮފިން އިސްނަގައިގެން ކުރިއަށް ގެންދާގޮތަށް ފާސްކޮށްފިއެވެ.\nމިކަންފާސްކޮށްފައިވަނީ ރޭ އެ ގޮފީގެ ހަރުގޭގައި ބޭއްވި ބައްދަލުވުމަކުންނެވެ. މިބައްދަލުވުމުން ނިންމާފައިވަނީ މަގުހެދުމުގެ މަސައްކަތް ކުރިއަށް ގެންދިއުމުގައި ރިސޯޓާއި، ވާހަކަދައްކައިގެން އެމްޑީޕީ ލަންދޫގޮފީގެ ފަރާތުން ކުރާކަމެއްގެ ގޮތުގައި އެކަންކުރަން ފެނޭތޯ ބައްދަލުވުމަށް ޙާޒިރުވި މެމްބަރުންގެ ޚިޔާލު ހޯދުމަށްފަހުގައިކަމަށް އެބައްދަލުވުމުގައި ބައިވެރިވި އެޕާޓީގެ އެކްޓިވިސްޓަކު ވަނީ ލަންދޫއިންފޯއަށް ކިޔައިދީފައެވެ.\nއަދިރޭގެ ބައްދަލުވުމުގައި އެމްޑީޕީގެ އިތުރުގޮތްޕެއް ލަންދޫގައި އުފެއްދުމާއި މެދުވެސް ވާހަކަދެކެވުނު ކަމަށާއި އަލަށް އުފައްދަން ނިންމާފައިވަނީ އަންހެނުންގެ ގޮތްޕެއްކަމަށްވެސް މަޢުލޫމާތު ދިންފަރާތުން ވަނީ ބުނެފައެވެ. އަދި އެގޮތްޕަށް ބޭނުންވާ 50 މީހުން ވަނީ ސޮއިކޮށްފާކަމަށްވެސް އޭނާބުންޏެވެ.\nމިހާރުވެސް އެމްޑީޕީގެ ރަޖިސްޓަރޑް ޖުމުލަ3ގޮފި ލަންދޫގައި އޮންނާނެކަމަށާއި، މިހުރިހާ ގޮފިތަކެއް އެއްކޮށްލައިގެން 200 އަށްވުރެ ގިނަމެމްބަރުން ލަންދޫގައި ތިބޭނޭކަމަށްވެސް އެމްޑީޕީ ލަންދޫގޮފީގެފަރާތުން މަޢުލޫމާތު ދެއްވި އިބްރާހީމް ޢަލީ ( ހިންނަވަރު ) ވަނީ ބުނެފައެވެ.\nރޭގެ ބައްދަލުވުމުގެ ރިޔާސަތު ބެލެެހެއްޓެވީ ލަންދޫގެ އެންމެފުރަތަމަ ކައުންސިލަރު އަލްފާޟިލް މަޖުދުﷲ ޢަބިުުދުއްރައްޒާޤު އާއި، ލަންދޫ ކައުންިސިލްގެ މިހާރުގެ އެމްޑިޕީއަށް ނިސްބަތްވާ ހަމައެކަނި މެމްބަރު އަލްފާޟިލް މުޙައްމަދު ޝުޖާޢު ކަމަށްވެސް މައުލޫމާތު ލިބިފައިވެއެވެ.\nރޭގެ ބައްދަލުވުމަށް އެމްޑީޕީއަށް ނިސްބަތްވާ ރަށުގައި ތިބި މީހުންގެ ގެތެރެއިން 37 މީހަކު ހާޒިރުވި ކަމަށްވެސް މަޢުލޫމާތު ލިބިފައިވެއެވެ.\nmdp landhoo gofodhw, hagygathuga landhoo aky mihaathanah partyge fikuru naiythanakas mi meehunge amalthah mihaar mihiragothun kurimahuga partyge vaadhaverikan vr boduve rah vr bodah fithuna vaanekamah fenay


ރައީސް ޔާމީން ވިދާޅުވި "މިނިކާ ބާޒު" ތަކަކީ ކޮބާ؟\nއެޑިޓަރު 29 ނޮވެމްބަރު 2019 19:12\nޤާސިމް އިބްރާހިމް އަދި ނާޒިމް. ފޮޓޯ:ސަން\nމިވަގުތު އިދިކޮޅު ލީޑަރެއްގެ ގޮތުގައި ހުންނެވި ހަމައެކަނި ބުރަދަންހުރި ލީޑަރަކީ ރައީސް ޔާމީނެވެ. އިއްޔެ އެމަނިކުފާނުގެ މައްޗަށް މަނީ ލޯންޑަރިންގެ ދަޢުވާ ކްރިމިނަލް ކޯޓުގައި ސާބިތުވެ،5އަހަރުދުވަހުގެ ޖަލު ޙުކުމެއް އިއްވާފައިވެއެވެ. އިދިކޮޅު ޕީޕީއެމް އަދި ޕީއެންސީ ކޯލިޝަނަކީ ގިނަ ރައްޔިތުންތަކެއްގެ ތާއީދު އޮތް ކޯލިޝަނެކެވެ. އެކަން އެކޯލިޝަނުން އެންމެ ފަހުން ކާނިވަލުގައި ބޭއްވި އެއްވުމުގައި ދައްކާފައިވެއެވެ. ރައީސް ޔާމީނު މިނިވަންކަންމަތީ ހުންނެވިނަމަވެސް އެމަނިކުފާނު ޖަލުގެ ތޭރިތަކުގެ ފުރަގަހުގައި ހުރަގޭގައި ހުންނެވިނަމަވެސް ޕީޕީއެމް/ޕީއެންސީގެ ޢާންމު މެންބަރުންގެ ލޯތްބާއި އިތުބާރު އޮތީ އެމަނިކުފާނަށެވެ.\nއެމަނިކުފާނުގެ ޝަރީޢަތުގެ ޙުކުމް އިއްވުމަށް ތާވަލުކުރެވިފައި އޮތް ދުވަހުގެ ކުރީ ރޭ އެމަނިކުފާނަށް ތާއީދުކުރާ ރައްޔިތުންނާ މުޚާޠަބުކުރައްވައި ދެއްކެވި ވާހަކަފުޅުގައި އެމަނިކުފާނު ޖަލަށް ވަޑައިގަންނަވަން ޖެހިވަޑައިގެންފިނަމަ، ޕީޕީއެމް އަދި ޕީއެންސީގެ ޤިޔާދަތާ ހަވާލުވުމުގެ ޝައުޤުވެރިކަން ބައެއްގެ ކިބައިގައި ހުރި ކަމާއި، އެމަނިކުފާނު ޖަލަށް ވަޑައިގަންނަވާނެ ވަގުތެއްގެ އިންތިޒާރުގައި ބަޔަކު ތިބިކަން ދޭހަވާ މޭރުމަކުން ވާހަކަފުޅުދައްކަވައި، އެފަދަ ފަރާތްތަކާ މެދު ސަމާލުވުމަށް އެދިވަޑައިގެންފައިވެއެވެ.\nނޮވެމްބަރު 27 ވަނަ ދުވަހުގެ ރޭ ޕީޕީއެމް އޮފީސް ކުރިމަތީގައި، އެމަނިކުފާނަށް ތާއީދުކުރާ ރައްޔިތުންނާ މުޚާޠަބުކުރައްވައި ވާހަކަދައްކަވަމުން ވިދާޅުވެފައިވަނީ، އެމަނިކުފާނު ޖަލަށްލާނަމަ އެޖަލަށްލަނީ އެމަނިކުފާނު ނޫން ކަމުގައެވެ. ނަމަވެސް ދީނާއި ޤައުމުގެ ޙައްޤުގައި ކުރައްވަމުން ގެންދަވާ މަސައްކަތްޕުޅު ކަމުގައި ވިދާޅުވިއެވެ. އަދި އެމަނިކުފާނަށް ހިތާމަވެރި ގޮތެއް މެދުވެރިވެއްޖެނަމަ، އަދި ޖަލަށް ވަޑައިގަންނަވަން ޖެހިވަޑައިގެންފިނަމަ، އެމަނިކުފާނުގެ ޕާޓީގެ މައްޗަށް މިނިކާ ބާޒުތަކެއް ސަވާރުވިޔަނުދެއްވުމަށް ޕާޓީގެ ޢާންމު މެންބަރުންނަށް އިލްތިމާސްކުރެއްވިއެވެ.\nމިހިސާބުން އުފެދޭ ސުވާލަކީ އެމަނިކުފާނުގެ ޕާޓީގެ މައްޗަށް ސަވާރުވިޔަނުދޭން އެވިދާޅުވި މިނިކާ ބާޒުތަކަކީ ކޮބައިތޯ ކުރެވޭ ސުވާލެވެ. ސުވާލުގެ ޖަވާބުގައި ބަލައިލަންޖެހެނީ އެމަނިކުފާނުގެ ސިޔާސީ ވާދަވެރިންގެ ތެރެއިން އެމަނިކުފާނު ޖަލަށް ވަޑައިގަތުމުން އެކަމުން އެންމެ ބޮޑު މަންފާއެއް ޙާޞިލުކުރުމުގެ ނިޔަތާއި ގަސްތު އޮތީ ކޮންބައެއްގެ ކިބައިގައިތޯއެވެ. މިނިކާ ބާޒަކީ އޭގެ ޝިކާރަ އަމިއްލައަށް މަރާ ދޫންޏެއް ނޫނެވެ. އެޝިކާރަ މަރުވަންދެން ދުރުގައި މަޑުކޮށްލައިގެން ތިބުމަށްފަހު އައިސް އެޝިކާރައިގެ މުޅަމަސް ވީދައި ކުދިކޮށް ކާ ދޫންޏެކެވެ. ރައީސް ޔާމީނު ނެތުމުން ޕީޕީއެމް ޕީއެންސީގެ ޙަރަކާތްތަކަށް ހީނަރުކަމެއް އައުމަށް އުންމީދުކުރައްވާ ފަރާތްތަކަކީ ކޮބައި ހެއްޔެވެ؟\nދިވެހިރާއްޖޭގެ ސިޔާސީ މަސްރަހުގައި "ކިންގ މޭކަރ" ނުވަތަ ވެރިން އުފައްދަވަނީ ތިމަންނާ ކަމުގައި ދެކެވަޑައިގަންނަވާ ބޭފުޅަކީ ޤާސިމެވެ. އެމަނިކުފާނަކީ އެމަނިކުފާނާ ނުލައި އެއްވެސް ފަރާތަކަށް ރައީސުލް ޖުމްހޫރިއްޔާގެ މަޤާމަށް ވަޑައިނުގެންނެވޭނެ ކަމުގައި ދެކެވަޑައިގަންނަވާ ބޭފުޅެކެވެ. އަދި ޤާސިމަކީ ވެރިކަމުގެ އުންމީދާއި ހުވަފެން އެބޭފުޅެއް ހިތްޕުޅުގައި އިންތިހާއަށް އޮތް ބޭފުޅެެކެވެ. 2008ވަނަ އަހަރުގެ ރިޔާސީ އިންތިޚާބާއި 2013ވަނަ އަހަރުގެ ރިޔާސީ އިންތިޚާބުގައި ވާދަކުރައްވައި ނާކާމިޔާބުވެވަޑައިގަތުމުންވެސް ޖުމްހޫރީޕާޓީގެ ޤިޔާދަތު ދެވަނަ މީހަކަށް ދެއްވައި، ޒުވާން ތަޢުލީމީ ލީޑަރުންނަށް މަގުކޮށައިދެއްވުމުގެ ވިސްނުމުގެ އަސަރެއްވެސް އެމަނިކުފާނުގެ ކިބައަކުން ނުފެނެއެވެ. ބައެއް ސިޔާސީ މުޙައްލިލުން ވިދާޅުވާ ގޮތުގައި އެމަނިކުފާނު މިހާރުވެސް ވިސްނަވަމުން ގެންދަވަނީ އަންނަ ރިޔާސީ އިންތިޚާބު ކާމިޔާބުކުރެއްވޭނެ ގޮތަކަށް ކުޅިބައި އަތުރައިލެއްވުމަށެވެ.\nދިޔަރެސްއާއި ވާހަކަދެއްކެވި ޤާސިމްގެ ސިޔާސީ ވިސްނުންފުޅާއި ކަންކަން ރާއްވަވާ ގޮތް އެނގިވަޑައިގަންނަވާ ބޭފުޅަކު ވިދާޅުވި ގޮތުގައި ޤާސިމްގެ ވިސްނުންފުޅުހުރީ ރައީސް ޔާމީން ސިޔާސީ މައިދާނުން އެކަހެރިކުރައްވައި، އަދި އެމަނިކުފާނުގެ ވަށައިގެން ބިނާވެފައިވާ ކޯލިޝަން ނިކަމެތިކޮށްލައްވައި، އެހީނަރުކަމުގެ ފައިދާ ނެންގެވުމަށެވެ. އެގޮތުން 2023ވަނަ އަހަރުގެ އިންތިޚާބުގައި ރައީސް ޔާމީނު ސިޔާސީ ދާއިރާގައި ނެތްނަމަ، އަދި ރިޔާސީ އިންތިޚާބުގެ ވޯޓުކަރުދާހުގައި އެމަނިކުފާނުގެ ނަންފުޅު ނެތްނަމަ، ޤާސިމަކީ އިދިކޮޅުގެ އެންމެ ބުރަދަންހުރި ކެނޑިޑޭޓުގެ ގޮތުގައި ނުކުމެވަޑައިގެންނެވޭނެ ކަމުގައި އެމަނިކުފާނު ވިސްނަވާކަމުގައިވެސް ދިޔަރެސްއަށް މަޢުލޫމާތުދެއްވި ބޭފުޅާ ވިދާޅުވިއެވެ.\nއޭގެ އިތުރަށް ރައީސް ޔާމީނު ނެތުމުން އެމެދުވެރިވާ މަޖުބޫރީ ޙާލަތުން ރިޔާސީ ކެނޑިޑޭޓެއްގެ ގޮތުގައި ޕީޕީއެމްއިން ކުރިމަތިލައްވާ ފަރާތަކަށް އެއިންތިޚާބުގައި ލިބިވަޑައިގަންނަވާނީ ތިންވަނަ ކަމުގައިވެސް ޤާސިމް އަރިހުގައި އުޅުއްވާ ބޭފުޅުން އެމަނިކުފާނަށް މަޝްވަރާ އަރުވާފައިވާ ކަމުގައިވެސްވެއެވެ. އެޙާލަތުގައި ޕީޕީއެމްއިން އެމްޑީޕީގެ ފަހަތަށް އެރުމުގެ ބަދަލުގައި ޤާސިމްގެ ފަހަތްޕުޅަށް އަރާނެ ކަމުގައިވެސް މިދެންނެވުނު ބޭފުޅުން ލަފާއަރުވާ ކަމުގައިވެއެވެ.\nއިދިކޮޅު ޕީޕީއެމް އަދި ޕީއެންސީގެ ބައެއް އިސްވެރިންނާއި އެކްޓިވިސްޓުން ތުހުމަތުކުރާ ގޮތުގައި މިއަހަރު ކުރީ ކޮޅުގައި ރައީސް ޔާމީން ހައްޔަރުކުރުމުގައިވެސް ޤާސިމްގެ ނުފޫޒެއް އޮތް ކަމުގައި، އަދި ޔާމީނުގެ ހައްޔަރު އަމުރު އިސްތިއުނާފުކުރުމުން ހައިކޯޓުގައި އަޑުއެހުމެއް ޝެޑިއުލުކޮށް، އެއަޑުއެހުން ނުބާއްވަން ނިންމީވެސް ޤާސިމްގެ ނުފޫޒުގައެވެ. މިވާހަކަތައް އެދުވަސްވަރު ޕީޕީއެމްގެ ހަރަކާތްތެރިން މީސްމީޑިޔާގައި ވަރަށް ގަދަޔަށް ދައްކާފައިވެއެވެ.\nމިކަންކަން މިހެން އޮއްވައިމެ ޕީޕީއެމް ޕީއެންސީއާއި ޖުމްހޫރީ ޕާޓީގެ މެދުގައި މަޖިލިސް އިންތިޚާބަށް ކޯލިޝަނެއް އުފެއްދިއެވެ. އަދި ޕީޕީއެމްއިން ވާދަކުރަން ނިންމައި، އެޕާޓީގެ ނުފޫޒުހުރި ވަރުގަދަ ފަރާތްތަކަށް ދީފައި ހުރި ޓިކެޓުތައް އަނބުރައި ގެނައުމަށް މަޖުބޫރުކުރުވިއެވެ. ރައީސް ޔާމީނު ހުންނެވީ ޖަލުގައެވެ. އެދުވަސްވަރު ޤާސިމަކީ ޔާމީނަށް ހެޔޮ އެދިވަޑައިގަންނަވާ ބޭފުޅެއްކަމުގެ ޞޫރަދެއްކެވިއެވެ. އަލްޙާން ފަހުމީގެ މަޖިލިސް ކެމްޕެއިން ބައްދަލުުވުމެއްގައި ރައީސް ޔާމީން ދޫކޮށްލެއްވުމަށް ޤާސިމް ގޮވައިލެއްވިއެވެ.\nއިއްޔެއަށް ރައީސް ޔާމީނުގެ ޝަރީޢަތުގެ ޙުކުމް އިއްވުން ތާވަލުކުރުމާއެކު، ޕީޕީއެމްގެ މެންބަރުންނަށް ގުޅައި ޖުމްހޫރީ ޕާޓީގެ އިސް ފަރާތްތަކުން ރައީސް ޔާމީނު ސަލާމަތްކުރެއްވޭނެ ހަމައެކަނި ބޭފުޅަކީ ޤާސިމް ކަމުގައި ބުނެ ވާހަކަދައްކާފައިވާ ކަމުގައި ޕީޕީއެމްގެ ބައެއް އެކްޓިވިސްޓުން މީސްމީޑިޔާގައި ބުނެފައިވެއެވެ. މިކަންކަމުން އެނގެނީ ޕީޕީއެމް އަދި ޕީއެންސީގެ ގިނަ މެންބަރުން ޖުމްހޫރީ ޕާޓީއަށް ގެންދިއުމާއި، ޤާސިމަށް އެމީހުންގެ ތާއީދު އަނބުރައިލުމަށް ރައީސް ޔާމީން ޖަލުގައި ހުންނެވި ހުންނެވުން ބޭނުންކުރައްވަން ޤާސިމުގެ ވިސްނުންފުޅު ގެންގުޅުއްވާކަމެވެ.\nކާނަލް ރިޓަޔާޑް މުޙައްމަދު ނާޒިމް\nޑިފެންސް މިނިސްޓަރުގެ މަޤާމުގައި ނާޒިމު ހުންނަވަނިކޮށް އެމަނިކުފާނުގެ ގެކޮޅަށް ފުލުހުންވަދެ ހިންގި ހަރަކާތާ ގުޅިގެން އެމަޤާމުން އިސްތިއުފާދެއްވުމަށްފަހު ނާޒިމް ދެއްކެވި ވާހަކަފުޅުތައް މިއަދު ބަލާލުން މުހިއްމެވެ. އެދުވަހު ހުންނެވި މަޤާމަށްވުރެ މަތީ މަޤާމަކަށް ވަޑައިގަތުމުގެ ވިސްނުންފުޅު ގެންގުޅުއްވާ ކަމުގެ ވާހަކަ ވިދާޅުވިއެވެ. ނާޒިމާއި އަދީބު އެކީގައި އާާތާރ ބްރަދާސްއާ ބައްދަލުކުރައްވައި، ދެބޭފުޅުން އެކީގައި ވަރަށް އެކުވެރިކޮށް އުޅުއްވުމަށްފަހު، ދެހަތުރުންނަށް ބަދަލުވީވެސް ވެރިކަމާއި ބާރު އެއްކުރެއްވުމާއި ހޯއްދެވުމުގައި ދެބޭފުޅުންގެ މެދުގައި އޮތް ވާދަވެރިކަމެއްގެ ސަބަބުން ކަމުގައި އެދުވަސްވަރު ވާހަކަ ފެތުރުނެވެ. އެވާހަކަތައް އެއިރު ކެބިނެޓުގައި އުޅުއްވި ބައެއް ވަޒީރުން ޔަޤީންކޮށްދެއްވާފައިވެސްވެއެވެ.\nނާޒިމް ޖުމްހޫރީ ޕާޓީގައި ހުންނެވިނަމަވެސް އެޕާޓީގެ ލީޑަރޝިޕަކީ ލިބިވަޑައިގަންނަވާނެ ކަމެއް ނޫންކަން ވަރަށް ސާފުކޮށް ނާޒިމަށްވެސް އެނގިވަޑައިގަންނަވާނެއެވެ. ދާދި އިހަކަށްދުވަހު ޤާސިމްގެ ސިޔާސީ މުސްތަޝާރުގެ މަޤާމުން ނާޒިމު އިސްތިއުފާދެއްވައި ޕާޓީގެ ހަރަކާތްތަކުގައި އުޅުއްވާ މިންވަރު އިހުނަށްވުރެ މަދުވެސް ކުރައްވައިފިއެވެ. ފެންނަ ފެނުމުގައި ނާޒިމުގެ މިސްރާބުވެސް ހުރީ ވެރިކަމާ ދިމާލަށް ވަޑައިގެންނެވުމަށެވެ. ނާޒިމްގެ ސިޔާސީ އޮނޑީގެ ރިޔަލުގައި އަޅުވާނެ ހައްސަވަޔަކީ ރައީސް ޔާމީނުގެ ޤިޔާދަތުން މަހުރޫމުވެފައި އޮންނަ އިދިކޮޅު ކޯލިޝަން ކަމުގައިވެދާނެ ހެއްޔެވެ؟ މިއީ ވިސްނައިލުން މުހިއްމު ސުވާލެކެވެ.\nޕީޕީއެމްގައި މިހާރު ތިއްބެވި ޒުވާން ބައެއް ލީޑަރުން ތުހުމަތުކުރައްވާ ގޮތުގައި ނާޒިމް ބޭނުންފުޅުވަނީ ޕީޕީއެމްގެ ލީޑަރޝިޕް އެމަނިކުފާނުގެ އަތްޕުޅަށް ކަހައިލެއްވުމެވެ. ނާޒިމްގެ ތަނަވަސްކަން ބޭނުންކުރައްވައިގެން އެކަންކުރައްވަން ބައެއް ފިޔަވަޅުތައް ތަރުތީބުކޮށްފައިވާ ކަމުގައިވެސް އެބޭފުޅުން ތުހުމަތުކުރައްވައެވެ. ނާޒިމު ޖެއްސެވި ހިސާބުގައި ރައީސް ޔާމީނު ނެތި ޕީޕީއެމް އަދި ޕީއެންސީ ހީނަރުވެ ވިއްސިވިހާލިވެގެން ހިނގައިދާނެއެވެ. މަޖިލިސް އިންތިޚާބުގެ ދުވަސްވަރު ރައީސް ޔާމީން ނޫޅުއްވާތީ ޕީޕީއެމްގެ ކެމްޕެއިނުގައި ޖޯޝެއް ނެތިފައި، އެކުލެވުންތެރިކަމެއް ނެތުމަކީ ނާޒިމުގެ ރޭއްވެވުން ކާމިޔާބުވާނެ ކަމުގެ ހެކީގެ ގޮތުގައި ނާޒިމް ނަންގަވާ ނުކުތާއެއް ކަމުގައި ދިޔަރެސްއަށް މަޢުލޫމާތުދެއްވި ބޭފުޅަކު ވިދާޅުވިއެވެ.\nއެފަދަ ހީނަރުވުމެއްގެ ތެރޭގައި ޕީޕީއެމްގައި ޤިޔާދީ ހުސްކަމެއް ނުވަތަ "ލީޑަރޝިޕް ވެކިއުމެއް" އުފެދުމަކީ ނާޒިމު އެދިވަޑައިގަންނަވާ ގޮތް ކަމުގައި ޕީޕީއެމްގެ ބައެއް އެކްޓިވިސްޓުން މަޢުލޫމާތުދީފައިވެއެވެ. އަދި އެހުސްކަމުގެ ބޭނުން ހިއްޕަވައި ޕާޓީގެ ލީޑަރުކަމަށް ވަޑައިގެން ރިޔާސީ އިންތިޚާބުގެ ޓިކެޓު ކަށަވަރުކުރެއްވުމަކީ އެމަނިކުފާނުގެ އުންމީދު ކަމުގައިވެސް އެފަރާތްތަކުން ތުހުމަތުކުރެއެވެ. އެގޮތުން އެކަމަށްޓަކައި ރައީސް ޔާމީނުގެ ޝަރީޢަތް ފެށުމާއެކު، ޕީޕީއެމްގެ އެކްޓިވިސްޓުންނާއި އިސް ސަފުގައި ތިއްބެވި ބައެއް ބޭފުޅުންނަށް ފައިސާދޭން ހުށަހަޅުއްވާފައިވާ ކަމުގައި ޕީޕީއެމްގެ ބައެއް އެކްޓިވިސްޓުން މަޢުލޫމާތުދެއެވެ.\nއޭގެ އިތުރަށް ރައީސް ޔާމީނުގެ ފައިސާތައް ގަނޑުކޮށްފައި ހުރުމާއި ޕީޕީއެމްއަށް ދައުލަތުން ލިބުނު ފައިސާގެ ބޮޑު ބައެއް ދަރަނި އަދާކުރުމަށް ހޭދަކުރަންޖެހުމުގެ ސަބަބުން، ޕީޕީއެމްގެ މާލީ ޙާލަތު އޮތީ ހީނަރުވެފައެވެ. ވަރަށް ދަތި ފައްތަރެއްގައެވެ. ނާޒިމުގެ އަތްޕުޅުގައި ފައިސާ އެބަހުރި ކަމުގެ މަޢުލޫމާތު ދިޔަރެސްއަށް ލިބިފައިވެއެވެ. ޕާޓީއެއް އަދި ސިޔާސީ ހަރަކާތެއް ހިންގުމުގައި ފައިސާގެ ދައުރު ބޮޑެވެ. އެހެންކަމުން އެމާލީ ތަނަވަސްކަން ބޭނުންކުރައްވައިގެން ޕާޓީގެ މަތީ ފަނޑިއަށް ވަޑައިގެންނެވުމަކީ އެމަނިކުފާނުގެ ރޭއްވެވުން ކަމުގައި ވެދާނެ ކަމުގައިވެސް ޕާޓީގެ ބައެއް އެކްޓިވިސްޓުން ދެކެއެވެ.\nރައީސް ޔާމީނު ނެތުމުން ޕީޕީއެމް/ޕީއެންސީ ވިއްސިވިހާލިވާނެ؟\nސިޔާސީ މަސްރަހަކީ ވަރަށް ގިނަ ގޮތްގޮތަށް ބަދަލުވަމުން އަންނާނެ މަސްރަހެކެވެ. އަދި މިރިޔާސީ ދައުރުގައި ބާކީ4އަހަރު އެބަ އޮތެވެ. މިކުޅިބައި އެތުރިފައި އޮތް ގޮތަށް ބޮޑެތި ބަދަލުތައް އައުން އެކަށީގެންވެއެވެ. ރައީސް ޔާމީނު މިވަގުތު ހުންނެވީ ޖަލުގައެވެ. ބަންދުގައެވެ. ނަމަވެސް އެމަނިކުފާނުގެ ޣައިރު ޙާޟިރުގައި ޕީޕީއެމްއަކީ ވަލުބާޒުތަކެއް ހިތުހުރި ގޮތަކަށް ނޮޅައި ކާން އޮތް މުޅަމަސްގަނޑަކަށް ވެދާނެ ހެއްޔެވެ؟ ރައީސް ޔާމީނު ނެތުމުން އެޕާޓީގައި ވިންދެއް ދިރުމެއް ނުހުންނާނެ ހެއްޔެވެ؟\nއެސުވާލުގެ ޖަވާބުގައި އެޕާޓީގެ އެކްޓިވިސްޓުން އިޝާރާތްކުރަނީ ޕާޓީގެ އިސްސަފުގައި ތިއްބެވި ޒުވާން ލީޑަރުންނަށެވެ. ޕީޕީއެމްގެ ނައިބުރައީސް އަދި ނައިފަރު ދާއިރާގެ މެންބަރު އަޙްމަދު ޝިޔާމެވެ. އަދި ކުރީގެ ރައީސުލްޖުމްހޫރިއްޔާ ރައީސް މައުމޫނުގެ ހަނގު ދަރިކަލުން އަދި ރައީސް ޔާމީނަށް ބޮޑުބޭބޭފުޅު ވިދާޅުވާ، ގުރައިދޫ ދާއިރާގެ މެންބަރު ޣައްސާނު މައުމޫނެވެ. މަހިބަދޫ ދާއިރާގެ މެންބަރު އަޙްމަދު ޠާރިޤެވެ. ކުރީގެ އިޤުތިޞާދީ ވަޒީރު އަދި ރައްޔިތުން މަޖިލިހުގެ މާވަށު ދާއިރާގެ މެންބަރު މުޙައްމަދު ސަޢީދެވެ. ބާރަށު ދާއިރާގެ ކުރީގެ މެންބަރު ޝުޖާއެވެ. ދާދިފަހުން ޕާޓީއަށް އަނބުރައި ވަޑައިގެންނެވި ފަރެސްމާތޮޑާ ދާއިރާގެ މެންބަރު މުޙައްމަދު ޙުސައިން ލަޠީފެވެ.\nމިބޭފުޅުންނާއެކު މަސައްކަތްކުރައްވައި މަގުދައްކަވަން ޕީއެންސީގެ ރައީސް އަދި ފޮނަދޫ ދާއިރާގެ ކުރީގެ މެންބަރު ޢަބްދުއްރަޙީމު ހުންނަވާނެއެވެ. ކުރީގެ ޑިފެންސް މިނިސްޓަރު އަދި މިހާރުގެ މަޑުއްވަރީ ދާއިރާގެ މެންބަރު އާދަމް ޝަރީފުވެސް އެބަހުންނެވިއެވެ. އަދި 2018ވަނަ އަހަރުގެ ރިޔާސީ އިންތިޚާބުގައި ރައީސް ޔާމީނުގެ އިންތިޚާބީ ބައިވެރިޔާ ޑރ.މުޙައްމަދު ޝަހީމް ޢަލީ ސަޢީދުވެސް އެކި ގޮތްގޮތުން ޕާޓީގެ އެކި ކަންކަމުގައި އެހީތެރިކަން ދެއްވާނެކަމުގެ ޔަޤީންކަން ދެއްވާފައިވާ ކަމުގައިވެސް އެކްޓިވިސްޓުން ފާހަގަކުރައްވައެވެ.\nޕާޓީއެއްގެ ދިރުމަކީ އެންމެ ފަރުދެއް ނޫނެވެ. ޕާޓީއެއްގެ ދިރުމަކީ އެޕާޓީއެއްގެ ޢާންމު މެންބަރުންނާިއ ލީޑަރުން ގުޅިގެން ކުރާ މަސައްކަތެވެ. ރައީސް ޔާމީނު ނެތްނަމަވެސް ޕީޕީއެމް/ޕީއެންސީއިން ރަނގަޅު މަސައްކަތްތަކެއްކުރާނަމަ، އެޕާޓީގައި ވިންދު ހުންނާނެއެވެ. ދިރުން ހުންނާނެއެވެ. ޕީޕީއެމްގެ އެކްޓިވިސްޓަކު ވިދާޅުވި ފަދައިން ޕީޕީއެމްއަކީ ރައީސް ޔާމީނުގެ ފިކުރެވެ. އެއީ ޤައުމުގެ މުސްތަޤުބަލާމެދު ރައީސް ޔާމީން ކުރަހައިދެއްވި ތަޞައްވުރެވެ. އުންމީދާއި، ތަޞައްވުރާއި ފިކުރަކީ ޖަލެއްގެ ތޭރިތަކުގެ ފުރަގަހުގައި، އަނދަގޮނޑިޖަހައި ބަންދުކުރެވޭނެ ކަންކަމެއް ނޫނެވެ. އެކަންކަން ބަންދުނުކުރެވޭނަަމަ، ޕީޕީއެމްގައި ދިރުންހުންނާނެއެވެ. މިނިކާ ބާޒަށް ކެވޭނީ ދިރިމެއް ނެތް މުޅަ މަސްގަނޑެކެވެ.\n31 % އުފާވި\n17 % ދެރަވި\n11 % ރުޅިއައި\n42 % މައުލޫމާތު މުއްސަނދިވި\nރައީސް ޔާމީން ޤާސިމް އިބްރާހިމް އިދިކޮޅު ޕީޕީއެންސީ ކާނަލް ނާޒިމް ޕީޕީއެމް\nSeptember 12, 2019 22:57:25\nއިރާދަކުރެއްވިޔާ ހާލަތު ބަދަލުވާނެ: ރައީސް ޔާމީން\nApril 10, 2020 14:59:06\nރައީސް ޔާމީނުގެ އިސްތިއުނާފު ޝަރީޢަތް އަވަސްކުރަން އިދިކޮޅުން ގޮވާލައިފި\nDecember 03, 2019 14:19:52\nރައީސް ޔާމީންގެ ޖަލު ހުކުމުގެ މައުލޫމާތު ބޭރު ޤައުމުތަކުގެ ސަފީރުންނަށް އަރުވައިފި\nރައީސް ޔާމިން ޖަލަށް ލައިގެން މޮޅުތަކެއް ލިބޭނެކަމަށް ޖައްސަވާ ހިސާބު މުޅިން ގޯސް . ބައްލަވަން ތިއްބަވާ ...\nރައީސް ގޮޅާބޯ ފަހަރި އިމްރާން ކަންނެލިއޮޑި އިލްޔާސް ކެނެރީގޭ ގަންޖާބޯ ހިންނަވަރު ކިނބޫ މިމީސްމީހުން 2023 ވަނައަހަރު ރިޔާސީ އިންތިޚާބުކެމއޕޭނުގަ ދައްކާވާހަކަތައް ގަބޫލުނުކުރުމަށާ އެވާހަގަ ގަބޫލު ނުކުރަންޖެހޭ ސަބަބު ރައްޔިތުންނައް ކީޔާދީ އެމީހުން ދައްކަވާފަވާ ވާހަކަތަކުގެ ވީޑިއޯ މުޅިރާއްޖޭގެ ރައްޔިތުންނައްދައްކާ ކަންތައްތައް އޮޅުން ފިލުވާދިނުމައް 1000 މީހުންގެ ޓީމެއް ރާއްޖޭގެ ރަށަކުން ތައްޔާރުވަމުން އެބަދޭ ހީނުވެ ބުރުމާ މިގައުމުގެ ވެރިކަން ކޮއްފާނެހެނެއް\nއިންޑިއާގެ ނަން ބަދަލު ކުރަން އެ ޤައުމުގެ ސުޕްރީމް ކޯޓަށް ހުށަހަޅައިފި\nMay 30, 2020 04:50:07


Sarukaarah faadu kiyaigen vazeefaa in vaki kuri massala committee in balaane: Inthi\nސަރުކާރަށް ފާޑުކިޔައިގެން ވަޒީފާއިން ވަކިކުރި މައްސަލަ ކޮމިޓީން ބަލާނެ: އިންތި\nޖުޑިޝަރީ ކޮމިޓީގެ މުގައްރިރު، މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ (އިންތި) -- ފޮޓޯ: މަޖިލީސް\nރައީސް އިބްރާހީމް މުހައްމަދު ސޯލިހާއި ރައްޔިތުންގެ މަޖިލީހުގެ ރައީސް މުހައްމަދު ނަޝީދަށް ސޯޝަލް މީޑިއާގައި ފާޑުކިޔާފައިވާ ކަމަށް ބުނެ ހިތަދޫ ޕޯޓް ލިމިޓެޑް (އެޗްޕީއެލް) ގެ މުވައްޒަފަކު ވަޒީފާއިން ވަކިކުރި މައްސަލަ ރައްޔިތުންގެ މަޖިލީހުގެ ޖުޑީޝަރީ ކޮމިޓީން ބަލާނެ ކަމަށް އެ ކޮމިޓީގެ މުގައްރިރު އިމްތިޔާޒު ފަހުމީ (އިންތި) ވިދާޅުވެއްޖެ އެވެ.\nމި ކަމާ ގުޅިގެން ޖުޑިޝަރީ ކޮމިޓީގެ މުގައްރިރު އަދި މާފަންނު އުތުރު ދާއިރާގެ މެންބަރު އިންތި ކުރެއްވި ޓްވީޓެއްގައި ވިދާޅުވީ ސަރުކާރަށް ފާޑުކިޔުން ފަދަ ކަމެއްގައި ވަޒީފާއިން ވަކިކޮށްފައިވާނަމަ ޓްރައިބިއުނަލް ޒިންމާވާ ގޮތަށް ޖުޑީޝަރީ ކޮމިޓީން ފާރަވެރިވާނެ ކަމަށެވެ.\nރައީސް ސޯލިހަށާއި ރައީސް ނަޝީދަށް ފާޑުކީ ކަމަށް ބުނެ އެޗްޕީއެލްގެ މުވައްޒަފަކު ވަކިކުރިއިރު، އެފަދަ ކަންކަމުގައި މި ސަރުކާރުގައި އެއްވެސް މުވައްޒަފެއްގެ ވަޒީފާ ނުގެއްލޭނެ ކަމަށް މި ދެ ބޭފުޅުން އެތައް ފަހަރަކު ވިދާޅުވެފައިވެ އެވެ. ސިޔާސީ ފިކުރު ތަފާތުވިޔަސް ވަޒީފާއިން ވަކި ނުކުރުމަކީ ރައީސް ސޯލިހްގެ ރިޔާސީ ވައުދުފުޅެއް ވެސް މެ އެވެ.\nއެމްޑީޕީ ރައީސް މުހައްމަދު ނަޝީދު ރައްޔިތުންގެ މަޖިލިސް + ރައީސް އިބްރާހިމް މުހައްމަދު ސޯލިހު ރައީސް އޮފީސް އިމްތިޔާޒު ފަހުމީ ޕޮލިޓިކްސް ޝަރުއީ ދާއިރާ ރިފޯމް ކުރުން ވަޒީފާއާބެހޭ ޓްރައިބިއުނަލް


ފިރިމީހާގެ ތަކެއްޗަށް ރައްކާތެރިވުން – DhiSalafiyyah\nފިރިމީހާގެ ގެޔާ އޭނާގެ ދަރިންނާ އަދި އޭނާގެ މުދަލާ ރައްކާތެރިކޮށް ބަލަހައްޓާ ހެދުމަކީ އަނބިމީހާގެ ފަރާތުން ފިރިމީހާއަށް ލިބެންވާ ޙައްޤެކެވެ. ރަސޫލުﷲ ޞައްލަﷲ ޢަލައިހި ވަސައްލަމް ޙަދީޘް ކުރައްވާފައި ވެއެވެ.\n“وَالْمَرْءَةُ رَاعِيَةٌ عَلَي أَهْلِ بَيْتِ زَوْجِهَا وَوَلَدِهِ وَهِيَ مَسْئُوْلَةٌعَنْهُمْ“(ޞަޙީޙުލް ބުޚާރީ 7138)\nމާނައީ: “އަނބިމީހާއީ އޭނާގެ ފިރިމީހާގެ ގޭގެ އަހުލު ވެރީންނާއި، އަދި ފިރިމީހާގެ ދަރިންގެ ކަންތައްތައް ބަލަހައްޓާ ވެރިއެކެވެ. އެމީހުންގެ ކަންތަކާމެދު އެކަނބުލޭގެ އާ ސުވާލުކުރެވޭނެއެވެ.” މިއެވެ. އަދި އެހެން ރިވާޔަތެއްގައި ވަނީ އަނބިމީހާއީ އޭނާގެ ފިރިމީހާގެ ގެ ބަލަހައްޓާ ވެރިޔާއެވެ.” މިހެންނެވެ.\nކޮންމެއަކަސް ހުރިހާ ރިވާޔަތެއްވެސް ބަޔާންކޮށްދެނީ އަނބިމީހާ އޭނާގެ ފިރިމީހާގެ ގޭގެ ކަންތައް ބަލަހައްޓައި އެކަމާމެދު ފަރުވާތެރިވާންޖެހޭނެ ކަމަށެވެ. ފިރިމީހާގެ ދަރިންނާ ގޭގެ ތަކެއްޗާ ބަލަހައްޓަންވާނެ މީހަކީ އަނބިމީހާކަމެވެ. އެއިން އެއްޗެއް ހަލާކުވެއްޖެނަމަ އެއެއްޗެއް މަރާމާތުކޮށް ވެވެން އޮތްވަރަކުން އިޞްލާޙް ކުރުމީ އަނބިމީހާގެ ޥާޖިބެކެވެ. އަދި ދަރިންގެ ކަންތައް ބަރާބަރުކޮށް ދެންވެސް ގޭތެރޭގައި އުޅޭބައެއްގެ ޙާލު ބަލައި ހަދާންވާނެ މީހަކީ ހަމަ އަނބިމީހާއެވެ. މިއީ އިސްލާމް ދީނުގެ ޤަވާއިދެވެ. ރަސޫލުﷲ ޞައްލަﷲ ޢަލައިހި ވަސައްލަމްގެ އިރުޝާދެވެ. ގޭތެރެއަށް ފިރިމީހާ ނުރުހޭމީހުން ނުވެއްދުމާ އަދި އޭނާގެ ތަންމަތީގައި އޭނާ ނުރުހޭމީހަކު ނުބެއިންދުމާ މިކަންކަމަކީވެސް އަނބިމީހާގެ ވާޖިބެކެވެ. ރަސޫލުﷲ ޞައްލަﷲ ޢަލައިހި ވަސައްލަމް ހަދީޡް ކުރައްވާފައިވެއެވެ.\n“فَحَقُّكُمْ عَلَيْهِنَّ أَنْ لاَ يُؤْطِئْنَ فَرَشَكُمْ مَنْ تَكْرَهُوْنَ وَلاَ يَأْذَنَّ فِي بُيُوْتِكُمْ لِمَنْ تَكْرَهُوْنَ”\nޔަޢުނީ “ކަލޭމެންނަށްޓަކައި އަނބީން އަދާކުރާންޖެހޭ ޙައްޤުތަކުގެތެރޭގައި ކަލޭމެން ނުރުހޭމީހުން ކަލޭމެންގެ ތަންމަތީގައި ނުބޭތިއްބުމާ އަދި ކަލޭމެން ނުރުހޭމީހުން ކަލޭމެންގެ ގެތަކަށް ނުވެއްދުންވެސް މެއެވެ.” މިއެވެ.\nއާދެ! މުސްލިމް އަންހެނުންނަށްވެސް މަސްއޫލިއްޔަތެއްވާކަމާ އެ މަސްއޫލިއްޔަތު ފިރިހެނުންގެ މަސްއޫލިއްޔަތާއި ތަފާތުވެގެންވާކަން ހަނދުމަފުޅު ކުރެއްވުން ހުއްޓެވެ.


Gelligen hoadhi City council ge mudhaa thah huree Academy'ge...\nސިޓީ ކައުންސިލްގެ މުދާތައް\nއޭގެ ތެރޭގައި މުހިއްމު ލިޔެކިޔުންތައް ހިމެނޭ\nމައްސަލަ ބަލައި ދިނުމަށް ސިޓީ ކައުންސިލުން ވަނީ އެދިފައި\nކ. މާލެ | 14 އޯގަސްޓް 2020 | ހުކުރު 18:10 | 11,995\nއެކަޑަމީ ގުދަނުން ފެނުނު ލިޔެކިޔުންތަކެއް - ރާއްޖެއެމްވީ\n2015 ވަނަ އަހަރު މާލެ ސިޓީ ކައުންސިލުން ގެއްލުނު މުދާތައް ދިވެހި ބަހުގެ އެކަޑަމީގެ ގުދަނުގައި ހުއްޓާ ފެނިއްޖެއެވެ.\nސިޓީ ކައުންސިލަށް އެތަކެތި ފެނިފައިވަނީ ބުރާސްފަތި ދުވަހުއެވެ. އެ މުދާތަކަކީ ކުރިން ސިޓީ ކައުންސިލް ހިންގި އިމާރާތުން މިހާރު ހިންގާ އިމާރާތައް ބަދަލު ކުރުމުގެ ތެރޭގައި އޭރުގެ ހައުސިން މިނިސްޓްރީން ގެންދިޔަ ތަކެއްޗެވެ. ފެނުނު މުދާ ތަކުގެ ތެރޭގައި މުހިއްމު ލިޔެކިޔުންތަކުގެ އިތުރުން ސިޓީ ކައުންސިލްގެ މޭޒު އަދި ގޮނޑި ފަދަ ތަކެތި ހިމެނެއެވެ.\nގިނަ އަހަރުތަަކެއް އެތަކެއްޗަށް ވެފައިވާތީ އެއަށް ކޮންމެވެސް ވަރަކަށް ވަނީ ގެއްލުންވެފައެވެ. ނޫސްވެރިންނަށް އެ މުދާތައް ދައްކާލުމަށް ފަހު މީޑިއާތަކާއި ވާހަކަ ދައްކަވަމުން މާލެ ސިޓީ ކައުންސިލްގެ މޭޔަރު ޝިފާ މުހައްމަދު ވިދާޅުވީ، މި ސަރުކާރު އައުމަށް ފަހު އެ ތަކެތި ނެގި ބަޔަކު ހޯދައި ދިނުމަށް ފުލުހުންގެ ފަރާތުން އެދިފައިވާނެ ކަމަށެވެ. މިހާރު އެތަކެތި ހޯދިފައިވާތީ އެ މައްސަލަ އަވަހަށް ބަލައިދިނުމަށް މޭޔަރު ވަނީ ފުލުހުންނަށް ހުށަހަޅާފައެވެ.\nމާލެ ސިޓީގެ ޑެޕިއުޓީ މޭޔަރު ޝަމާއު ޝަރީފް ވިދާޅުވީ، އާއްމުންނާ ގުޅުން ހުރި ވަރަށް ގިނަ ތަކެތި ފެނިފައިވާ ކަމަށެވެ. އޭގެ ތެރޭގައި އަގުބޮޑެތި މުހިއްމު މުދާތަކެއް ވެސް ފެނުނު ކަމަށް އޭނާ ވިދާޅުވިއެވެ.\nގެއްލިގެން އެ ގަންނާނެ ފައިސާ ނުލިބިގެން އުޅޭ ސަރވާވެސް އެތަނުގައި އެބަހުރި އޭގެ ބައިބައި ހަމަގައިމުވެސް އެބަހުރި.. އޭގެ އިތުރުން ރައްޔިތުންނާ ގުޅުންހުރި ވަރަށް ގިނަ ޑޮކިއުމެންޓަތައް ވެސް އެބަހުރި. ޝަރުއީ ކޯޓުތަކުގައި ހުރި ބައެއް މައްސަލަތަކާއި ގުޅުންހުރި ކަންކަން\n~ މާލެ ސިޓީގެ ޑެޕިއުޓީ މޭޔަރު - ޝަމާއު ޝަރީފް\nގެއްލިގެން ހޯދި ސިޓީ ކައުންސިލްގެ ބައެއް މުދާތައް. ފޮޓޯ: ރާއްޖެ.އެމްވީ\nޝަމާއު ވިދާޅުވީ، ކުރިން ބޭނުން ކުރި ތަކެތި ގެންދިޔުމުގެ ސަބަބުން ހުރިހާ މުވައްޒަފުންނަށް އެކަށީގެންވާ ވަރަށް މޭޒާއި ގޮނޑި ވެސް ނެތް ކަމަށެވެ. އެތަކެތި ވެސް ހަމަޖެހުނީ މިދިޔަ ހަފްތާގައި ކަމަށެވެ. ސިޓީ ކައުންސިލުން ބުނީ، ކައުންސިލްގެ އޮފީހަށް އަދިވެސް އިތުރު ތަކެތި ބޭނުންވާ ކަމަށެވެ.


އައު ޤާނޫނާއެކު ރައްޔިތުންނާއި ގާތުން މަސައްކަތްކުރާ ބަޔަކަށް ފުލުހުންވާނެ: ރައީސް - DhiDaily\nއައު ޤާނޫނާއެކު ރައްޔިތުންނާއި ގާތުން މަސައްކަތްކުރާ ބަޔަކަށް ފުލުހުންވާނެ: ރައީސް\nފުލުހުންގެ އައު ޤާނޫނާއެކު މިހާރަށްވުރެ ބޮޑަށް، ކުރިއަށް އޮތްތަނުގައި ރައްޔިތުންނާއި ގާތުން މަސައްކަތްކުރާ ބަޔަކަށް ފުލުހުން ވެގެންދާނެކަމަށް ޤަބޫލުފުޅުކުރައްވާކަމަށް ރައީސް އިބްރާހިމް މުޙައްމަދު ޞާލިޙް މިއަދު ވިދާޅުވެއްޖެއެވެ.\nރައީސް ޞާލިޙް ފުލުހުންގެ އައު ޤާނޫނު ތަޞްދީޤު ކުރެއްވީ ހުސްވި ޑިސެމްބަރުމަހުގެ 27 ވަނަ ދުވަހުގައެވެ.\nމި ޤާނޫނަށް މިއަދު ޢަމަލުކުރަން ފަށާފައިވާއިރު ރައީސް ކުރެއްވި ޓްވީޓެއްގައި ވިދާޅުވީ އާ ޤާނޫނުގެ ދަށުން ހުރިހާ ފުލުހުން ކުރެއްވި ހުވަޔާއެކު ޚިދުމަތުގެ ފެންވަރު މަތިވެގެންދާނެކަމަށް ޤަބޫލުފުޅުކުރައްވާ ކަމަށެވެ. ހަމައެހެންމެ ކުރިއަށް އޮތްތަނުގައި ރައްޔިތުންނާއި ގާތުން މަސައްކަތްކުރާ ބަޔަކަށް ފުލުހުން ވެގެންދާނެކަމަށް ޤަބޫލުފުޅުކުރައްވާކަމަށް ވެސް ރައީސް ވިދާޅުވިއެވެ.\n”ފުލުހުންގެ އާ ޤާނޫނަށް މިއަދު ޢަމަލުކުރަން ފެށުމުން އެންމެހާ ފުލުހުންނަށް ތަހުނިޔާ އަރިސްކުރަން. އާ ޤާނޫނުގެ ދަށުން ހުރިހާ ފުލުހުން ކުރެއްވި ހުވަޔާއެކު ޚިދުމަތުގެ ފެންވަރުމަތިވެ، މިހާރަށްވުރެ ރައްޔިތުންނާއި ގާތުން މަސައްކަތްކުރާ ބަޔަކަށް ފުލުހުން ވެގެންދާނެ ކަމަށް ޤަބޫލުކުރަން.“ ރައީސް ކުރެއްވި ޓްވީޓުގައި ވެއެވެ.\nދިވެހި ފުލުހުންގެ ޚިދުމަތުގެ ޤާނޫނަށް ޢަމަލުކުރަން ފެށުމާއި ގުޅިގެން ކޮމިޝަނަރ އޮފް ޕޮލިސް މުޙައްމަދު ޙަމީދު ކުރެެއްވި ޓްވީޓެއްގައި ވަނީ އައު ޤާނޫނާއެކު ފުލުހުންގެ މުއައްސަސާއަކީ ރައްޔިތުން އުންމީދުކުރާފަދަ މުއައްސަސާއަކަަށް ހެދިގެންދާނެކަމަށް ވިދާޅުވެފައެވެ.


SunOnline: STELCO in eh dhuvahun 3000 gas indhaifi\nސްޓެލްކޯއިން އެއް ދުވަހުން 3000 ގަސް އިންދައިފި\nމުހައްމަދު އައުޒަމް 15 Feb 2020, 12:07\nގަސްއިންދުމަށް ސްޓެލްކޯއިން މިއަދު ފެށި ރަށްފެހި ޕްރޮގްރާާމްގެ ތެރެއިން--- ފޮޓޯ: ފަޔާޒު މޫސާ\nސްޓެލްކޯއިން އެއް ދުވަހުން 3000 ގަސް އިންދައިފި އެވެ.\nމިއީ މުޅި ރާއްޖެ ފެހި ކުރުމަށް ރައީސް އިބްރާހިމް މުހައްމަދު ސޯލިހު ފައްޓަވާފައިވާ "ރަށް ފެހި" ޕްރޮގްރާމްގައި ބައިވެރިވުމުގެ ގޮތުން ސްޓެލްކޯއިން ކޮންމެ އަހަރަވެސް ކުރިޔަށް ގެންދަން ނިންމާފައިވާ "ސްޓްލްކޯ ރަށްފެހި" ޕްރޮގްރާމްގެ ދަށުން އިންދި ގަސްތަކެކެވެ.\nއެ ޕްރޮގްރާމްގެ މަގުސަދުތަކުގެ ތެރޭގައި ސާފުވައި ލިއްބައިދޭ ތަނަކަށް ހެދުމާއި، އެގަހުން ލިބޭ ފައިދާތަކުގެ މަންފާލިބޭ ބަޔަކަށް ވުން ހިމެނެއެވެ. އޭގެ އިތުރުން ކުންފުނީގެ މުވައްޒަފުންގެ މެދުގައި ގަސް އިންދުމުގެ ޝައުގުވެރިކަން އުފައްދައި، އެކަމަށް އަހުލުވެރިކުރުމުގެ އިތުރުން، ކުންފުނީގެ މުވައްޒަފުންގެ މެދުގައި އެކުވެރިކަން އާލާކޮށް ދެމެހެއްޓުންވެސް މަގްސަދުތަކުގެ ތެރޭގައި ހިމެނެއެވެ.\nމިއީ މި ޕްެރޮގްރާމް ސްޓެލްކޯއިން ހިންގާ ދެވަނަ އަހަރެވެ. އެގޮތުން މިދިޔަ އަހަރުވެސް މިކުންފުނިން ވަނީ 2000 ގަސް ސްޓެލްކޯގެ ހިދުމަތްދޭ ރަށް ރަށުގައި އިންދާފަ އެވެ.\nގަސްތައް އެއްފަހަރާ އިންދާފައިވަނީ ސްޓެލްކޯއިން ހިދުމަތްދޭ 35 ރަށެއްގައި މިއަދުއެވެ.\nސްޓެލްކޯއިން ބުނީ ގަސްތައް އިންދުމަށް ފަހު އެ ގަސްތައް ބަލެހެއްޓުމުގައިވެސް މުވައްޒަފުން ހަރަކާތްތެރިވާނެކަމަށެވެ.\nސްޓެލްކޯގެ އެކި އެކި ޑިޕާޓަމެންޓްތަކުގެ މެދުގައި މުބާރާތެއްގޮތަށް ކުރިޔަށް ގެންދާ އެ ޕްރޮގްރާމްގައި އެކި އެކި ވަނަތައް ހޮވުމަށްވެސް ހަމަޖެހިފައިވާ ކަަމަށް ސްޓެލްކޯއިން ބުންޏެވެ.\nގަސްއިންދުމުގެ ޕްރޮގްރާމް ފެށުމަށް މިއަދު ހެނދުނު ކ. ތިލަފުށީގައި ބޭއްވި ހާއްސަ ރަސްމިއްޔާތެއްގައި ސްޓެލްކޯގެ މެނޭޖިން ޑިރެކްޓަރު ހަސަން މުޢުނީ ވިދާޅުވީ "ރަށް ފެހި" ޕްރޮގްރާމަކީ މި ސަރުކާރު ފެށިގެން އައި އިރު، ރާއްޖޭގެ ތިމާވެއްޓާއިމެދު ރައްޔިތުން އަހުލުވެރިކުރުވާ، ހޭލުންތެރި ކުރުވުމަށް ރައީސް އިބްރާހިމް މުހައްމަދު ސޯލިހު ފެއްޓެވި ވަރަށް މުހިންމު ޕްރޮގްރާމެއް ކަމަށެވެ.\nއޭނާ ވިދާޅުވީ ސްޓެލްކޯގެ އަމާޒަކީ ސަރުކާރުން އަބަދުވެސް ފަށާ އެފަދަ ޕްރޮގްރާމްތައް ދެމެހެއްޓެނިވި ގޮތެއްގައި ކުރިޔަށް ގެންދިއުން ކަމަށެވެ.\n"މިދިޔަ އަހަރު އަޅުގަޑުމެން ކުރިޔަށް ގެންދިޔަ ޕްރޮގްރާމްގައި ވަނީ ކޮންމެ މުވައްޒަފަކަށް ގާތްގަނޑަކަށް2ގަސް އިންދާފައި. އޭގެ މާނައަކީ އަޅުގަނޑުމެންނަށް ދެހާހެއްހާ ގަސް މިދިޔަ އަހަރު އިންދިފަވޭ. މިއަހަރު އަޅުގަނޑުމެންގެ ޓާގެޓަކީ، ކޮންމެ މުވައްޒަފަކަށް3ގަސް އިންދާ، ތިން ހާހެއްހާ ގަސް އިންދުން" މުޢުނީ ވިދާޅުވި އެވެ.


އެމްޑީޕީގެ މަޖްލިސް މެމްބަރުން މަޖްލީހުގައި އިހްތިޖާޖު ކުރައްވަމުން ގެންދަވަނީ – Maldivian Democratic Party\nރައްޔިތުންގެ މަޖްލީސް ހުޅުއްވައި ދެއްވަންވާނީ އިންތިޙާބުވެފައި ހުންނަ ރައީސަކު ކަމަށް ބުނެ، ބަޤާވާތަކުން ވެރިކަމަށް އަރާ ހުރި މީހަކަށް ރިޔާސީ ބަޔާން އިއްވުމުގެ ފުރުސަތު ނުދޭނެކަމަށް ހަރު އަޑުން ގޮވާ، އެމްޑީޕީގެ މަޖްލިސް މެމްބަރުންގެ އިޙްތިޖާޖްތައް ގެންދަނީ ކުރިޔަށެވެ.\nމިގޮތުން ބަޣާވާތަކުން ވެރިކަމަށް އަރާ ހުރި ވަހީދު ހަސަން މަނިކު ރިޔާސީ ބަޔާން އިއްވުމަށް ކުރިމަސައްކަތުން ދުވަހުގެ 1:00 ޖެހިއިރުވެސް ވަނީ ބަޔާން ނުއިއްވިއެވެ. އެމްޑީޕީގެ މަޖްލިސް މެމްބަރުން “އިއްލެޖިޓިމޭޓް ލީޑަރ،” “ބާޣީ،” “ވަހީދު ގެއަށްދޭ” މިފަދަ މޭރުމުން އަންގާ ރިޔާސި ބަޔާން އިއްވުމަށް ހުރަސްއަޅާ،5ފަހަރު މަތިން ވެސް ވަޙީދުއަށް ވަނީ ބަޔާން އިއްވޭގޮތް ނެވެފައެވެ.\nއެމްޑީޕީގެ ތޮއްޑޫ ދާއިރާގެ މެމްބަރ އަލީ ވަޙީދު ވިދާޅުވީ “ވަރަށް ސުލްހަވެރިކަމާ އަދި ޒިންމާދާރު ކަމާއެކު އިޙްތިޖާޖްތައް ދާނީ ކުރިޔަށް ކަމާ އަދި އެއްގޮތަކަށް ވެސް ވަޙީދުއަށް ބަޔާން އިއްވާނެ ފުރުސަތު ނުދޭނެކަމެވެ. އަލީ ވަޙީދު އިތުރަށް ވިދާޅުވީ މިއަދު ބަޔާން މިއިއްވަނީ އަޅުގަނޑޫމެންނޭ އަދި މަޖްލީސް މިއޮތީ ހުޅުވިފައެވެ.\nކާށިދޫ ދާއިރާ މެމްބަރ އަބްދުﷲ ޖާބިރު ވިދާޅުވީ، ވަޙީދު ދައްކާ ވާހަކަ އަޑު އަހާކަށް ބޭނުމެއްނޫންކަމާއި، އަޅުގަނޑުމެން މި ބުނަނީ ވަޙީދުގެ ޤާނޫނީ ހައިސިއްޔަތެއް ނެތޭ އަދި މަޖްލިސްގެ ތަޅުމަށް ވަދެގެން ނުވާނެއެވެ. މިތަނަކީ އިންތިޙާބަކުން ހޮވާފަ ހުންނަ ވެރިއަކު ބަޔާން ދެއްވަން ޖެހޭ ތަނެއް ކަމާ، ބަޣާވާތަކުން އަރާހުރި މީހަކަށް ޖާގައެއް ނޯންނާނެކަމެވެ.\nޖުމްހޫރީ ޕާޓީގެ މެމްބަރ އަލްޙާން ފަހުމީ ވިދާޅުވީ މިއަދު އެމްޑީޕީގެ މެމްބަރުން ކުރާ މި އިޙްތިޖާޖް ތަކަކީ އޭގެ ޒާތުގަ ޤައުމުގެ ތާރީޚަށްޓަކައިވެސް ވަރަށް މުހިންމުކަމެކެވެ. އަދި ހަމަ މުޅި މަޖްލިސް އެކީ އެކައްޗަކަށް މިވަނީ އެމްޑިޕީއިން ކުރާ މި އިޙްތިޖާޖްގައި ތާއީދުކޮށް ބައިވެރިވެފައެވެ. މީގެން މި އެގޭ ކަމަކީ މަޖްލީހުން މިހާރުގެ ސަރުކާރު ބަލައިނުގަންނަކަމަށް، ވީމާ އަވަސް އިންތިޙާބަކަށް ދިއުމަށް، ނޫނީ އިންތިޙާބަށް ދިއުމުގެ ކުރިން އިންޓަރިމް މަރްހަލާ ޤާއިމް ކުރަން ވެފަވާކަމަށެވެ.\nމިއަދުގެ މަޖްލީހުގައި އެމްޑީޕީގެ މެމްބަރ އަބްދުﷲޖާބިރު އަދި ދާންދޫ ދާއިރާގެ މެމްބަރ ރިޔާޒަށް ވަނީ ނަންއިއްވާފައެވެ.


ކޯވިޑް19: އިއްޔެ ފެނުނީ އިތުރު 31 ވޭދަނަ! | Sandhaanu\nކޯވިޑް19: އިއްޔެ ފެނުނީ އިތުރު 31 ވޭދަނަ!\nޑިސެމްބަރ 30, 2020\nރާއްޖެއިން ކޯވިޑް19 އަށް އިތުރު 31 މީހަކު އިއްޔެ ފައްސިވެއްޖެއެވެ. އިއްޔެ ފެނުނު ކޭސްތަކުގެ ތެރެއިން އެހެން ރަށްތަކުން އިއްޔަ ފައްސިވި 11 މީހުންގެ ތެރެއިން4މީހުން ފައްސިވެފައިވަނީ މީހުން ދިރިއުޅޭ ރަށްތަކުންނެވެ.ރާއްޖެއިން ބޭރުން ވަނީ އިއްޔަ 2ކޭސް ފެނިފައެވެ. އަދި ތަރައްޤީ ކުރަމުންދާ ރިސޯޓްތަކުން ވަނީ5މީހަކު ފައްސިވެފައެވެ. އަނެއް 20 ކޭސް ފެނިފައިވަނީ މާލެ ސަރަހައްދުންނެވެ.\nއިއްޔެގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ 13691 އަށް ވަނީ އަރައިފައެވެ. އޭގެ ތެރޭގައި، 527 އެކްޓިވް ކޭސް ހިމެނޭއިރު، 29 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިބަލީގައި ރާއްޖެ އިން މިހާތަނަށް 48 މީހަކު ނިޔާވެފައި ވާއިރު، 13109 މީހަކުވަނީ ބަލިން ފަސޭހަވެފައެވެ.


BREAKING: Raees Solih Ge Advisor Shihab Ge Account Gei 362 Million Rufiya - Vaguthu\nރައީސް ސާލިހްގެ އެޑްވައިޒަރު ޝިހާބުގެ އެކައުންޓުގައި 362 މިލިއަން ރުފިޔާ!\nރައީސުލްޖުމްހޫރިއްޔާ އިބްރާހީމް މުޙައްމަދު ޞާލިޙްގެ އެޑްވައިޒަރ ޓު ދަ ޕްރެޒިޑެންޓުގެ މަގާމަށް އައްޔަން ކުރެއްވި މުހައްމަދު ޝިހާބުގެ ބޭންކު އެކައުންޓުގައި 362،015،022.00 ރުފިޔާ ހުރިކަން ހާމަކޮށްފިއެވެ.\nއެކަން ހާމަކޮށްފައި ވަނީ، އޭނާގެ އެސެޓް ޑެކްލަރޭޝަން ފޯމުންނެވެ.\nއެ ފޯމްގައި ވާގޮތުން 27 ފެބްރުއަރީ 2020 ގެ ނިޔަލަށް ޝިހާބުގެ ބޭންކް އޮފް މޯލްޑިވްސް (ބީއެމްއެލް) ގެ ރުފިޔާ އެކައުންޓެއްގައި 362،015،022.00 ރުފިޔާ ހުރި ކަމަށް ދައްކައެވެ. އަދި ޑޮަލަރު އެކައުންޓުގައި 18،129.76 ޑޮލަރު ހުރި ކަމަށް ދައްކައެވެ.\nމިއީ އޭނާ ކޮން ގޮތަކުން ހޯދި ފަައިސާއެއްކަން ބަޔާންކޮށްފައެއް ނުވެއެވެ.\nއެ ފޯމްގައި ވާގޮތުން، އެ ފޯމް އާއްމު ކުރުމުގެ ހަ މަސް ދުވަހުގެ ކުރިން ޝިބާހަށް މުސާރައިގެ ގޮތުގައި 224،789 ރުފިޔާ ލިބިފައި ވެއެވެ. އަދި ލޯނު އިންޓަރެސްޓުގެ ގޮތުގައި 172،474 ރުފިޔާ އަދި ގޯތި ކުއްޔަށް ދީގެން 72،000 ރުފިޔާ އޭނާއަށް ލިބިފައިވާކަމަށް އެ ފޯމްގައި ވެއެވެ.\nއެ ފޯމްގައި ވާގޮތުން ޝިހާބުގެ މިލްކިއްޔާތުގައި ދެ ސައިކަލާއި، ބީއެމްއެލްގެ 2880 ހިއްސާ އާއި، ދިރާގު 2500 ހިއްސާ އާއި، އެމްޓީޑީސީގެ 3300 ހިއްސާ ހިމެނެއެވެ.\nއެ ފޯމްގައި އޭނާއާ އަނބިކަނބަލުންގެވެސް އެއްވެސް ދަރަންޏެއް އޮތް ކަމަށް ނުދައްކަ އެވެ.\nޝިހާބު އެ މަގާމަށް އައްޔަން ކުރައްވާފައި ވަނީ 2019 ވަނަ އަހަރުގެ އޮކްޓޯބަރު މަހުގެ 15 ވަނަ ދުވަހު އެވެ.\nޝިހާބަކީ ރައްޔިތުންގެ މަޖިލީހުގެ މެންބަރުކަން ގިނަ ދުވަސްތަކެއްވަންދެން ފުރުއްވާފައިވާ އަދި ރައްޔިތުންގެ މަޖިލީހުގެ ރައީސްކަމާއި ދެ ވުޒާރާއެއްގެ ވަޒީރުކަމާއި މާލެ ސިޓީގެ މޭޔަރުކަމުގެ އިތުރުން ސަރުކާރުގެ އެކިއެކި އިދާރާތަކުގެ އިސް މަޤާމުތައް އަދާކުރައްވާފައިވާ ބޭފުޅެކެވެ.\nޝިހާބު މަތީ ތަޢުލީމު ޙާޞިލުކުރައްވާފައި ވަނީ އޮސްޓްރޭލިޔާގެ ޖޭމްސް ކުކް ޔުނިވަރސިޓީންނެވެ.\nކަލޭ ހަމަހޭގައިތަ ތި ހުރީ؟\nފެބުރުއަރީ 4, 2021 21:23\nމަރުވީމަ ސަންދޯކައް އަޅައިގެން ކައްވަޅަށް ގެނދަން ފޮރުވާފަ ހުރި ފައިސާކޮޅަކައް ތިވާނީ\nފެބުރުއަރީ 4, 2021 21:28\nކިހިނެއް އެވީ މިލިޔަނަރަކަށް ؟\nފެބުރުއަރީ 4, 2021 22:01\nމި ގައުމުގައި ފައިސާ ހުންނަން ނުޖެހެނީ އަދި ފައިސާގެ މުޢަމަލާ ކުރުން ހުއްދަ ނުވަނީ އެންމެ މީހަކަށް. އެއީ ކުރީގެ ރައީސް ޔާމީން. އެމްޑީޕީއާއި އެ ޕާޓީއަށް ފަންޑްކުރާ ފަރާތްތަކުގެ އެކައުންޓްތަކުގައި ތިކަހަލަ އެތައް ސަތޭކަ މިލިއަންތައް އެބަހުރި. ގައުމުގެ އިސްތިގްލާލަށް އަރައިގަންނަށް އިންޑިއާއިން ދިން ފައިސާތައް ޖަމާކޮށް ހަދަނީ ތިކަހަލަ މީސްމީހުންގެ އެކައުންޓަށް ދެން އިންތިހާބުތަކަށް ހަރަދު ކުރަނީ އެފައިސާތަކުން.\nފެބުރުއަރީ 4, 2021 22:09\nފެބުރުއަރީ 4, 2021 23:59\nބަލަ އެއީ އޯވަރ ނައިޓަކުން ނޫނީ މި2އަހަރު އެކައުންޓަށް ވަތް ފައިސާއެއް ނޫނޭ.. އޭނާގެ އަމިއްލަ ވިޔަފާރިއާ ރިސޯޓު ހިއްސާ އޮންނަތާ އެތަށް އަހަރެއް ވެއްޖެ\nފެބުރުއަރީ 5, 2021 17:01\nކިހިނެތް ހޯދި ލާރި އެއް.. މީނަގެ ޝަރިއަތް ހިންގާ.. ޔާނު އެއް ނޫން މިމީހުން އުޅޭ ގޮތް ވެސް ބަލަން ޖެހޭ... ތިން އަހަރު ވާއިރު ކުރިކަމެއް ނެތް\nސީގަލް ފިހާރަ ، ރިޒޯޓް، ޓުރަވަލް އެޖެންސީ\nފެބުރުއަރީ 4, 2021 22:44\nމާފަހީގަ ފަޅޯ ހައްދައިގެން ، ލިބުނު ލާރިކޮޅެއް ތިޔާ،\nފެބުރުއަރީ 4, 2021 22:45\nތި ކަހަލަ ކިކތަންމެ ފައިސާއެއް އެ ކި ދިމަ ދިމާގައި\nހުންނާނެ އެވެ ފައިސާ އަ ކަށް ވާ ކަހަލ ފައިސާ ހުންނާނީ\nރާއްޖޭގެ ފުޅަލިން ބޭރުގައި ރައް ާކރެވިފައެވެ ރާއްޖޭގައި\nހުރީ ހަވާސާގައިހުރި އެތި ކޮޅެ ކެވެ\nފެބުރުއަރީ 4, 2021 22:47\nއަޅުގަނޑުމެންގެ ވެރިކަމެއްގާ ހުރިހާ ރައްޔިތުންގެ ބޭންކު އެކައުނޓުވެސް މިވަރައް ކުރިއަރާނެ.\nފެބުރުއަރީ 4, 2021 23:20\nވިހޭންސުރެން އަތުގަހޭކޭ އެއްޗެއް ދަތުގަވަސް ހޭކޭނެ ދެއްތޯ؟!! ދެން އަލެ ވެރިކަމާ މިމިހުން ހޭބަލިނުވެ ހުންނާނެތޯ؟ ރަށްޔިތުންނޭ ހޭވެރިވެ ސަމާލުވޭ! ރާއްޖޭގެ ހުރިހާއެއްޗެއް މި ބެނީ މާލޭ ބޭފުޅުންގެ ތިންހަތަރު އާއިލާއަކަށް!\nފެބުރުއަރީ 5, 2021 00:04\nސަލާން ޖަހާ ކުދިން އެގޭ ދޮށަށް ދާން ވީ\nސޭޓު އަންހެނުންގެ ބޯއީ\nފެބުރުއަރީ 5, 2021 00:23\nނުހައްގުން މުއްސަދި ވުމަކީ ކުށެއް ސާބިތު ނުކުރެވެއްޖިޔާ ދައުލަތަށް ތިފައިސާކޮޅު ދަމާލާ..މީނަ އިންކަމް ޓެކްސް ދައްކާތަ..ލާރިފަށެއްކާލާ ލާރިއަށް ހަދާނެ ގޮތެއްނޭންގިގެން މިއުޅެނީ..ލާރި ގިނަކަމުން އަޅާނެ ތަނެއްވެސް ނެތް..\nފެބުރުއަރީ 5, 2021 02:48\nޢިބޫގެ ގެޓްއަވޭ ބޭގް.. ލޮލް...\nކިނބޫ ހީކުރީ ކާލއިގެން ރައްކާވެވޭނެ ކަމައްތަ ؟؟\nފެބުރުއަރީ 5, 2021 08:11\nމީސްމީހުންގެ އެކައުންޓުގައި ފައިސާ ހުރުމަކީ އެހެންމީހުން އެކަމާއި ޖެލެސްވާންވީ ކަމެއްނޫން، !\nފެބުރުއަރީ 5, 2021 17:09\nރައްޔިތުންގެ ލާރި އެކައުންޓް ގަ\nފެބުރުއަރީ 5, 2021 08:26\nމާފަހި ސީގަލް އެއީ ޢޭނާގެ ތަންތަނެއް ނޫން...އެއީ ސޮލާހު ގެ ތަންތަން


Haddhu Fahana'alhaafaivaa Jamaa'athakun, Muslimunnah Makkah Ah Dhathurukurevuna Nudhee Huras Alhanee - Vaguthu\nހައްދުފަހަނައަޅާފައިވާ ޖަމާޢަތަކުން، މުސްލިމުންނަށް މައްކާއަށް ދަތުރުކުރެވުނަ ނުދީ ހުރަސް އަޅަނީ\n7 މަސް ކުރިން ( ޖޫން 9, 2018 )\nހައްދުފަހަނައަޅާފައިވާ ހޫތީ ހަނގުރާމަވެރިންތަކެއް ނިކުމެ، ހައްޖުގެ މަތިވެރި އަޅުކަމާއި އުމްރާވުމަށް މައްކާއަށްދާ ފަރާތްތަކުގެ ދަތުރުގެ ކަންކަން ހަމަޖައްސައިދޭ އޭޖެންސީތަކުގެ މަސައްކަތް ކުރިއަށް ނުގެންދެވޭ ގޮތަށް ހުއްޓުވައި، ބިރުދެއްކުމަށްފަހު މުސްލިމުންނަށް މައްކާއަށް ދެވުނަނުދީ ހިފެހެއްޓުމުގެ މަސައްކަތް ފަށައިފިއެވެ.\nޔަމަންގައި ޤާއިމްކޮށްފައިވާ މި އޭޖެންސީތައް ހިންގުމަށް ހުރަސްއަޅާފައިވާއިރު، ހަނގުރާމަވެރިން ވަނީ އެޤައުމުގެ ސަނާ އާއި އެނޫންވެސް ގިނަ ސަރަޙައްދުތަކުގައި ހިންގަމުންދާ އޭޖެންސީތައް ބަންދުކޮށް އެ އޭޖެންސީތަކުގެ ވެރިން ހޯދުމުގެ މަސައްކަތް ކުރަމުންނެވެ.\nހޫތީ ހަނގުރާމަވެރިން ސަނާގައި ހުރި ހައްޖާއި އުމްރާ ދަތުރުތައް ހަމަޖައްސައިދޭ އޭޖެންސީތައް ހުއްޓުވާފައި މިވަނީ، ޔަމަންގެ ސިޓީތަކުގައި ޤާއިމްކޮށްފައިވާ މިފަދަ ބައެއް އަމިއްލަ އޭޖެންސީތައް މެދުވެރިކޮށް ދަތުރު ހަމަޖައްސާ ކޮންމެ މީހެއްގެ އަތުން، ހޫތީ ޖަމާޢަތުގެ "އޮޕަރޭޝަން ފީ" އެއް ކަމަށް ބުނެ ފައިސާގެ ވަކި ޢަދަދެއް އެ ޖަމާޢަތަށް ދެއްކުމަށް އޭޖެންސީތަކަށް މަޖުބޫރުކޮށްފައި ވަނިކޮށެވެ.\nހޫތީ ހަނގުރާމަވެރިން، ބިރު ދައްކައިގެން ހުއްޓުވާފައިވާ އޭޖެންސީތަކުގެ ވެރިން ބުނެފައިވަނީ، އެފަރާތްތަކުން، ހޫތީން ފަދަ ނިރުބަވެރި، މުސްލިމުންގެ އައްދުއްވުން އުޅޭ ޖަމާޢަތަކަށް ފީ ހޯދައިދޭންޖެހޭ ސަބަބެއް ނެތް ކަމަށާއި، އެއީ ގިނަ އޭޖެންސީތަކުން ކުރަން ބޭނުންވާ ކަމެއްވެސް ނޫން ކަމަށެވެ. އެގޮތުން އެ ޖަމާޢަތަށް ފީ ނުދައްކާކަމަށް ބުނެ ސަނާއިން އެކަނިވެސް 18 އޭޖެންސީ ބަންދުކޮށްފައިވާ ކަމަށް އެފަރާތްތަކުން ވަނީ ބުނެފައެވެ.\nހޫތީ ހަނގުރާމަވެރިން ވަނީ، މިދިޔަ އަހަރުގައިވެސް މި ދުވަސްވަރާއި ދިމާކޮށް، މައްކާއަށް ދަތުރުކުރާ މުސްލިމުންނަށް އެކި ގޮތްގޮތުން ދުއްތުރާކޮށް ހުރަސްއަޅާފައެވެ. އެގޮތުން ހައްޖަށާއި އުމްރާވުމަށްދާ ފަރާތްތައް ހުއްޓުވައި އެފަރާތްތަކުގެ ލިޔެކިއުންތަކާއި ޕާސްޕޯޓު ފޭރިގަތުން ފަދަ ޢަމަލުތައް ހިނގާފައި ވެއެވެ.\nހޫތީ ހަނގުރާމަވެރިން ވަނީ އެކި ފަހަރު މަތިން މައްކާއަށް މިސައިލް ޙަމަލާދޭންވެސް މަސައްކަތްކޮށްފައެވެ. މިގޮތުންދޭ ކޮންމެ ޙަމަލާއެއް ސައުދީގެ އެއާ ޑިފެންސް އިން ނާކާމިޔާބުކޮށްލައެވެ. ނިމިދިޔަ ހަފްތާގެ ތެރޭގައިެވެސް ހޫތީން ވަނީ މިފަދަ މިސައިލް ޙަމަލާއެއް މައްކާއަށް އަމާޒުކޮށް ފޮނުވާލާފައެވެ.\nޖޫން 9, 2018 - 06:02\nހޫތީން ނެތި ކުރައްވާށި\nސައުދީއަށް ފޮނުވާލި މިސައިލް ހަމަލާއެއް ނާކާމިޔާބުކޮށްލައިފި\n4 މަސް ކުރިން 2\nސައުދީއަށް މިސައިލް ޙަމަލާއެއްދީ ތިން މީހަކު މަރާލައިފި\n7 މަސް ކުރިން 5\n7 މަސް ކުރިން 1\nޔަމަންގެ ހޫތީން، ސައުދީގެ ވެރި ރަށަށް މިސައިލް ޙަމަލާއެއް ދީފި


vnews - Hayyaru kohfa thibi SO fuluhun geybandhah badhalu kohfi\nހައްޔަރުކޮށްފައި ތިބި އެސްއޯ ފުލުހުން ގޭބަންދަށް ބަދަލުކޮށްފި\nހައްޔަރުކޮށްފައިވާ އެސްއޯ ފުލުހުން\nކުއްލި ނުރައްކަލުގެ ހާލަތު އިއުލާންކޮށް ހައްޔަރުކުރި އެސްއޯ ފުލުހުންގެ ޝަރީއަތް ނިމެންދެން ގޭބަންދަށް ބަދަލުކުރުމަށް ކޯޓުން އަމުރުކޮށްފި އެވެ.\nހައްޔަރު ކޮށްފައިވާ ފުލުހުންގެ ތެރޭގައި ހިމެނެނީ އެސްއޯގެ ކުރީގެ ކޮމާންޑަރު އިންސްޕެކްޓަ އޮފް ޕޮލިސް ސައިފު ހުސައިންއާއި، ސްޓޭޝަން އިންސްޕެކްޓަ ފާއިޒު މުހައްމަދާއި، ފުލުހުންގެ ސްވޮޓު ޓީމުގައި މަސައްކަތް ކުރި ސާޖެންޓް މުހައްމަދު ރިޝްވާނާއި، ސާޖަންޓް އަބްދުﷲ ރިޔާޒާއި، ސާޖެންޓް އަހުމަދު އާސިމާއި، ކޯޕްރަލް ހަސަން ނަސީރާއި، ކޯޕްރަލް އަލީ ނަސީރުގެ އިތުރުން ކޯޕްރަލު މުހައްމަދު ޝާމިން އެވެ.\nމިބޭފުޅުން ގޭބަންދަށް ބަދަލުކުރުމަށް ކްރިމިނަލް ކޯޓުން ނިންމީ މި ބޭފުޅުންގެ ބަންދާ މެދު ގޮތެއް ނިންމުމަށް މިއަދު ކޯޓަށް ހާޒިރުކުރުމުންނެވެ.\nކޯޓުން އަމުރުކޮށްފައިވަނީ މި ބޭފުޅުން 30 ދުވަހަށް ގޭބަންދަށް ބަދަލުކުރުމަށެވެ. ނަމަވެސް ބަންދާ މެދު ގޮތެއް ނިންމަންޖެހިއްޖެ ނަމަ ކޯޓަށް ހާޒިރުކޮށް ބަންދާ މެދު ގޮތެއް ނިންމޭނެ ކަމަށްވެސް ކޯޓުން ކަނޑައަޅާފައިވެ އެވެ.\nމިބޭފުޅުން ހައްޔަރުކޮށް ސަރުކާރު ވައްޓާލަން މަސައްކަތް ކުރި ކަމުގެ ތުހުމަތުކޮށް، އޭގެފަހުން ވަނީ ފުލުހުންގެ ވަޒީފާއިން ވަކިކޮށްފަ އެވެ.\nމީގެއިތުރުން ސަލާމަތީ ބާރުތަކާއި ދެކޮޅަށް ނިކުމެ ޣައިރު ގާނޫނީ އެއްވުންތަކުގެ ތެރެއިން އަމަން ބަލަހައްޓަން ތިބި ފުލުހުންނާ މާރާމާރީ ހިންގައި ސަލާމަތީ ބާރުތަކުގެ އިތުބާރު ގެއްލުވާލަން މަސައްކަތް ކުރި ކަމުގެ ތުހުމަތުވެސް މިބޭފުޅުންގެ މައްޗަށް ކޮށްފައިވެ އެވެ.\nހައްޔަރުކުރި އެސްއޯ ފުލުހުން މޯލްޑިވްސް ކަރެކްޝަނަލް ސާވިސްގެ ބެލުމުގެ ދަށުގައި ތިއްބާ އެމީހުންގެ ނުރުހުމުގައި ވަނީ އެމީހުންގެ ބޯބާލާފަ އެވެ. އެމައްސަލަ މިބޭފުޅުންގެ ގާނޫނީ ޓީމުން މިހާރު ވަނީ ދައުލަތުގެ ކަމާ ގުޅުންހުރި އިދާރާތަކަށް ހުށަހަޅާފަ އެވެ.


Rangers ah soikoh India ge Devi ah haassa sharafeh | Mihaaru\nބަލަ ދޭވީ (ވ) 2015 ވަނަ އަހަރުގެ ރާއްޖޭގެ ވިމެންސް ޗެމްޕިއަންޝިޕުގައި ނިއު ރޭޑިއަންޓުގެ ޖާޒީގައި ކުޅެނީ. --ފޮޓޯ: ނިއު ރޭޑިއަންޓް\nރޭންޖާސް އަށް ސޮއިކޮށް އިންޑިއާގެ ދޭވީ އަށް ހާއްސަ ޝަރަފެއް\n30 ޖެނުއަރީ 2020 - 13:24 1 comment\nސްކޮޓްލެންޑުގެ ރޭންޖާސް އަށް ސޮއިކޮށް ގައުމުން ބޭރުގެ ޕްރޮފެޝަނަލް ކްލަބަކާ ގުޅުނު އިންޑިއާގެ ފުރަތަމަ އަންހެން ފުޓްބޯޅަ ކުޅުންތެރިޔާގެ ޝަރަފް ނަންގޮމް ބަލަ ދޭވީ އަށް ލިބިއްޖެ އެވެ.\nދޭވީ ވަނީ 2015 ވަނަ އަހަރު ރާއްޖޭގެ ނިއު ރޭޑިއަންޓަށް ކުޅެފަ އެވެ. އެ އަހަރުގެ ވިމެންސް ފުޓްބޯޅަ މުބާރާތް ނިއު އަށް ކާމިޔާބުކޮށްދިނުމުގައި އޭނާ މުހިއްމު ދައުރެއް އަދާކުރި އެވެ. އެގޮތުން ހަތް މެޗުން 25 ގޯލް ޖަހައި ޓޮޕްސްކޯރާ އެވޯޑާއި އެންމެ މޮޅު ކުޅުންތެރިޔާގެ މަގާމް ހޯދި އެވެ.\nއެކަމަކު ނިއު އަކީ ވެސް އަދި އޭނާ ކުޅުނު އިންޑިއާގެ އެހެން ކްލަބްތަކަކީ ވެސް ސެމީ ޕްރޮފެޝަނަލް ޓީމަކަށް ވާތީ ދޭވީ ސޮއިކުރާ ފުރަތަމަ ޕްރޮފެޝަނަލް ކްލަބަކަށްވާނީ ރޭންޖާސް އެވެ.\nކާާމިޔާބު ޓްރަޔަލަކަށް ފަހު ދޭވީ ވަނީ ރޭންޖާސްއާ އެކު 18 މަސް ދުވަހުގެ ކޮންޓްރެކްޓެއް ހަދައިފަ އެވެ. އުމުރުން 29 އަހަރުގެ ކުޅުންތެރިޔާ ވެގެންދާނީ ސްކޮޓްލެންޑުގެ ޝަރަފްވެރި ކްލަބަށް ކުޅޭ އޭޝިއާގެ ފުރަތަމަ ފުޓްބޯޅަ ކުޅުންތެރިޔާ އަށެވެ. އޭނާ އަށް އެ ފުރުސަތު ލިބުނީ އިންޑިއަން ސުޕަ ލީގުގެ ބެންގަލޫރު އެފްސީއާ އާއި ރޭންޖާސް ހެދި ޕާޓްނާޝިޕެއްގެ ދަށުންނެވެ.\n"މި ފެންވަރުގައި ކުޅުމަކީ އަބަދުވެސް އަހަރެންގެ ހުވަފެނެއް. މިއީ އާދަޔާހިލާފު ކަމެއް،" ދޭވީ ބުންޏެވެ. "އަހަރެން އުއްމީދުކުރަން އަހަރެން ރޭންޖާސް އަށް ބަދަލުވުމަކީ، ޕްރޮފެޝަނަލީ ފުޓްބޯޅަ ކުޅުމުގެ ހުވަފެން ދެކިދެކި ތިބި އިންޑިއާގެ އަންހެން ކުޅުންތެރިންނަށް މިސާލަކަށް ވާނެ ކަމަކަށް."\nއިންޑިއާ ގައުމީ ޓީމަށް 52 މެޗުން 58 ގޯލް ޖަހާފައިވާ ދޭވީ އިންޑިއާގެ އެންމެ މޮޅު ކުޅުންތެރިޔާގެ މަގާމް ދެ ފަހަރެއްގެ މަތިން ހޯދައިފަ އެވެ. އޭނާ ވަނީ އިންޑިއާއާ އެކު 2010، 2014 އަދި 2016 ގައި ވިމެންސް ސާފް ޗެމްޕިއަންޝިޕް ކާމިޔާބުކޮށްފަ އެވެ. އަދި 2010 އާއި 2016 ގެ ސައުތު އޭޝިއަން ގޭމްސްގެ ވިމެންސް ފުޓްބޯޅަ ރަން މެޑަލް އިންޑިއާއާ އެކު ހާސިލްކުރި އެވެ.\nއިތުރު ލިޔުންތައް ނިއުރޭޑިއަންޓް ސ.ކ އިންޑިއާގެ ގައުމީ ޓީމް


Dhathuru fathuruge nizaamah high speed 14 ulhandheh hoadhanee\nދަތުރުފަތުރުގެ ނިޒާމު ފަށަން ހައި ސްޕީޑް 14 އުޅަނދު ހޯދަނީ\nއެމްޓީސީސީގެ ސްޕީޑް ފެރީއެއް:ދަތުރު ފަތުރުގެ ނިޒާމަށް އުޅަނދު ހޯދަން ދަނީ މަސައްކަތް ކުރަމުން -- ފޮޓޯ: އެމްޓީސީސީ\nދަތުރު ފަތުރުގެ ނިޒާމު ފަށަން ހައި ސްޕީޑް 14 އުޅަނދެއް ބަނދެ ފޯރުކޮށްދޭން ފިނޭންސް މިނިސްޓްރީން އިއުލާނުކޮށްފި އެވެ.\nފިނޭންސް މިނިސްޓްރީން ބުނީ މިނިސްޓްރީ އޮފް ނޭޝަނަލް ޕްލޭނިން އެންޑް އިންފްރާސްޓްރަކްޗާގެ އެދުމުގެ މަތިން 14 ހައި ސްޕީޑް ވެސަލް މެނުފެކްޗާކޮށް، ޓެސްޓްކޮށް އަދި ޑެލިވަރީ ކޮށްދޭން އެކްސްޕްރެޝަން އޮފް އިންޓަރެސްޓް ހުށަހެޅުމުގެ ފުރުސަތު މި މަހުގެ 25 ވަނަ ދުވަހުގެ ނިޔަލަށް ހުޅުވާލާފައިވާ ކަމަށެވެ.\nއެ މިނިސްޓްރީން ބުނީ މި މަސައްކަތް ކުރުމަށް ޝަޢުޤުވެރިވާ ފަރާތްތަކުން މަސައްކަތް ކުރުމުގެ ޤާބިލްކަން ސާބިތުކޮށްދޭ ލިޔެކިޔުންތައް ހުށަހަޅަން ވާނެ ކަމަށެވެ. އަދި މި މަސައްކަތަށް ޝައުގުވެރިކަން ފާޅުކުރާ ފަރާތްތަކުގެ ތެރެއިން ޝޯޓް ލިސްޓް ކުރެވޭ ފަރާތްތަކަށް ޕްރޮޕޯސަލް ހުށަހެޅުމުގެ ދައުވަތު ދެވޭނެ ކަމަށެވެ.\nހދ. ކުޅުދުއްފުށި ސިޓީގައި އެމްޑީޕީން ދާދިފަހުން ކުރިއަށް ގެންދިޔަ "ތިލަދުންމަތި އިރުވައި ކޮންފެރެންސް" ގައި ވާހަކަ ދައްކަވަމުން ޕްލޭނިން މިނިސްޓަރު މުހައްމަދު އަސްލަމް ވިދާޅުވީ މި އަހަރުގެ ތެރޭގައި ސަރުކާރުން ހިންގުމަށް ނިންމާފައިވާ އެންމެ ބޮޑު މަޝްރޫއުގެ ގޮތުގައި އޮތް ދަތުރުފަތުރުގެ ނިޒާމުގެ ހިދުމަތް ކުރިއަށް ގެންދާނެ ގޮތުގެ ޕްލޭން ހެދި ނިމިފައިވާ ކަމަށެވެ.\nއަސްލަމް ވިދާޅުވީ ޕްލޭންގައި ރާވާފައިވާ ގޮތަށް ދަތުރުފަތުރުގެ ނިޒާމު ދެމެހެއްޓެނިވި ގޮތެއްގައި ކުރިއަށް ގެންދެވޭތޯ ބެލުމަށް އެ ހިދުމަތް އެންމެ ފުރަތަމަ ފަށާނީ އެންމެ އުތުރުގެ ތިން އަތޮޅު ކަމުގައިވާ ހއ. އަތޮޅާއި ހދ. އަތޮޅާއި ށ. އަތޮޅުގައި ކަމަށެވެ. އަދި ވިދާޅުވީ ޕްލޭންގައި ލަފާ ކޮށްފައިވާ ގޮތަށް ކާމިޔާބު ކަމާއެކު ކުރިއަށްދޭތޯ ފުރަތަމަ ހަ މަސް ދުވަހު ބެލުމަށް ފަހު، އިސްލާހު ކުރަންޖެހޭ ކަންކަން ފަހުން ކުރާނެ ކަމަށެވެ.\nމިނިސްޓަރު އަސްލަމް ކޮންފެރެންސްގައި ހުށަހެޅުއްވި ދަތުރުފަތުރުގެ ނިޒާމުގެ ޕްލޭންގައިވާ ގޮތުން، ތިން ލިންކަކަށް އެ ނިޒާމުގެ ފެރީގެ ދަތުރުގެ ހިދުމަތް ދެވިގެން ދާނެ އެވެ. ފުރަތަމަ ލިންކަކީ އަތޮޅުގައި ހިދުމަތްތައް ހޯދުމަށް ކޮންމެހެން ދަތުރު ކުރަން ޖެހޭ ރަށްރަށަށް ދެވޭ ގޮތަށް އޮންނަ ލިންކެކެވެ. އެ ލިންކްގައި އެ ރަށުން އަނެއްް ރަށަށް އެންމެ ދިގުވެގެން ހޭދަވާނެ ކަމަށް ޕްލޭންގައި ބަލާފައި ވަނީ އެއް ގަޑިއިރު ކަމަށެވެ. ދެން އާންމު ގޮތެއްގައި ހިދުމަތް ހޯދަން ދަތުރު ކުރަން ނުޖެހޭ ރަށްރަށަށް ވެސް ދަތުރު ކުރެވޭ ގޮތަށް ލިންކެއް ގާއިމު ކުރަން ވިސްނާފައިވެ އެވެ. އެ ލިންކްގައި ރަށްރަށަށް ދަތުރުކުރާއިރު އެއް ދުވަހަށް ރަށެއްގައި މަޑުކުރަން ޖެހިދާނެ ކަމަށް މިނިސްޓަރު ފާހަގަ ކުރެއްވި އެވެ. އެ ލިންކްގައި އެ ރަށުން އަނެއް ރަށަށް ދަތުރު ކުރާން އެންމެ ދިގުވެގެން ހޭދަވާނެ ކަމަށް ބަލާފައި ވަނީ ގަޑިއިރަކާއި 15 މިނެޓް ކަމަށެވެ.\nމިނިސްޓްރީ އޮފް ޓްރާންސްޕޯޓް އެންޑް ސިވިލޭވިއޭޝަން މިނިސްޓްރީ އޮފް ނެޝަނަލް ޕްލޭނިން އެންޑް އިންފްރާސްޓްރަކްޗާ\nއާރްސީސީ މިސްކިތުގެ ބިންގާ އަޅައިފި


މަޤާމުގެ ނަންބަރު: 206870\nޑިވިޜަން/ ސެކްޝަން: ޓްރެއިނިންގ އެކްސްޓެންޝަން އެންޑް އެޑަޕްޓިވް ރިސާރޗް ސެކްޝަން\nވަޒީފާ އަދާކުރަންޖެހޭ ތަން: ހަނިމާދޫ އެގްރިކަލްޗަރ ސެންޓަރ\nޓެކްނިކަލް ކޯ އެލަވަންސް: މުސާރައިގެ %28 (ޓެކްނިކަލް ކޯ އެލަވަންސް ދެވޭނީ ޓެކްނިކަލް ކޯ އެލަވަންސް ދިނުމަށް ހަމަޖެހިފައިވާ އުޞޫލުން އެގްރިކަލްޗަރގެ ރޮނގުން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7އިން ފެށިގެން މަތީގެ ސަނަދެއް ޙާސިލްކޮށް ހުށަހަޅާ ފަރާތްތަކަށެވެ. އަދި ޓެކްނިކަލް ކޯ އެލަވަންސް ހަމަނުޖެހޭ ފަރާތްތަކަށް ހަމަޖެހިފައިވާ އުޞޫލްގެ ތެރެއިން ސަޕޯޓިންގ ކޯ އެލަވަންސްގެ ގޮތުގައި -/900 ރުފިޔާ ލިބޭނެއެވެ.)\nހަނިމާދޫ އެގްރިކަލްޗަރ ސެންޓަރުގައި ކުރާ ދިރާސާ މަސައްކަތްތައް ރޭވުމާއި ފީލްޑް އޮފިސަރުން ލައްވާ އެމަސައްކަތްތައް ކުރުވުމާއި، މަސައްކަތް ކުރިޔަށްދާގޮތް މޮނިޓަރކޮށް ދިރާސާ ރިޕޯރޓް ތައްޔާރު ކުރުން.\nރާއްޖޭގައިކުރާ ދަނޑުވެރިކަމުގެ މަސައްކަތްތަކަކީ އިންސާނުންނާއި ތިމާވެއްޓަށް ވީހާވެސް ގެއްލުންކުޑަ ގޮތަކަށް ކުރެވޭ ދެމެހެއްޓެނިވި މަސައްކަތްތަކަކަށް ހެދުމަށް ކުރަންޖެހޭ ދިރާސާތައް ކުރުން.\nތިމާވެއްޓަށް ލިބޭ ގެއްލުންތައް ކުޑަ، ވެށި ތަޣައްޔަރުވުން ކުޑަވާނެހެން އުފައްދާފައިވާ ދަނޑުވެރިކަމުގެ އާލާތްތައް ހަނިމާދޫ އެގްރިކަލްޗަރ ސެންޓަރުގައި ތަޖުރިބާކޮށް އެފަދަ އާލާތްތައް ދަނޑުވެރިންނަށް ތައްޔާރުކޮށް ދިނުން.\nދަނޑުވެރިންނަށް އަމާޒުކޮށްގެން އެކި ރަށްރަށުގައި ހިންގޭ ދަނޑުވެރިކަމުގެ ފަންނީ ތަމްރީން ޕްރޮގްރާމްތައް ހިންގުމާއި ދަނޑުވެރިންނަށް ދިމާވާ މައްސަލަތައް ހައްލުކުރުމުގައި ދަނޑުވެރިންނަށް ފަންނީ ލަފާދީ އެހީތެރިވެދިނުން.\nހަނިމާދޫ އެގްރިކަލްޗަރ ސެންޓަރުގައި ކުރާ ދަނޑުވެރިކަމުގެ ދިރާސާ މަސައްކަތްތަކުން އެއްކުރެވޭ މަޢުލޫމާތުތަކަށް އިލްމީ ރިޕޯރޓްތައް އުފެއްދުމުގައި އެހީތެރިވުމާއި ދެމެހެއްޓެނިވި ތަރައްގީއަށް ބޭނުންވާ މީހުން ބިނާކުރުން.\nރާއްޖޭގެ މޫސުމަށް އަންނަ ބަދަލުތަކާއި ގުޅިގެން ދަނޑުވެރިކަމަށް އަންނަމުންދާ ބަދަލުތައް ދެނެގަނެ އެމައްސަލަތައް ހައްލުކުރުމަށް ކުރެވެންހުރި ކަންކަން ދެނެގަތުން.\nދަނޑުވެރިކަމުގެ މަޢުލޫމާތު ހޯދުމަށް ސެންޓަރަށް ޒިޔާރަތްކުރާ ފަރާތްތަކަށް ފޯނާއި އެހެނިހެން ވަސީލަތްތަކުގެ ޒަރިއްޔާއިން މަޢުލޫމާތު ހޯދުމަށް އެދޭ ފަރާތްތަކުން ބޭނުންވާ މަޢުލޫމާތު ފޯރުކޮށްދިނުން.\nމިނިސްޓްރީން ފާހަގަކުރާ ދަނޑުވެރިންގެ ދުވަހާއި މަސްވެރިންގެ ދުވަހުގެ މުނާސަބަތުތަކާއި ގުޅުވައިގެން ހިންގޭ ހަރަކާތްތައް ރޭވުމުގައި އެހީތެރިވުން.\n1- އެގްރިކަލްޗަރ، އެގްރޯޓެކްނޮލޮޖީ، އެންވަޔަރަންމެންޓަލް ސައިންސް، ދާއިރާއިން ދިވެހިރާއްޖޭގެ ގައުމީ ސަނަދުތަކުގެ އޮނިގަނޑުގެ ލެވެލް7ނުވަތަ 8 ގެ ސަނަދެއް ޙާޞިލްކޮށްފައިވުން.


Hithuge bodu operation eh kuran jehifavaa Farig ah beynun vanee ehee eh\nހިތުގެ ބޮޑު އޮޕަރޭޝަނެއް ކުރަން ޖެހިފައިވާ ފާރިގަށް ބޭނުން ވަނީ އެހީއެއް\nއުމުރުން 28 އަހަރުގެ ގދ. ތިނަދޫ އަށް އުފަން މުހައްމަދު ފާރިގަށް ވަނީ ހިތުގެ ބައެއް މައްސަލަތައް ކުރިމަތިވެފަ އެވެ. އޭނާގެ ހިތުގެ ބައެއް ވޭލްވްތައް ހަލާކުވެ، އެތަކެތި ބަދަލު ކުރުމުގެ އޮޕަރޭޝަނެއް ކުރަން ވަނީ ޖެހިފަ އެވެ.\nހިތުގެ ވެލްވް އަކީ ހިތުގައި ވަކި ގޮތަކަށް ލޭ ދައުރުކޮށްދޭ ވަސީލަތެކެވެ. ހިތުގައި ހަތަރު ވެލްވް އިންނައިރު ލޭގެ ޕްރެޝާ އާއެކި ވޭލްވްތައް ހުޅުވި، ލެއްޕެމުން، ވަކި ޑައިރެކްޝަނަކަށް ލޭ ފޮނުވާދެ އެވެ.\n"ހިތުގެ ލޭ ފޮނުވަދޭ ވޭލްވްތަކެއް ހުންނާނެ، އެގޮތުން ރައިޓް ސައިޑްގަ އިން ވެލްވް ވަނީ ހަލާކުވެފަ، ލެފްޓު ސައިޑްގެ ވެލްވް ވެސް މިހާރު ވަމުން ދަނީ، ވެލްވްތައް ހަލާކުވެގެން ހިތަށް ލޭ ފޮނުވަދޭ ވަރަށް ލެއާއި އޮކްސިޖަން ނުފޮނުވައިގެން ހިތް މަސައްކަތް ނުކުރަނީ،" ފާރިގުގެ ހާލަތު ސީއެންއެމް އަށް ކިޔައިދިނީ އޭނާގެ ބޭބެ މުހައްމަދެވެ.\nއައިޖީއެމްއެޗް ސީސީޔޫގައި ފާރިގް އެޑްމިޓް ކޮށްފައިވާއިރު ފާރިގްގެ އޮޕަރޭޝަން ކުރުމަށް ޑޮކްޓަރުން ފުރަތަމަ ލަފާދީފައި ވަނީ ރާއްޖެއިން ކުރުމަށް ކަމަށް މުހައްމަދު ބުންޏެވެ. ނަމަވެސް ފާރިގްގެ ހިތުގެ ޕްރެޝާ ލަސް ކަމުން ރާއްޖެއިން އޮޕަރޭޝަން ކުރެވޭކަށް ނެތް ކަމަށް މުހައްމަދު ބުންޏެވެ.\nއެކަމަށް ފަރުވާ ކުރުމަށް އާސަންދަ ލިބުނު ނަމަވެސް ރާއްޖެއިން ބޭރުގައި ހުރުމުގެ ކަންތަކާއި ކައިބޮއެ ހުރިހާ ކަމަކަށް ހަރަދު ދާނެ ކަން ފާހަގަކޮށް ފާރިގް ގެ ބޭބެ މުހައްމަދު ބުނީ އެމީހުންގެ އާއިލާ އަކީ އެހާތަނަވަސް ބައެއް ނޫން ކަމުން އެކަމަށް މީހުންގެ ދީލަތި އެހީ ބޭނުންވާ ކަމަށެވެ.\nގާތްގަނޑަކަށް ތިން ދުވަސް ތެރޭގައި ފާރިގް ރާއްޖެއިން ބޭރަށް ފުރުވާ ލެވޭނެ ކަމަށް މުހައްމަދު ބުނެ އެވެ. އަދި ހުރިހާ އެންމެންގެ ވެސް ދީލަތި އެހީއެއް ބޭނުންވާ ކަމަށާއި މާލީ އެހީއެއް ވެދެވެން ނެތް ނަމަ ހެޔޮ ދުއާ ކޮށްދިނުމަށް މުހައްމަދު ވަނީ އެދިފަ އެވެ.\nއެކައުންޓު ނަމްބަރު: 7730000039475 އަލީފް ނިޒާމް\nޑޮލަރު އެކައުންޓު ނަމްބަރު: 7730000201368 އަލީފް ނިޒާމް\nނަމްބަރު: 7912225 / 7537335 - މުހައްމަދު (ފާރިގް ގެ ބޭބެ)